ޢިލްމާއި ޢިލްމު އުނގަންނައިދޭ މީހުންނަށް އިސްލާމްދީނުގައި ދެވިފައިވާ މަޤާމް – DhiSalafiyyah\nމިއީ 09 ޖުމާދަލްއޫލާ 1439 ވީ ހުކުރު ދުވަހު މަސްޖިދުއް ނަބަވީގައި ދެއްވި ޚުޠުބާގެ ޚުލާޞާ\nޚުޠުބާ ދެއްވީ: الشيخ عبد الله بن عبد الرحمن البعيجان – حفظه الله –\n* ފަހެ، ހަމަކަށަވަރުން ޤުރުއާނަކީ އެންމެ ހެޔޮ ބަސްފުޅެވެ. އަދި ﷲ ގެ ޙަޟްރަތުގައި ދީނަކީ އިސްލާމްދީނެވެ. އަދި އެންމެ ރަނގަޅު ހިދާޔަތަކީ ނަބިއްޔާ عليه الصلاة والسلام ގެ ހިދާޔަތެވެ.\n﴿يَا أَيُّهَا النَّاسُ اتَّقُوا رَبَّكُمْ وَاخْشَوْا يَوْمًا لَا يَجْزِي وَالِدٌ عَنْ وَلَدِهِ وَلَا مَوْلُودٌ هُوَ جَازٍ عَنْ وَالِدِهِ شَيْئًا إِنَّ وَعْدَ اللَّهِ حَقٌّ فَلَا تَغُرَّنَّكُمُ الْحَيَاةُ الدُّنْيَا وَلَا يَغُرَّنَّكُمْ بِاللَّهِ الْغَرُورُ﴾ [لقمان: 33]\nމާނައީ: “އޭ މީސްތަކުންނޭވެ! ތިޔަބައިމީހުންގެ ވެރިރައްބަށް ތިޔަބައިމީހުން ތަޤުވާވެރިވާށެވެ! އަދި އެދުވަހުގައި ބަފަޔަކަށް ދަރިޔެއްގެ މަތިން ކަމެއް ފުއްދައެއް ނުދެވޭނޭ، އަދި ދަރިޔަކަށްވެސް ބަފަޔަކަށް ކަމެއް ފުއްދައެއް ނުދެވޭނޭ ދުވަހަކަށް ތިޔަބައިމީހުން ބިރުވެތިވާށެވެ! ހަމަކަށަވަރުން، ﷲގެ ވަޢުދުފުޅަކީ، ޙައްޤު ތެދެވެ. ފަހެ، ދުނިޔޭގެ ދިރިއުޅުން ތިޔަބައިމީހުން ހެއްލުންތެރިކުރިޔަ ނުދޭހުށިކަމެވެ! އަދި މަކަރުވެރި ޝައިޠާނާ، ތިޔަބައިމީހުން ﷲ އާމެދު ހެއްލުންތެރިކުރިޔަ ނުދޭހުށިކަމެވެ!”\n* ﷲ ތަޢާލާވަނީ ބިމުގައި ޚަލީފާވެރިކުރުމަށް އިންސާނުން އިޚްތިޔާރު ކުރައްވާފައެވެ. ފަހެ، އެއިލާހު އިންސާނުންނަށް ޢިލްމާއި ބުއްދިދެއްވިއެވެ.\n﴿وَإِذْ قَالَ رَبُّكَ لِلْمَلَائِكَةِ إِنِّي جَاعِلٌ فِي الْأَرْضِ خَلِيفَةً قَالُوا أَتَجْعَلُ فِيهَا مَنْ يُفْسِدُ فِيهَا وَيَسْفِكُ الدِّمَاءَ وَنَحْنُ نُسَبِّحُ بِحَمْدِكَ وَنُقَدِّسُ لَكَ قَالَ إِنِّي أَعْلَمُ مَا لَا تَعْلَمُونَ﴾ [البقرة: 30]\nމާނައީ: “ހަމަކަށަވަރުން، ކަލޭގެފާނުގެ ވެރިރައްބު، ބިމުގައި ޚަލީފާއަކު ލައްވާހުށީމޭ މަލާއިކަތުންނަށް ވަޙީކުރެއްވިހިނދު ހަނދުމަކުރައްވާށެވެ! އެބޭކަލުން (އެހިނދު) ދެންނެވިއެވެ. އަޅަމެން އިބައިލާހަށް ޙަމްދާއެކު ތަސްބީޙަކިޔައި، އިބައިލާހަށް تقديس ކޮށްކޮށް ތިއްބައި، އެ ބިމުގައި ފަސާދަ އުފައްދައި ލޭއޮހޮރުވާނޭ ބަޔަކު އިބައިލާހު، އެ ބިމުގައި ލައްވަނީތޯއެވެ؟ އެއިލާހު ވަޙީކުރެއްވިއެވެ. ހަމަކަށަވަރުން، ތިޔަބައިމީހުންނަށް އެނގިގެންނުވާ ކަންތައްތައް ތިމަންއިލާހު ދެނެވޮޑިގެންވަމެވެ.”\n* އެއަށްފަހު ޢިލްމަކީ މަތިވެރި އަދި ޝަރަފުވެރި އެއްޗެއްކަން އެއިލާހު ބަޔާންކުރެއްވިއެވެ.\n﴿وَعَلَّمَ آدَمَ الْأَسْمَاءَ كُلَّهَا ثُمَّ عَرَضَهُمْ عَلَى الْمَلَائِكَةِ فَقَالَ أَنْبِئُونِي بِأَسْمَاءِ هَؤُلَاءِ إِنْ كُنْتُمْ صَادِقِينَ  قَالُوا سُبْحَانَكَ لَا عِلْمَ لَنَا إِلَّا مَا عَلَّمْتَنَا إِنَّكَ أَنْتَ الْعَلِيمُ الْحَكِيمُ  قَالَ يَاآدَمُ أَنْبِئْهُمْ بِأَسْمَائِهِمْ فَلَمَّا أَنْبَأَهُمْ بِأَسْمَائِهِمْ قَالَ أَلَمْ أَقُلْ لَكُمْ إِنِّي أَعْلَمُ غَيْبَ السَّمَاوَاتِ وَالْأَرْضِ وَأَعْلَمُ مَا تُبْدُونَ وَمَا كُنْتُمْ تَكْتُمُونَ ﴾ [البقرة: 31- 33]\nމާނައީ: “އަދި އާދަމުގެފާނަށް ހުރިހާ ތަކެތީގެ ނަންތައް އެއިލާހު އުނގަންނަވައި ދެއްވިއެވެ. (އެބަހީ: ނަންކިޔުނު ތަކެއްޗާއި އެތަކެތީގެ ޙަޤީޤަތްތަކެވެ.) ދެން، އެއިލާހު އެތަކެތި މަލާއިކަތުންނަށް ހުށަހަޅުއްވައި، ވަޙީކުރެއްވިއެވެ. ތިޔަބައިމީހުން (ތިޔަކުރާ ދަޢުވާގައި) ތެދުވެރިންކަމުގައިވަނީނަމަ، މިތަކެތީގެ ނަންތަކުން، ތިޔަބައިމީހުން ތިމަންއިލާހަށް ނިކަން ޚަބަރު ދީބަލާށެވެ!  އެ މަލާއިކަތުން ދެންނެވިއެވެ. އިބަ އިލާހު ހުސްޠާހިރުވަންތަކަމާއެވެ! އިބައިލާހު އަޅަމެންނަށް އުނގަންނަވައިދެއްވި އެއްޗެއް މެނުވީ، އަޅަމެންނަކަށް އެނގުމެއް ނުވެއެވެ. ހަމަކަށަވަރުން އިބައިލާހީ، މޮޅަށް ދެނެވޮޑިގެންވާ ޙަކީމުވަންތަ އިލާހެވެ.  އެ އިލާހު ވަޙީކުރެއްވިއެވެ. އޭ އާދަމުގެފާނެވެ! ކަލޭގެފާނު، އެ މަލާއިކަތުންނަށް އެތަކެތީގެ ނަންތަކުން ޚަބަރު ދެއްވާށެވެ! ދެން އެކަލޭގެފާނު، އެ މަލާއިކަތުންނަށް އެތަކެތީގެ ނަންތަކުން ޚަބަރު ދެއްވިހިނދު، އެއިލާހު ވަޙީކުރެއްވިއެވެ. ހަމަކަށަވަރުން، ތިމަންއިލާހު އުޑުތަކާއި ބިމުގެ ޣައިބު ދެނެވޮޑިގެންވަމޭ، އަދި ތިޔަބައިމީހުން ފާޅުކުރާ ކަންތަކާއި ވަންހަނާކުރާ ކަންތައް ދެނެވޮޑިގެންވަމޭ، ތިޔަބައިމީހުންނަށް ވަޙީ ނުކުރައްވަން ހެއްޔެވެ؟ ”\n* ފަހެ، ހަކަށަވަރުން ޢިލްމަކީ އެންމެ އަސާސީ ބިންގަލެވެ. އަދި އެއީ އިންސާނާއަށް އޭނާގެ ދީން ދެނެގަނެވޭނެ ވަސީލަތެވެ. އަދި އެއީ އޭނާގެ ރައްބަށް ކިޔަމަންގަންނާނެގޮތް އަންގައިދޭ ވަސީލަތްވެސްމެއެވެ. އަދި އަޅުގަނޑުމެންގެ ނަބިއްޔާ މުޙައްމަދު عليه الصلاة والسلام ގެ އަރިހަށް، ޖިބްރީލުގެފާނު އެއަމުރަކައިގެން އެންމެ ފުރަތަމަ ވަޑައިގެންނެވި އަމުރަކީ އުނގެނުމަށް ކުރައްވާފައިވާ އަމުރެވެ. ޤުރުއާނުން އެންމެ ފުރަތަމަ ބާވައިލެއްވުނު އާޔަތަކީ ﴿اقْرَأْ﴾ އެވެ. މާނައީ: “ކިޔަވާ ވިދާޅުވާށެވެ!”\n* ޤުރުއާނުގައި އުނގެނުމަށް ބާރުއަޅުއްވާފައިވެއެވެ. އަދި ޢިލްމު ފިޔަވާ އެހެން އެއްވެސް އެއްޗެއް އިތުރުކޮށްދެއްވުން އެދި ދަންނަވަން، ﷲ ތަޢާލާ، އެއިލާހުގެ ނަބިއްޔާ صلى الله عليه وسلم އަށް އަމުރު ނުކުރައްވައެވެ. ފަހެ، އެއިލާހު ވަޙީކުރެއްވިއެވެ.\n﴿وَقُلْ رَبِّ زِدْنِي عِلْمًا﴾ [طه: 114]\nމާނައީ: ” އަދި ކަލޭގެފާނު ވިދާޅުވާށެވެ! އަޅުގެ ވެރިރައްބެވެ! މިއަޅާއަށް ޢިލްމު އިތުރުކޮށްދެއްވާނދޭވެ!”\n* އަދި ޢިލްމުވެރިންގެ މަޤާމަށް ސަނާކިޔުއްވާ އެއިލާހު ވަޙީކުރެއްވިއެވެ.\n﴿إِنَّمَا يَخْشَى اللَّهَ مِنْ عِبَادِهِ الْعُلَمَاءُ﴾ [فاطر: 28]\nމާނައީ: ” ﷲއަށް ބިރުވެތިވާކަން ކަށަވަރީ، އެއިލާހުގެ އަޅުންގެ ތެރެއިން ޢިލްމުވެރިންނެވެ.”\n* އަދި ﷲގެ އެއްކައުވަންތަކަމަށް ހެކިވުމުގައި، އެއިލާހާއި އެއިލާހުގެ މަލާއިކަތުންނާ އަދި ޢިލްމުވެރިން ޛިކުރުކުރައްވާފައިވެއެވެ. ފަހެ، އެއިލާހު ވަޙީކުރެއްވިއެވެ.\n﴿شَهِدَ اللَّهُ أَنَّهُ لَا إِلَهَ إِلَّا هُوَ وَالْمَلَائِكَةُ وَأُولُو الْعِلْمِ قَائِمًا بِالْقِسْطِ لَا إِلَهَ إِلَّا هُوَ الْعَزِيزُ الْحَكِيمُ﴾ [آل عمران: 18]\nމާނައީ: “ހަމަކަށަވަރުން، ﷲ، އެއިލާހު ފިޔަވައި (ޙައްޤުވެގެން އަޅުކަމެއްވެވޭ) އިލާހަކު ނުވާކަމަށް ހެކިވެވޮޑިގެންފިއެވެ. އަދި، މަލާއިކަތުންނާއި، ޢިލްމުގެ އަހުލުވެރިންވެސް (އެކަމަށް) ހެކިވިއެވެ. (އެއިލާހު ހެއްދެވި ތަކެތި ތަދުބީރު ކުރެއްވުމުގައި) ޢަދުލުވެރި ކަމާއިގެން އެއިލާހު ޤާއިމުވެ ވޮޑިގެންވެއެވެ. އެއިލާހު މެނުވީ (ޙައްޤުވެގެން އަޅުކަމެއްވެވޭ) އިލާހަކު ނުވެއެވެ. (އެ އިލާހީ) ޢަޒީޒުވަންތަ، ޙަކީމުވަންތަ އިލާހެވެ.”\n* އަދި ޢިލްމުވެރިންގެ މަތިވެރިކަން ބަޔާންކުރައްވާ ވަޙީކުރެއްވިއެވެ.\nމާނައީ: “ކަލޭގެފާނު ވިދާޅުވާށެވެ! ދަންނަމީހުންނާއި، ނުދަންނަމީހުން ހަމަހަމަވާނެ ހެއްޔެވެ؟”\n* އަދި ޢިލްމުވެރިންނަށް ރުޖޫޢަވުމަށް އަމުރުކުރައްވާ ވަޙީކުރެއްވިއެވެ.\n﴿فَاسْأَلُوا أَهْلَ الذِّكْرِ إِنْ كُنْتُمْ لَا تَعْلَمُونَ﴾ [النحل: 43]\nމާނައީ: “ފަހެ، ތިޔަބައިމީހުން ނުދަންނަ ކަމުގައި ވާނަމަ، ތިޔަބައިމީހުން ޢިލްމުގެ އަހުލުވެރިންނާ ސުވާލުކުރާށެވެ!”\n* ރަސޫލުﷲ صلى الله عليه وسلم ވަނީ ޢިލްމު އުނގެނުމަށް ބާރުއަޅުއްވާފައެވެ. އަދި އެއީ ހެޔޮކަމުގެ ޢަލާމާތެއްކަންވަނީ ބަޔާންކޮށްދެއްވާފައެވެ. އެކަލޭގެފާނު ޙަދީޘްކުރެއްވިއެވެ.\n«مَنْ يُرِدِ اللَّهُ بِهِ خَيْرًا يُفَقِّهْهُ فِي الدِّينِ» [متفق عليه]\nމާނައީ: “ﷲ ތަޢާލާ މީހަކަށް ހެޔޮގޮތެއް އިރާދަކުރައްވާނަމަ، އެމީހަކަށް ދީނުގެ ހެޔޮވިސްނުން ދެއްވައެވެ.”\n«مَنْ سَلَكَ طَرِيقًا يَلْتَمِسُ فِيهِ عِلْمًا سَهَّلَ اللَّهُ لَهُ طَرِيقًا إِلَى الجَنَّةِ» [رواه الترمذي وصححه الألباني]\nމާނައީ: “(ޝަރުޢީ) ޢިލްމު ޙާޞިލުކުރުމުގެ ގޮތުން މަގަކުން ހިނގައިފިމީހާ ދަންނައެވެ. އޭގެ ސަބަބުން އޭނާއަށް ސުވަރުގެދިޔުމުގެ މަގެއް ﷲ ތަނަވަސްކޮށްދެއްވާނެއެވެ.”\n* ފަހެ، ތިޔަބައިމީހުންގެ ވަޤުތުތަކުގެ ތެރެއިން ޢިލްމަށްޓަކައި ކަނޑައެޅިގެންވާ ވަކިވަޤުތުތަކެއް ހަމަޖައްސާށެވެ. އަދި ދަރިންނަށް ޢިލްމު ހޯދުމުގައި ގަދައަޅާ މަސައްކަތްކުރުމަށް ބާރުއަޅާށެވެ. ފަހެ، އެއީ ތަރުބިއްޔަތުގައި އެންމެ ފައިދާކުރުވަނިވި ވަސީލަތެވެ. އަދި ނަފްސު ޠާހިރުކުރުމުގައި އެންމެ ބޮޑު ޔަޤީންކަމެވެ. އަދި ފިތުނައިން އަމާންކަން ގެނެސްދޭ އެންމެ ބޮޑު ވަސީލަތެވެ. އަދި އިމްތިޙާނުގެ ވަޤުތުގައި އެންމެ ސާބިތުކަން ބޮޑު ވަސީލަތެވެ. އަދި މުޞީބާތުގެ ވަޤުތުގައި ކެތްތެރިކަމަށް އޮތް ވަސީލަތެވެ. އަދި އެއީ އެންމެ މަތިވެރި ހެޔޮކަމެވެ. އަދި ﷲ އަށް ކުއްތަންވެވެން އޮތް އެންމެ މާތް ވަސީލަތެވެ. އަދި އެންމެ މަތީ ދަރަޖަތަކުގެ ތެރެއިން ދަރަޖައެކެވެ.\n* އަބޫ ހުރައިރާ رضي الله عنه ގެ އަރިހުން ރިވާވެގެން އައިސްފައިވެއެވެ. ރަސޫލުﷲ صلى الله عليه وسلم ޙަދީޘްކުރެއްވިއެވެ.\n«إِذَا مَاتَ الإِنْسَانُ انْقَطَعَ عَمَلُهُ إِلَّا مِنْ ثَلَاثٍ: صَدَقَةٌ جَارِيَةٌ، وَعِلْمٌ يُنْتَفَعُ بِهِ، وَوَلَدٌ صَالِحٌ يَدْعُو لَهُ» [رواه الترمذي وصححه الألباني]\nމާނައީ: “އިންސާނާ މަރުވުމުން އޭނާގެ ހުރިހާ ޢަމަލެއް ކެނޑިގެން ދެއެވެ. ތިންކަމެއް ފިޔަވައެވެ. އެއީ ދެމިގެންދާ ޞަދަޤާތަކާއި، ފައިދާކުރަނިވި ޢިލްމާ އަދި އޭނާއަށްޓަކައި ދުޢާކުރާނޭ ޞާލިޙު ދަރިއެކެވެ.”\n* ޢިލްމު އުނގެނޭ ކުއްޖާގެ ނިޔަތް ޚާލިޞްކުރުން ހުއްޓެވެ. އަދި އަޒުމުގައި ތެދުވެރިވުން ހުއްޓެވެ. އަދި ނަފްސު ޠާހިރުކުރުން ހުއްޓެވެ. އަދި އެކަމަށް ހުރަސްއަޅާ ކަންކަމުން ދުރުހެލިވުން ހުއްޓެވެ. “ބާލީސްމަތީގައި އަބަދު އޮންނަ މީހަކަށް ދުވަހަކުވެސް މަތިވެރިކަމެއް ނުލިބޭނެއެވެ.”\n﴿وَمَا كَانَ الْمُؤْمِنُونَ لِيَنْفِرُوا كَافَّةً فَلَوْلَا نَفَرَ مِنْ كُلِّ فِرْقَةٍ مِنْهُمْ طَائِفَةٌ لِيَتَفَقَّهُوا فِي الدِّينِ وَلِيُنْذِرُوا قَوْمَهُمْ إِذَا رَجَعُوا إِلَيْهِمْ لَعَلَّهُمْ يَحْذَرُونَ﴾ [التوبة: 122]\nމާނައީ: “އަދި އެންމެން އެކުގައި ހަނގުރާމަޔަށް ނުކުތުމެއް، މުއުމިނުންނަކަށް ނެތެވެ. ފަހެ، އެއުރެންގެ ތެރެއިން ކޮންމެ ޤަބީލާއަކުން ބަޔަކު ހަނގުރާމަޔަށް ނުކުތްނަމަ ކިހާރަނގަޅު ހެއްޔެވެ. (އެއީ) އެއުރެން (އެބަހީ: ނުގޮސްތިބި މީހުން) ދީން އުނގެނި ދަސްކުރުމަށެވެ. އަދި އެއުރެންގެ ޤައުމުގެ މީހުން (އެބަހީ: ހަނގުރާމަޔަށް ނުކުތް މީހުން) އެއުރެންގެ ގާތަށް އެނބުރި އަތުވެއްޖެހިނދު، އެއުރެންނަށް އިންޛާރު ކުރުމަށްޓަކައެވެ. (އެއީ) އެއުރެން ބިރުވެތިވެ، ރައްކާތެރިވުމަށްޓަކައެވެ.”\n«يَحْمِلُ هَذَا الْعِلْمَ مِنْ كُلِّ خَلَفٍ عُدُولُهُ يَنْفُونَ عَنْهُ تَحْرِيفَ الْغَالِينَ وَانْتِحَالَ الْمُبْطِلِينَ وَتَأْوِيلَ الْجَاهِلين» [رواه البيهقي وصححه الألباني]\nމާނައީ: “މިޢިލްމު އުފުލާނީ ކޮންމެ ޖީލެއްގެވެސް އެންމެ ޢަދުލުވެރި މީހުންނެވެ. ހައްދުފަހަނައަޅާ މީހުންގެ އޮޅުވާޅުންތަކާއި ބާޠިލު ދަޢުވާތައްކުރާމީހުންނާ އަދި ޖާހިލުންގެ ތައުވީލުތައް (އެބަހީ: އެބައިމީހުން ޤުރުއާނާއި ސުންނަތުން ނަގާ ނުރަނގަޅު މާނަތައް) އެބައިމީހުން އޭގެން ދުރުކުރާނެވެ.”\n* ފަހެ، ހަމަކަށަވަރުން ފައިދާކުރަނިވި ކޮންމެ ޢިލްމެއްވެސް އުނގެނުން ޝަރުޢުވެގެންވެއެވެ. އެގޮތުން އޭގެ މަޞްދަރަކީ ޤުރުއާނާ ސުންނަތްކަމުގައިވާ ޢަޤީދާއާއި، ތަފްސީރާއި، ޙަދީޘާއި، ފިޤުހާއި، އެނޫން ޢިލްމުތައްވެސް ހިމެނެއެވެ. އަދި އޭގެ މަޞްދަރަކީ ތަޖުރިބާއާއި ކައުނާއި ދިރިއުޅުމުގެ ކަންތައްތައް ދިރާސާކުރުން ކަމުގައިވާ ޑޮކްޓަރީ ޢިލްމާއި، ފިޒިކްސްއާއި، އިންޖިނިއަރިންއާއި އެނޫން ޢިލްމުތައްވެސް ހިމެނެއެވެ.\n* ﴿هُوَ الَّذِي بَعَثَ فِي الْأُمِّيِّينَ رَسُولًا مِنْهُمْ يَتْلُو عَلَيْهِمْ آيَاتِهِ وَيُزَكِّيهِمْ وَيُعَلِّمُهُمُ الْكِتَابَ وَالْحِكْمَةَ وَإِنْ كَانُوا مِنْ قَبْلُ لَفِي ضَلَالٍ مُبِينٍ  وَآخَرِينَ مِنْهُمْ لَمَّا يَلْحَقُوا بِهِمْ وَهُوَ الْعَزِيزُ الْحَكِيمُ  ذَلِكَ فَضْلُ اللَّهِ يُؤْتِيهِ مَنْ يَشَاءُ وَاللَّهُ ذُو الْفَضْلِ الْعَظِيمِ ﴾ [الجمعة: 2- 4]\nމާނައީ: ” އުންމިއްޔުންގެ ތެރެއަށް، އެއުރެންގެ ތެރެއިން ރަސޫލަކު ފޮނުއްވީ އެއެއިލާހެވެ. އެއިލާހުގެ އާޔަތްތައް އެއުރެންގެ މައްޗަށް އެކަލޭގެފާނު ކިޔަވައިދެއްވަތެވެ. އަދި އެއުރެން ޠާހިރުކުރައްވަތެވެ. އަދި ފޮތާއި، ޙިކުމަތް އެއުރެންނަށް އުނގަންނައިދެއްވަތެވެ. އޭގެކުރިން އެއުރެން ތިބީ ފާޅުވެ ބަޔާންވެގެންވާ އުރެދުމެއްގައިކަން ކަށަވަރެވެ.  އަދި (އެކަލޭގެފާނު ފޮނުއްވީ) އެއުރެންގެ ތެރެއިން އެހެން ބަޔެއްގެ ގާތަށްވެސްމެއެވެ. އެއުރެންނީ، އެމީހުންގެ ތެރެއަށް އަދި ނާންނަ ބަޔެކެވެ. އަދި އެއިލާހީ، ޢަޒީޒުވަންތަ ޙަކީމުވަންތަ އިލާހެވެ.  އެއީ ﷲ ގެ ފަޟުލުވަންތަކަމެވެ. އެއިލާހު އިރާދަކުރައްވާ މީހަކަށް އެއިލާހު އެކަން ދެއްވަތެވެ. އަދި ﷲ އީ، ބޮޑުވެގެންވާ ފަޟުލުވަންތަކަމުގެ ވެރި އިލާހެވެ. ”\n* ހަމަކަށަވަރުން ޢިލްމު އުނގަންނައިދޭ މީހުންނަކީ ތަރުބިއްޔަތާއި އުނގަންނައިދިނުމުގެ ވަޒީފާގައި ނަބީބޭކަލުންނާއި ޢިލްމުވެރިންގެ ފިޔަވަޅުމަތިން ހިނގާ ބަޔެކެވެ.\n* ލޮބުވެތި މުދައްރިސުންނާއި މުދައްރިސާއިންނެވެ! ތިޔަބައިމީހުން ރިވެތި ނަމޫނާ ދައްކަވާށެވެ. ޢިލްމާއި އޭގެ އަދަބު އަޚުލާޤުން ޒީނަތްތެރިވާށެވެ. ތިޔަބައިމީހުންގެ ދަރިވަރުން ނަމޫނާއަށް ބަލާނީ ތިޔަބައިމީހުންނަށެވެ. އެކުދިންނަށް އަމުރުކުރާ ކަންތައްތަކަށް ޢަމަލުކުރާ ބަޔަކަށް ތިޔަބައިމީހުންވާށެވެ.\nلا تَنهَ عَن خُلُقٍ وَتَأتيَ مِثلَهُ *** عارٌ عَلَيكَ إِذا فَعَلتَ عَظيمُ\n“ކަމެއްނުކުރާން ބުނެފައި އެކަމެއް ތިބާ އަމިއްލައަށް ނުކުރާށެވެ. އެއީ ހާދަހާ ބޮޑު ޢައިބެކެވެ. ތިބާ އެކަން ދަންނަނަމައެވެ.”\n* ލޮބުވެތި މުދައްރިސުންނާއި މުދައްރިސާއިންނެވެ! މަސްއޫލިއްޔަތު ވަރަށް ބޮޑެވެ. އެކަމުގެ އަމާނާތްތެރިކަންވަނީ ތިޔަބައިމީހުންގެ ކޮނޑުގައި އެޅިފައެވެ. އުންމަތުގެ މުސްތަޤުބަލު ގުޅިފައިވަނީ ތިޔަބައިމީހުންގެ މަސްއޫލިއްޔަތާއެވެ. ތިޔަބައިމީހުން ކުރެ ކޮންމެ މީހަކީ ބެލެހެއްޓުންތެރިއެކެވެ. އަދި ތިޔަބައިމީހުންނަށް ހަވާލުކުރެވިފައިވާ މަސްއޫލިއްޔަތާ ބެހޭގޮތުން ސުވާލުވެވޭނެއެވެ.\n* ލޮބުވެތި ކިޔަވާކުދިންނޭވެ! ކަނުލާ އަޑުއަހާށެވެ. ހަމަކަށަވަރުން ކިޔަވާދޭ މީހާއަށް އިޙްތިރާމުކުރުމާއި މާތްކޮށްހިތުމަކީ ޝަރުޢީ އަދަބުއަޚްލާޤުގެ ތެރެއިންވާކަމެކެވެ. އަދި އަޚްލާޤީ ވާޖިބެކެވެ. އަދި ޢިލްމީ ތަރުބިއްޔަތުގައިވާ ކާމިޔާބެކެވެ. މޫސާގެފާނާއި ޚަޟިރުގެފާނު – عليهما السلام – ގެ ވާހަކައިގައި އަޅުގަނޑުމެންނަށް ޢިބުރަތާއި ނަސޭޙަތާއި ހަނދުމަކޮށްދިނުންވެއެވެ.\n﴿هَلْ أَتَّبِعُكَ عَلَى أَنْ تُعَلِّمَنِ مِمَّا عُلِّمْتَ رُشْدًا﴾ [الكهف: 66]\nމާނައީ: “ކަލޭގެފާނަށް ދެއްވާފައިވާ ޢިލްމުން ތިމަންކަލޭގެފާނަށް އުނގަންނަވައި ދެއްވާނެކަމަށް، ކަލޭގެފާނަށް ތިމަންކަލޭގެފާނު ތަބާ ވަންތޯއެވެ؟”\nޖަވާބުގައި އެކަލޭގެފާނުގެ މުދައްރިސް (ޚަޟިރުގެފާނު) ވިދާޅުވިއެވެ.\n﴿إِنَّكَ لَنْ تَسْتَطِيعَ مَعِيَ صَبْرًا  وَكَيْفَ تَصْبِرُ عَلَى مَا لَمْ تُحِطْ بِهِ خُبْرًا ﴾ [الكهف: 67، 68]\nމާނައީ: ” ހަމަކަށަވަރުން، ކަލޭގެފާނަކަށް ތިމަންކަލޭގެފާނާ އެކުގައި ކެތްކުރެއްވުމަކަށް ކުޅަދާނަފުޅެއް ނުވާނެތެވެ!  އަދި ކަލޭގެފާނަށް އެކަމެއްގެ ޙަޤީޤަތް އެނގިވަޑައިނުގަންނަވާ ކަމެއްގެ މައްޗަށް ކަލޭގެފާނަށް ކެތްކުރެއްވޭނީ ފަހެ، ކޮންފަދައަކުންތޯއެވެ؟ ”\nއަދި ކިޔަވައިދޭ މީހުންގެ ޙައްޤު މޫސާގެފާނަށް އެނގިވަޑައިގަންނަވާކަން ބަޔާންކުރައްވާ އެކަލޭގެފާނު ވިދާޅުވިއެވެ.\n﴿قَالَ سَتَجِدُنِي إِنْ شَاءَ اللَّهُ صَابِرًا وَلَا أَعْصِي لَكَ أَمْرًا﴾ [الكهف: 69]\nމާނައީ: “އެކަލޭގެފާނު ވިދާޅުވިއެވެ. ﷲ އިރާދަކުރެއްވިއްޔާ، ތިމަންކަލޭގެފާނީ ކެތްތެރިޔަކުކަމުގައި ކަލޭގެފާނު ދެކެވަޑައިގަންނަވާނެއެވެ. އަދި އެއްވެސް އަމުރަކަށް ކަލޭގެފާނަށް، ތިމަންކަލޭގެފާނު ނުކިޔަމަންތެރިވެވަޑައެއް ނުގަންނަވާނަމެވެ.”\n* ހަމަކަށަވަރުން ކިޔަވައިދޭ މީހުންނަކީ ވަރަށް މާތް ބައެކެވެ. އެބައިމީހުންގެ ހެޔޮކަމަށް ބަދަލުދެވޭނީ ހަމައެކަނި ހެޔޮކަމުންނެވެ. މިއުންމަތުގެ ސަލަފުންގެ ކިބައިގައި މިކަމުގެ ރިވެތި ނަމޫނާވެއެވެ.\n* އިމާމު ޝާފިޢީގެ ދަރިވަރެއްކަމުގައިވާ އައްރަބީޢު ވިދާޅުވިއެވެ.\n“އިމާމު ޝާފިޢީއަށް ކުރައްވާ އިޙްތިރާމުގެ ބޮޑުކަމުން އެކަލޭގެފާނު ބައްލަވަނިކޮށް ފެން ފޮދެއް ބޯންވެސް ތިމަންކަލޭގެފާނަށް ކެރިވަޑައިނުގަންނަވައެވެ.”\nوفَّقكم الله ونفَعَ بكم، ورزقَكم العلمَ النافعَ، والعملَ الصالِحَ.


އޭވައިސީން އަލިފުށި އަދި އަނގޮޅިތީމްގައި ބޭއްވި ދަރުސްތައް ކާމިޔާބުކަމާއެކު ނިންމާލައިފި – Ungoofaaru\nބަނޑޭރިގަނޑު/ޙަބަރު/އޭވައިސީން އަލިފުށި އަދި އަނގޮޅިތީމްގައި ބޭއްވި ދަރުސްތައް ކާމިޔާބުކަމާއެކު ނިންމާލައިފި\n0 60 1 މިނެޓުން ކިޔާލެވޭ\nއަނގޮޅިތީމު ޔޫތު ކުލަބު (އޭ.ވައި.ސީ) އިން އިންތިޒާމު ކޮށްގެން ރ.އަތޮޅުގެ ބައެއް ރަށްރަށުގައި ދަރުސް ބޭއްވުމަށް ހިންގުނު ހަރަކާތް ކާމިޔާބުކަމާއެކު ނިންމާލައިފިއެވެ. މި ހަރަކާތުގައި އޭވައިސީން ވަނީ ރ.އަނގޮޅިތީމް އަދި ރ.އަލިފުށީގައި ދަރުހެއް ބާއްވާފައިއެވެ.\nއުނގޫފާރު.ކޮމް އަށް މަޢުލޫމާތުދެއްވަމުން އޭވައިސީން ބުނި ގޮތުގައި މިދަރުސްތަކަށް ގިނަބައެއްގެ އެންބާރުލުން ލިބިގެން ދިޔަ ކަމަށާއި އަދި ޙާއްސަ ފަރާތެއްގެ ގޮތުގައި އޭވައިސީން އިސްމާއިލް ސުޖާއުގެ ނަން ފާހަގަކުރިއެވެ. އޭވައިސީގެ ރައީސް އަލީ ޖިނާހް ވިދާޅުވި ގޮތުގައި އިސްމާއިލް ސުޖާއު އަކީ ރަށުގެ ކުލަބު ޖަމިއްޔާ ތައް އަދި އެކި އެކި ފަރާތައް މެދުވެރިވެ އިޖުތިމާއި ކަންމުގައި ވަރަށް ބޮޑަށް އެހީތެރިވެދެއްވާ ބޭފުޅެއްކަމަށާއި މި ދަރުސްތައް ކުރިއަށް ގެންދިއުމުގައި އޭނާގެ ވަރަށް ބޮޑު އެހީތެރިކަމެއް ލިބިގެން ދިޔައެވެ.\n“އަނގޮޅިތީމު ޔޫތު ކުލަބު (އޭ.ވައި.ސީ) ގެ ރައީސްގެ ހައިސިއްޔަތުން އަޅުގަނޑު ބުނެލަން ބޭނުންވަނީ އަޅުގަނޑު އަދި އަޅުގަނޑުގެ ޓީމު ނުކުމެ ކުލަބު ހިންގުމުގައި މި ރާވާ ކަންކަމުގައި އިސްމާއިލް ސުޖާއު އަކީ ވަރަށް ހިތްވަރު ދެއްވާ އަދި އަބަދުވެސް ރަށް އަދި ކާރި ރަށްރަށުގެ ބައިވެރިވުން އޮންނާނެ ގޮތަށް ކަންކަން ކުރުމަށް އިސްނަންގަވާ ބޭފުޅެކެވެ. އަޅުގަނޑުމެން ބައެއް ފަހަރު ކަން ކަން ކުރުމުގައި އާއްމުންގެ އެއްބާރުލުން ކުޑަވުމުން މާޔޫސްވާ ފަހަރު ތަކުގައި ވެސް ކޮންމެސް ކަމެއްކޮށްގެން އާއްމު ބައިވެރިވުން އިތުރުކުރުމަށް ހިތްވަރު ދެއްވާ، އިޖުތިމާއި ކަންކަމަކީ އެއްމެ ބޮލުގައި އެޅިފައިވާ ޒިންމާއެއްގެ ގޮތުގައި ދެކި ލައްވާ ބޭފުޅެއްގެ ގޮތުގައި ވަރަށް ފާހަގަ ކުރެވެޭ” އުނގޫފާރު.ކޮމް އަށް މަޢުލޫމާތު ދެއްވަމުން ޖިނާހް ވިދާޅުވިއެވެ.\nއޭވައިސީން މަޢުލޫމާތުދޭ ގޮތުގައި މި ދަރުސް ސީރިސް އަކީ ﷲ ގެ ވާގިފުޅާއެކު ކުރިއަށް އޮތް ދުވަސް ތަކުގައި ވެސް ކުރިއަށް ގެންދިއުމަށް ރާވާފައި ވާ ދަރުސް ސީރިސް އެކެވެ. އަދި ކުރިއަށް އޮތް ދުވަސްތަކުގައި މިދަރުސްތައް ވާދޫ، ރަސްގެތީމް، ހުޅުދުއްފާރު އަދި އަތޮޅުގެ އިތުރު ރަށްރަށަށް އަމާޒުކޮށްގެން ކުރިއަށް ގެންދެވޭނެ ކަމަށް އޭވައިސީން މަޢުލޫމާތުދެއެވެ.\nއޭވައިސީން ބުނި ގޮތުގައި އެ ކުލަބުގެ އުއްމީދަކީ އެ ކުލަބުން ކުރާ މިފަދަ މަސައްކަތްތަކުގައި އަތޮޅުގެ ކުލަބު ޖަމިއްޔާ ތަކާއި އަދިވެސް އެހެނިހެން އިދާރާތަކުން ބައިވެރިވެ، އާއްމު އެއްމެންނަށް ފައިދާ އާއި މަންފާ ކުރާނެ ކަންކަން ގެނެސްދީ، ދޭދޭ ގުޅުން އިތުރުވާނެ ގޮތްތައް ހޯދާ އާޢިލީ ގުޅުމާއި އެކުވެރިކަން އިތުރުވާނެ ގޮތްތަކެއް ހޯދުމެވެ. މީގެ އިތުރުން އޭވައިސީން އިސްނަގައިގެން ކުރާ މަސައްކަތްތައް ފުޅާކޮށް އަނގޮޅިތީމުގެ އިތުރުން ދާއިރާ އަދި ރ އަތޮޅަކީ ތަރައްގީ އާއި ތަހުޒީބުގެ ތަފާތު ތައްކާނެ ބައެއްގެ ގޮތުގައި ހެދުމެވެ.\nރ.އަނގޮޅިތީމު އަނގޮޅިތީމް ޔޫތު ކުލަބް ދީނީ ދަރުސް


“إن شاء الله” މިކަލިމައިގެ ސަބަބުން އިސްލާމްވި ޚާދިމާ! – DhiSalafiyyah\nމިއީ ޙަޤީޤީ ޙާދިޘާއެކެވެ. ޢަރަބި ޤައުމަކަށް ޚާދިމާއެއްގެ ގޮތުގައި މަސައްކަތް ކުރަން ދިޔަ އަންހެނެއްގެ ވާހަކައެވެ. ޚާދިމާއެއްގެ ގޮތުގައި މިބުނާ ޢަރަބި ޤައުމަށް ދިޔުމުގެ ކުރިން އޭނާ ވަނީ ތަފާތު ފަސް ދީނެއް ތަޖުރިބާކޮށްފައެވެ.\nއޭނާ ބުނާގޮތުން ނަމަ، ކޮންމެ ދީނަކަށްވެސް ވަންނަނީ އެ ދީނުން އޭނާގެ ހިތަށް ފިނިކަމެއް ލިބޭނެ ކަމަށެވެ. އެ ދީނަކީ ހިދާޔަތަކަށްވެ އޭނަގެ ޙަޔާތް އިޞްލާޙުކޮށްލާނެ ދީނެއް ކަމަށް އުއްމީދު ކޮށްގެންނެވެ. ނަމަވެސް މިއިން އެއްވެސް ކަމެއް ފުރިހަމައެއް ނުވިއެވެ.\nމި އަންހެންމީހާ ޚާދިމާއެއްގެ ގޮތުގައި ދިޔަ ގޭގެ އަންހެންމީހާގެ ފަރާތުންނާއި އޭނަގެ އަންހެން ދަރިންގެ ފަރާތުން އަޑު އިވެން ފެށީ އަޅައިގަންނަ ކަލިމައެކެވެ. އެއީ إن شاء الله، މިކަލިމައެވެ. ކަމެއް ކުރުމުގެ ވާހަކަ ދެކެވިއްޖެނަމަ އެއާ ވިދިގެން إن شاء الله އޭ ބުނެވޭ އަޑެވެ. މަންމަވެސް އަދި އޭނަގެ އަންހެން ދަރިންގެ ފަރާތުން މިފަދައިން އަޑު އިވެން ފެށީމާ، އެކަމާ ބެހޭގޮތުން އެ ގޭގެ އަންހެންމީހާ ކައިރިން އޭނާ ސުވާލު ކުރިއެވެ. އެ ސުވާލުގެ ޖަވާބު ގޭގެ ވެރިމީހާ ވަރަށް ފުރިހަމަ އަށް ދިނެވެ. ދީނީ ގޮތުން އަޅުގަނޑުމެން މުސްލިމުންގެ ޢަޤީދާއާ ގުޅިފައިވާ ކަލިމައެއްކަން ވެސް ހާމަކޮށްދިނެވެ.\nއެހެން ހުރެފައި، އެއްދުވަހަކު ޚާދިމާ އަމިއްލަ ނަފްސާ މުޚާޠަބު ކުރަމުން ބުނެލިއެވެ. “إن شاء الله މިއަންނަ އަހަރު އަހުރެން ޙައްޖު ވާނަމެވެ.” ޚާދިމާ މިހެން ބުނި އަޑު އެ ގޭގެ އަންހެން ދަރިއަކަށް އިވުނެވެ. އޭނާ އުފަލުން ގޮސް މަންމަ ކައިރީގައި ބުންޏެވެ. ” މަންމާއެވެ! އަޅުގަނޑުމެންގެ ޚާދިމާ އިސްލާމްވާނެއެވެ.” އަދި އޭނާއަށް އަޑު އިވުނު ވާހަކަތައް މަންމައަށް ކިޔައިދިނެވެ.\nގޭގެ ވެރި އަންހެންމީހާ، ޚާދިމާ ކައިރިއަށް އަވަސް އަވަހަށް ދިޔައެވެ. އަދި އެއީ ތެދެއްހޭ އެހިއެވެ. ޚާދިމާ ޖަވާބު ދިނެވެ. އެއީ އޭނާ މާބޮޑު ގަސްތަކާ ލައިގެން ބުނި އެއްޗެއް ނޫން ކަމަށް ބުންޏެވެ. ހަމަ އެހެންހުރެފައި އަމިއްލަ ނަފްސަށް ބުނެލި އެއްޗެއް ކަމަށްވެސް ބުންޏެވެ. ނަމަވެސް، އޭނާ ޚާދިމާ ކައިރީގައި އިށީނެވެ. އަދި އިސްލާމްދީނާ ބެހޭގޮތުން އިތުރަށް އޮޅުން ފިލުވައިދޭން ފެށިއެވެ. އެއަށްފަހު، އިސްލާމީ ޖަމްއިއްޔާއަކަށް ޚާދިމާ ގޮވައިގެން ދިޔައެވެ. އަދި އިސްލާމްދީނާ ބެހޭގޮތުން އިތުރަށް މަޢުލޫމާތު އޭނައަށް ހޯދައި ދިނެވެ. އެ ހިސާބުން، ހިދާޔަތުގެ އަލި ހޯދުމަށް ފަސް ދީނެއް ތަޖުރިބާކޮށްފައި ހުރި ޚާދިމާއަށް އޭނަ ހިތް އެދެމުން އައި ހިދާޔަތަކީ އިސްލާމްދީން ކަން ވަހުމެއް ނެތް ފަދައިން ކަށަވަރުވެއްޖެއެވެ. އެއާއެކު އޭނާ އިސްލާމްދީން އިޚްތިޔާރުކޮށް އިސްލާމްވިއެވެ.\nسبحان الله އެވެ. ހިދާޔަތުގެ އައްޔަކީ އެންމެ ބޮޑު ނިޢުމަތެވެ. މި ނިޢުމަތުގެ އަގު އަޅުގަނޑުމެންނަށް އިޙްސާސް ނުކުރެވެނީއެވެ. ހިދާޔަތުގެ އައްޔަކީ ކިހާ ބޮޑު ނިޢުމަތެއްތޯ ދަނެގަތުމަށްޓަކައި ދެންމެ އިސްލާމްވި މީހެއް ކައިރިން އައްސަވާށެވެ.\nމި ޙަޤީޤީ ޙާދިޘާއިން ލިބޭ އެންމެ ބޮޑު ޢިބްރަތަކީ، އަޅުގަނޑުމެންގެ އަޚްލާޤަކީ އެންމެ ބޮޑު ދަޢުވަތު ކަމެވެ. އެ ޚާދިމާ އިސްލާމްދީން ދެކެ އެންމެ ފުރަތަމަ ހިތް ޖެހުނީ، إن شاء الله، މިކަލިމާގެ ސަބަބުންނެވެ. އޭނަ ވަޒީފާއަށް ދިޔަ ގޭގެ ވެރިއަންހެންމީހާ އާއި އޭނަގެ ދަރިންގެ ކިބައިން ފެނުނު އިސްލާމީ މިތަރުބިއްޔަތުގެ ސަބަބުންނެވެ.\n﴿وَلَا تَقُولَنَّ لِشَيْءٍ إِنِّي فَاعِلٌ ذَٰلِكَ غَدًا *إِلَّا أَن يَشَاءَ اللَّـهُ…﴾ [الكهف : 23- 24]\nމާނައީ: “އަދި ކަލޭގެފާނު އެއްވެސްކަމަކާ ދޭތެރޭގައި، ހަމަކަށަވަރުން، ތިމަންކަލޭގެފާނު މާދަމާ އެކަމެއް ކުރައްވާނަމޭ ވިދާޅުނުވާހުށިކަމެވެ! (23) ﷲ އިރާދަކުރެއްވިއްޔާއޭ ވިދާޅުވެފައި މެނުވީއެވެ…”\nއަޅުގަނޑުމެން ކޮންމެ މީހަކީވެސް ވަޒީފާގެ މައިދާނުގައިވެސް އަދި އެހެން މައިދާންތަކުގައި ޣައިރު މުސްލިމުންނާ މުޢާމަލާތު ކުރަން ޖެހޭ ބައެކެވެ. އެހެންކަމުން، އަޅުގަނޑުމެންގެ އެންމެ ބޮޑު ވާޖިބަކީ އިސްލާމީ އަޚްލާޤުން އެބައިމީހުންނަށް ދަޢުވަތު ދިނުމެވެ. އަޅުގަނޑުމެންނަށް ނޭނގި ތިއްބާ އަޅުގަނޑުމެންގެ ރިވެތި އަޚްލާޤުގެ ސަބަބުން މިދީނަށް އެބައިމީހުންގެ ހިތުގައި ލޯބިޖެހިދާނެއެވެ. އަދި މިދީނާ މެދު ޝައުޤުވެރިވެ، މިދީނާ ބެހޭގޮތުން އިތުރަށް ހޯދަފާނެއެވެ. ހިދާޔަތުގެ އަލި އެފަދަ މީހަކަށް ލިބުން އޮންނާނީ ދާދި ގާތުގައެވެ. މިއީ އަޅުގަނޑުމެން ހިދާޔަަތުގެ އަހުލުވެރިން ނިކަން ވިސްނަންޖެހޭ ކަމެކެވެ. އަޅުގަނޑުމެންނަކީ މިހިދާޔަތުގެ އައްޔާ އެހެންމީހުނާ ދެމެދުގައިވާ ހުރަހަކަށް ވެގެން ނުވާނެއެވެ.\n( ޚާދިމާގެ ވާހަކަ ނަގާފައިވަނީ، ކުވެއިތުގެ މަޝްހޫރު ޝައިޚެއް ކަމަށްވާ ޝައިޚް ނަބީލު އަލްޢަވަޟީގެ ޓީވީ ޕްރޮގްރާމަކުންނެވެ.)


ލާރާ ……2– Esfiya\nއަހަރެން ބައިގަޑިއެއްހާއިރު މަޑުކޮށްލާފައި އަވަހަށް ގެއަށްދިޔައީ ލަސްވެދާނެހެން ހީވެދާނެތީއެވެ. އެއިރުން ކުރިމަތިލާންޖެހިދާނެ ވޭނެއްގެ ކޮޅެއްވެސް ނޭގޭނެވެ. އަހަރެން ގެއަށް ވަނުމާއިއެކު ނަޒަރު ހުއްޓުނީ ގޭތެރޭގައި އިން ދޮން މީހަކާއި ދިމާލަށެވެ. އެއީ އިނގިރޭސިއެކެވެ. އޭނާ އަހަންނާއި އިނގިރޭސި ބަހުން ވާހަކަދެއްކިއެވެ. ގޭގެ އެންމެންވެސް އޭރު އެތާގައި ތިއްބެވެ. އެންމެން ކަހަލަ ގޮތަކަށް އަހަންނަށް ހީނފައި މަލާމާތް ކުރިއެވެ. އެމީހުން ހީކުރީ އަހަންނަށް އިނގިރޭސިބަހުން ވާހަކަދައްކަން ނޭނގޭ ކަމަށެވެ. އަހަރެން އެމީހާއަށް ޖަވާބު ދިންގޮތުން އެންމެން ތިބީ އަނގަ ހުޅުވިފައެވެ. އަހަރެން ކޮންމެދުވަހަކު އެލެކްސްއަސް ސިޓީލިޔަމެވެ. އެވެސް އިނގިރޭސިންނެވެ. އަހަރެން ފުރަތަމަ ހީކުރީ އެމީހާއައީ މަންމަމެން ބުނެގެން އަހަރެން ގެންދަން ކަމަށެވެ. އެހެންވެ ހިތް ކެކި އުތުރިއެރިއެވެ. ވީވެސް އެހެންނެވެ. އެމީހާއައީ އަހަރެން ގެންދަން ވެގެންނެވެ. އެކަމަކު މަންމަމެން ބުނެގެން ނޫނެވެ. އަހަރެންގެ ފައިދަށުން ބިންގަނޑު ދެމިގެންދިޔަ ކަހަލައެވެ. ގޭގެ މީހުން އަހަރެން ތިރީސްހާސް ރުފިޔާއަށް އެމީހާއަށް ވިއްކާލީއެވެ. އެކުވެރިންނޭވެ! މިއީ ގާތްތިމާގެ މީހުންނާއިދޭތެރޭ މީހުން ކަންތައް ކުރާގޮތް ހެއްޔެވެ؟………\nއެމީހާ އައީ އަހަރެން އެތާ ކައިރީ ރިސޯޓަކަށް ގެންދާށެވެ. އަހަރެންގެ ލޮލުން ހިފެހެއްޓުމެއްނެތި ކަރުނަ ފޭބިއެވެ. ބިރުގަންނަން ފެއްޓިއެވެ. އަހަރެން މާމަޔާއި ކައިރިވެލިމެވެ. ރޮއެ އާދޭސް ކުރީމެވެ. އެފަކީރު ކިއްކުރާނީ ހެއްޔެވެ؟ މާމަގެ އެއްވެސް ބާރެއް އެގެއަކު ނޮފޯރައެވެ. އަހަރެން އަހަރެންގެ ބަސުނަސީބު ކަމާއިމެދު ދެރަވިއެވެ. އަހަރެން މިވިއްކާލީ ނީލަމަށް ލާފައިހުރި މުދާގަނޑެއް ފަދައިންނެވެ.\nއަހަރެން މާމަދިން ކުޑަ ފޮށްޓެއްގެ ތެރެއަށް އަހަރެންގެ ހެދުންތައްއެޅީމެވެ. އަތުގައި އޮންނަނީވެސް ބާވެފައި އޮންނަ ދެތިން ހެދުމެވެ. އަހަރެން ފޮށި ފުރުވާލީ އަހަރެން އެލެކްސަށް ލިޔުނު ސިޓީތަކުންނާއި އަހަރުމެން ދެމީހުންގެ ކުޑައިރުގެ ފޮޓޯތަކުންނެވެ. އެވަގުތު އޭގައިއޮތް މަންމަޔާއި ބައްޕަގެ ފޮޓޯއެއް އަހަންނަށް ފެނުނެވެ. ހިތަށް ތަދުވިލެއް ބޮޑުކަމުން އަހަރެން ވުގުތުން އެފޮޓޯ ވީދާ ކުދިކުދިކޮށް ޑަސްޕިނަށްލީމެވެ. ހިތުގެ ތެރޭގައި އަނދަމުންދިޔަ އަލިފާންގަނޑު އެފޮޓޮއަށް ބޭލުނީ މިހުރިހާ ކަމެއްގެ ފެށުމަކީ އެމީހުން ކަމަށްވާތީއެވެ. އަހަރެން ފޮށިހިފައިގެން ބޭރަށް ނުކުތީމެވެ. މުސްކުޅި މާމަގެ ލޮލުން އަހަންނާއި ވަކިވެދިޔމުގެ ކަރުނަ ފެނިފައި އަހަންނަށްވެސް ރޮވުނެވެ. ނަމަވެސް ހިތްވަރުކޮށްލާފައި ނިކަންލޯބިން އަހަރެން މާމަގެ ގައިގައި އޮޅުލައިގަތީމެވެ. އެންމެފަހުގެ ވަދާއީ ސަލާމް މާމަޔާއިކޮށްފައި އަހަރެން އެގެއިން ނުކުތީމެވެ.\nއަހަރެން ބަލާއައި މީހާ އަހަރެންގެ އަތުން ފޮށިނެގިއެވެ. އަދި ރިސޯޓަށްދާން ފުރުމަށް ޖެޓީއާއި ދިމާލަށް ހިނގައިގަތީމެވެ. އޭނާގޮސް އެރީ ކުޑަވަރެއްގެ ލޯންޗަކަށެވެ. އަހަރެންގެ އަތުގައި ހިފައި އަހަރެންވެސް އެއަށް އެރުވުއެވެ. ލޯންޗިމަތީގައި ހޭދަވީ ބައިގަޑިއިރެވެ. ލޯންޗްގޮސް މަޑުކޮށްލީ ވަރަށްރީތި ރިސޯޓަކަށެވެ. ބޮޑުދޮންވެލި ތުޑިއެއްވާ ހިތްގައިމު ރަށެކެވެ. ދަތުރުމަތީގައި ދެކެވުނު ވާހަކައިން އަހަރެން ގެންދަނީ ރިސޯޓުގެ ބޮޑުމީހާ ބުނެގެންކަން އަހަންނަށް އެނގުނެވެ. އެމީހާ އަހަރެން ގެންދަނީ އެމީހާގެ ގައުމަށް ލަންޑަނަށްކަން ބުނުމުން އަހަންނަށް ގަބޫލުކުރަންވެސް ދަތިވިއެވެ. އަހަންނަށް ހީވީ އެއްފަހަރުން އަހަރެންގެ މަންޒިލާއިހަމަޔަށް ފައިތިލަ ސާބިތުވާން އުޅެނީހެންނެވެ. ވީ އުފަލާއި އެއްވަރަށް ހިތުގައި ސުވާލުގެ އޮއިވަރެއްވެސް އުފެދުނެވެ. އަހަރެން އެތަނަށް އެމީހާ ގެންދަނީ ކީއްވެގެންކަން ނޭނގޭތީއެވެ. އަހަރެން ބިރުގަންނަން ފެއްޓިއެވެ. މިހާރު އަހަންނަކީ އޭނާގެ އަޅެއްގެ ގޮތުގައި ހުންނަން ޖެހޭ މީހެކެވެ. އެއީ ކާކު، ކިހިނެއްހުރި މީހެއް ކަމެއްވެސް އަހަންނަކަށް ނޭގެއެވެ. ދުނިޔޭގެ ކޮންމެ ފިޔަވަޅަކީވެސް ހަނގުރާމައެކެވެ. ޖިހާދެކެވެ. މިހަގުރާމައިގައިވެސް އަހަރެން ކާމިޔާބުލިބޭތޯ މަސައްކަތް ކުރާނަމެވެ. ހަތިޔާރު މައިދާނަށް ދޫކޮށްފައި ފިލަން ނުދުވާނަމެވެ. އެއީ ކާމިޔާބަމކީ ކެތްތެރިންގެ ހައްގެއްކަމަށްވާތީއެވެ.\nރިސޯޓަށް ފޭބުމަށްފަހު އެމީހާ އަހަރެން ގޮވައިގެން ދިޔައީ ރޫމަކަށެވެ. ރޫމުގެ ތަޅުދަނޑި އަހަންނަށް ދިއްކޮށްލާފައި އެމީހާ ހިގައްޖެއެވެ. އަހަރެން ރޫމަށް ވަނީމެވެ. ކުޑަދޮރު ހުޅުވާލުމުން މާސިންގާ ކަނޑު ފެންނަންއޮތެވެ. އަހަރެން ފުންނޭވާއެއްލުމަށްފަހު އެނދުގައި ޖައްސާލީމެވެ. ކުއްލިއަކަށް ސިހުނީ މީހަކު ދޮރުގައި ޓަކި ޖަހާލުމުންނެވެ. އަހަރެން ބިރުންހުރެ ދޮރު ހުޅުވައިލީމެވެ. އޭރު ރޭނގަޑުން ނުވަގަޑިބައި ވެއްޖެއެވެ. އެތެރެއަށް ވަނުމަށް ހުއްދައަށް އެދުނީ ވެއިޓަރެވެ. ބަލާލުމުން އެއީ ދިވެއްސެއްކަން އެނގުނެވެ. އޭނާ ވާހަކަދެއްކީ އިނގިރޭސިންނެވެ. އޭނައައީ ރޭގަނޑުގެ ކެއުން ހިފައިގެންނެވެ. އަހަރެން ދިވެހިން ވާހަކަދައްކަން ފެއްޓުމުން އޭނާހުރީ ހައިރާންވެފައެވެ. އޭނާ ބުނިގޮތުގައި އަހަންނާ ދިވެއްސަކާއި ވައްތަރެއްނޫނެވެ. ކާއެއްޗެހި ބެހެއްޓުމަށްފަހު އޭނާ ރޫމުން ދިޔައެވެ. އަހަރެން އަނެއްކާވެސް އެނދުގައި އޮށޯވެލީމެވެ. ކޮޓަރިތެރެ ރަނގަޅަށް ބަލާލީމެވެ. އެކޮޓަރި ރީތިވަރު އަހަންނަށް އެނގުނީ އަދިކިރިޔާއެވެ. އަހަރެން ތެދުވެ ފާޚަނާއަށް ވަނީމެވެ. ކޮޓަރިއާއި އެއްވަރަށް ފާޚަނާވެސް އެހާރީއްޗެވެ. އެހާމެ ފުރިހަމައެވެ. މިއީ ލަންޑަނުގައި ހުންނަކަހަލަ ތަންނަނޭވެސް އަހަރެންގެ ހިތަށް އެރިއެވެ.\nފެންވަރައިނިމިގެން ބަޑުފުރެންދެން އަހަރެން ކައިލީމެވެ. އެހާ ރަނގަޅު ކެއުމެއް ނުކެވޭތާވެސް އެހާގިނަ ދުވަސްވެއްޖެއެވެ. ކެއުމަށްފަހު އެމަޑުކަފަކޮޅެއްފަދަ ތަންމަތީގައި އަހަރެން އޮށޯވެލީމެވެ. އަހަރެން ކަޅިއެއްލާލީ ކުޑަދޮރާއި ދިމާލަށެވެ. އަހަރެން އެނދުން ތެދުވެ ކުޑަދޮރުކައިރިއަށް ޖެހިލީމެވެ. މުޅި ސަރަޙައްދުގައި މީހެއްގެ ހިލަމެއްވެސް ފެންނާކަށް ނެތެވެ. ފަޅުވެފައިވާ މިސަރަޚައްދުގައި ދިއްލިފައިވާ ކުޑަބޮކިތަކުގެ އަލިކަން ފިޔަވައި އެހެންއަލިކަމެއް ނެތެވެ. ފިނި ވައިރޯޅިތައް ކުޑަދޮރުން އެތެރެއަށް ވަދެވަދެ ހުއްޓެވެ. އެވައިރޯޅިތަކުން އިސްތަށިގަނޑު ސަލާމަތް ކުރުމަށްޓަކައި އަހަރެން ވޫލްކޮޅަކުން އިންތަށިގަނޑު ބަދެލީމެވެ. މިފަދަ ގަޑިއެއްގައި މިފަދަ ހިތްގައިމު މާހައުލެއްގައި ވަގުތުހެދަކޮށްލަން ލިބޭނީ ހާދަ ނަސީބުވެރިންނަށްހޭ އަހަރެންގެ ހިތަށްއެރިއެވެ. އަހަރެން އަވަސްވެގަތީ ބޭރަށް ނުކުތުމަށްޓަކައެވެ. ކޮޓަރިން ނުކުމެ އަހަރެން ވަށައިގެން ނަޒަރު ހިންގާލީމެވެ. ގެސްޓުންގެ ދެތިންމީހަކު އެތާގައި ބޭރުގައި އުޅުނެވެ. އަހަރެން މިސްރާބުޖެހި ގޮނޑުދޮށާއި ދިމާލަށެވެ. ފައިވާން އަތަށް ނަގައިގެން މަޑުދޮންވެލި ގަނޑުމަތީގައި ހިނގަން ފެއްޓީމެވެ. ކުޑަތަންކޮޅަކަށް ގޮސްފައި އަހަރެން މަޑުކޮށްލީމެވެ. އަދި ދޮންވެލިގަނޑުމަތީގައި ހަމަޖެހިލައިގެން އިށީނީމެވެ. އަހަރެންގެ ނަޒަރު ހުއްޓިފައިވީ ސާފުވައިރޯޅިތަކާއިއެކު ކަނޑުން އަރައިގެން ދޮންވެލިގަނޑަށް ބީއްސަމުންދިޔަ ރާޅުބާނީތަކަށެވެ. އުޑުމަތީގައި ދައުރުކުރަމުންދިޔަ ގިނިހިލަތަކަށް ބަލަންވެސް އަހަންނަށް ހުރެވުނު އިރެއް ނޭގެއެވެ. މާގިނަ އިރުތަކެއްނުވެ އުޑުމަތި ބަނަކޮށްލީ ހަމަކުއްލިއަކަށެވެ. އަހަރެން ވަގުތުން ހަނދާންވީ އެލެކްސް މަތިންނެވެ. މީގެ އެތައް އަހަރެއް ކުރިން ރާއްޖެއިންބޭރުގެ ރިސޯޓެއްގައި ފެމިލީ ދަތުރެއްގައި، ހަމަމިކަހަލަ ހިތްގައިމު ރެއެއްގައި، ހަމަމިކަހަލަ ދޮންވެލި ތުޑިއެއްގައި ދެމީހުން ސަކަރާތްގަނެ ހެދި މަންޒަރެވެ. އެލެކްސް އެންމެ ހިންހަމަޖެހޭނީ ރޭގަނޑުގައި ގޮނޑުދޮށުގައި ވާރެއާއި ތެމުމެވެ. އަހަރެން ހިތަށްއެރިއެވެ. މިރޭވެސް ވާރޭވެހޭނެނަމަ އެ ހިތްގައިމު މާޒީ ހަނދާންކުރަން އިތުރު ފަސޭހަތަކެއް ވީމުސްއެވެ. އިރުކޮޅެއްފަހުން ވިއްސާރަވެ ވައިގަދަވިއެވެ. އަހަރެން ވަށައިގެން ބަލާލީމެވެ. މީހެއްގެ ހިލަމެއްވެސް ފެންނާކަށް ނެތެވެ. ކުރިއަށްވުރެ އުޑުމަތި ބަނަވެ އަނދިރިހެންވެސް ހީވިއެވެ. އަހަރެން ތެދުވެ ދާންހިނގައިގަތީމެވެ. އެވަގުތު ބޮޑެތި ފެންތިކިތަކުން ބާރަކަށް ވާރޭވެހެން ފެއްޓިއެވެ. އަހަރެން ވަރަށް އުފާވިއެވެ. ކުޑަ ހިނދުކޮޅެއްގެތެރޭގައި އަހަރެން މުޅިންތެމުނެވެ. ހަށިގަނޑުފިނިވެ، ހީކަރުވައި، ތުރުތުރުއަޅަން ފެށިއެވެ. ތަނަށްވެރިވެފައިވާ ފަނޑު އަދިރިކަމާއި، ވާރެޔާއި ވައިގެ ސަބަބުން ރަނގަޅަށް ކުރި ނުފެނުނަސް އަހަރެން ހިނގުންމަޑުނޮކޮށް ދިޔައީމެވެ.\nކުއްލިއަކަށް އެއްޗެއްގައި އަޅައިގެންފައި އަހަރެން ވެއްޓުނެވެ. ވެއްޓުނީ\nސިފަ ކުރުން ތައް ވަރަށް ރިތި\nmee vrh salhi vaahaka eh kan neyge?\nހިތާމަ ލޯބި December 30, 2019


Lego beynun kohgen hadhaafaivaa enme bodu boat ge veriyakee 10 aharuge kuhjjeh Lego beynun kohgen hadhaafaivaa enme bodu boat ge veriyakee 10 aharuge kuhjjeh\nލެގޯ ބޭނުންކޮށްގެން އުފައްދާފައިވާ އެންމެ ބޮޑުބޯޓު ވެރިޔަކީ 10 އަހަރުގެ ކުއްޖެއް\nބްރިނިއަލް ކާރލްސް އާއި އޭނާގެ ލެގޯ ބޯޓް\nބްރިނިއަލް ކާރލްސްގެ ލެގޯ ބޯޓް\n20 ވަނަ ޤަރުނުގެ ކުރީކޮޅު ދުނިޔޭގެ އެންމެ ބޮޑުބޯޓް، ޓައިޓޭނިކާއި ދާދި އެއްވައްތަރަކަށް ލެގޯއިން ހަދާފައިވާ އެންމެ ބޮޑުބޯޓު ހަދާފައި ވަނީ ޢުމުރުން 10 އަހަރުގެ އޯޓިސްޓިކް ކުއްޖެއްކެވެ.\nއައިސްލޭންޑްގެ ބްރިނިއަލް ކާރލްސް މިބޮޑު ބޯޓު ބިނާކޮއްފައިވަނީ 700 ގަޑި އިރުގެ ތެރޭގައެވެ. މިބޯޓު މިހާރު ވަނީ އެމެރިކާގެ ޓެނެސީގެ ޓައިޓޭނިކް މިއުޒިއަމްގައި ބަހައްޓާފައެވެ. މިލެގޯ ބޯޓު އައިސްލޭންޑުން އެމެރިކާއަށް ގެންގޮސްފައިވަނީ ތިން ބަޔަކަށް ބަހައިލައިގެންނެވެ.\nމިހާރު ޢުމުރުން 15 އަހަރުގެ ބްރިނިއަލް ކާރލްސް މި "ލެގޯ ޓައިޓޭނިކް" ހަދައިފައިވަނީ 56 ހާސް ލެގޯ ބްލޮކް ބޭނުންކޮށްގެންނެވެ. މިބޯޓަކީ 26 ފޫޓު ދިގު އަދި 15 ފޫޓު އުސް ކޮށް ހަދާފައިވާ ބޯޓެކެވެ.\nބްރިނިއަލް ބުނާގޮތުގައި އެންމެ ފުރަތަމަ އޭނާގެ ޢުމުރުން5ވަރަކަށް އަހަރުގައި އޭނާމިކަން ފެށީ ފޫހިވެގެން ފޫހި ފިލުވާލުމުގެ ގޮތުންނެވެ. އެގޮތުން އެފަހަރަކު ގަޔާވާގޮތަކަށް ލެގޯ ބްލޮކްތަށް އެއްކުރިކަމަށް އޭނާ ބުނޭއެވެ.\nބްރިނިއަލް ބުނާގޮތުން އޭނާ ފުރަތަމަ ހަދާ އުޅުނީ ކުދި ރޭލާއި ކާރު ފަދަ ތަކެއްޗެވެ. އެހެންނަމަވެސް އޭނާގެ މިޚިޔާލު ބަދަލުވީ އޭނަގެ ކާފަ އޭނާގޮވައިގެން މަހަށް ދިއުމުންނެވެ. އެއަށްފަހު ބްރިނިއަލް މިފަދަ ބޯޓުތަށް ފެނި އާޝޯޚުވެ އެތަށް އިރަކު އިންކަމަށް އޭނާގެ ކާފަ ބުނޭއެވެ. އަދި ޢުމުރުން 10 އަހަރުގައި އޭނާއަށް ޓައިޓޭނިކްގެ ވާހަކަ ކިޔައިދިނުމާއިއެކު އޭނާ މިބޯޓަށް ވަރަށް ބޮޑަށް ޝައުޤުވެރިވިއެވެ. އަދި ކުޑަދުވަސްކޮޅެއްގެ ތެރޭގައި ޓައިޓޭނިކާބެހޭ ހުރިހާ މަޢުލޫމާތުތަކެއް ހޯދިއެވެ.\n"އަަހަރެން އަސްލު ތަންތަނަށް މަންމައާއިއެކު ދާއިރު ފެންނަ މީހުންނާއި، ޢިމާރާތްތަކާއި، ޝިޕްތަށް ފެނުނީމަ ވަރަށް ހައިރާންވޭ، އަހަރެން އަބަދުވެސް ބޭނުންވޭ އަހަރެން އަމިއްލައަށް މިކަހަަލަ އެއްޗެއް އަހަރެންގެ ލީގޯ ބްލޮކްސްއިން ހަދަން، އެގޮތުން އިންސާނަކާއި އެއްވަރު ލީގޯ ޓައިޓޭނިކް ބޯޓެއްހަދަން އަހަރެން ވަރަށް ބޭނުންވި. އޭރު އަހަަރެންނަށް އެންމެ ދިހަ އަހަރު އަދި"\n10 އަހަރުގެ ބްރިނިއަލްގެ މި މަސައްކަތުގައި އޭނާއަށް އެންމެބޮޑަށް އެހީތެރިވީ އޭނާގެ ޢާއިލާގެ މެމްބަރުންނެވެ. އެގޮތުން އޭނާ މިޓައިޓޭނިކް ބޯޓު ހަދާގަޑި ވެގެންދަނީ ޢާއިލާއެންމެން އެއްކޮށް އެންމެ މަޖާކޮށް އުޅޭ ވަގުތުތެއްގެ ގޮތުގައެވެ. އެގޮތުން ބްރިނިއަލްގެ ކާފައާއި މަންމަ އޭނާއަށް ވަރަށް ބޮޑަށް އެހީވިކަމަށް ބްރިނިއަލް ބުނެއެވެ. އޭނާގެ ކާފަ މިބޯޓުގެ ބްލޫ ޕްރިންޓް ހަދައިދީ ޓައިޓޭނިކްގެ މިބޯޓްހެދުމަށް ބޭނުންވާ ބްލޮކްތަށް ހިޔާރުކުރުމަށް އެހީތެރިވެދިންކަމަށް އޭނާ ބުނެއެވެ. ބްރިނިއަލް ބުނީ އޭނާ އެންމެ ހަދާހިތްވަނީ ރަތް އަދި ކަޅުކުލައިގައި ޓައިޓޭނިކްގައި ހުންނަ ބައިތަކަށްކަމަށެވެ.\n"މަންމަ އަކީ އަހަރެންގެ ޗިއަރ ލީޑަރ.. ކާފަ ހަމަ އެންމެ ސަޅީ. އެއީ އަހަންނަށް އެންމެ އެހީތެރިވި މީހާ."\nމިއޮއް ބޮޑު ބޯޓު ހެދުމަށް މިހާ ބައިވަރު ލީގޯ ބްލޮކްސް އެއްކުރީ ކިހިނެއްތޯ ނޫސްވެރިއަކު ސުވާލުކުރުމުން އޭނާ ބުނީ މިހުރިހާއެއްޗެއް ގަތުމުގައި އޭނާގެ އެކުވެރީންނާއި އާއިލާގެ ދީލަތި އެހީ ވަރަށް ބޮޑަށް ލިބުނުކަމަށެވެ. އަދި މިހުރިހާ ކަމެއްގެ ތެރެއިންވެސް އޭނާއަކީ އޯޓިސްޓިކް ކުއްޖެއްކަން އިހުސާސްވެސް ނުވާކަމަށް އޭނާ ބުނެއެވެ.\nއެންމެ ފުރަތަމަ މި މަސައްކަތް ފެށިއިރު ކުޑަކޮށް އުނދަގޫވިނަމަވެސް މިހާރު އޭނާގެ ކުރީގެ އެކަނިވެރިކަން މުޅިންްފިލައިފިކަމަށް އޭނާ ބުނެއެވެ. އަދި މިހާރު އޭނާއަކީ ވަރަށް ކޮންފިޑެންޓް ކުއްޖަކަށް ވެއްޖެކަމަށްވެސް ބްރިނިއަލްގެ އާއިލާއިން ބުނެއެވެ. މިކަން އޭނާ ދެމުން އަންނަ އިންޓަވިއުތަކުންވެސް އެނގިގެން ދޭއެވެ.\nބްރިނިއަލްގެ މަންމަ ބުނާގޮތުން އޭނާގެ ދަރިފުޅު އެންމެ ކުޑައިރު އޭނާ ދެރަވަނީ ދަރިފުޅަށް ޢާންމު ދިރިއުޅުމެއް ހޯދައިނުދެވިދާނެތީކަމަށެވެ. އެގޮތުން އާންމުކޮށް ކުދިން އުޅޭގޮތަށް ނޫޅެދިވިދާނެތީ އެތަށް ރެއަކު ނުނިދާ އޮތްކަމަށް އޭނާ ބުނެއެވެ. އެހެންނަމަވެސް ބްރިނިއަލް މިއަދު ހޯދާފައިވާ ކާމިޔާބީއަށް ފަޚުރުވެރިވާކަމަށް އޭނާގެ މަންމަ ބުނެއެވެ.\nބްރިނިއަލް ބުނާގޮތުގައި އޭނާ ދެން ބޭނުންވަނީ ލެގޯ ބްލޮކްސް ބޭނުންކޮށްގެން އެމިއުސްމެންޓް ޕާކެއް ހަދަންކަމަށެވެ.\nބްރިނިއަލްގެ މި މަސައްކަތާއި އޭނާގެ ވާހަކަތަކުން އެނގެނީ ކޮންމެ ކުއްޖަކުވެސް ގަދައަޅައި މަސައްކަތް ކޮށްފިނަމަ އެކުއްޖަކު ޙާސިލުކުރަން ބޭނުންވާކަމެއް ޙާސިލްކުރެވިދާނެކަމެވެ.


'ޑްރީމް ޓު ޓްރެވެލް ފެސްޓިވަލް' ގައި ދިވެހި ރާއްޖޭގެ ރީތިކަން ދައްކާލައިފި - DhiDaily\n’ޑްރީމް ޓު ޓްރެވެލް ފެސްޓިވަލް‘ ގައި ދިވެހި ރާއްޖޭގެ ރީތިކަން ދައްކާލައިފި\nޕެސިފިކް އޭޝިއާ ޓްރެވަލް އެސޯސިއޭޝަން ގެ އޮންލައިން ހަރަކާތް ’ޑްރީމް ޓު ޓްރެވެލް ފެސްޓިވަލް‘ ގައި މޯލްޑިވްސް މާކެޓިން އެންޑް ޕަބްލިކް ރިލޭޝަންސް ކޯޕަރޭޝަން އިން ބައިވެރިވެއްޖެ އެވެ.\nމި ފެސްޓިވަލަކީ ފަތުރުވެރިކަމުގެ ދާއިރާގެ ތަޖުރިބާކާރު ބޭފުޅުންނާއި އެއް ޕްލެޓްފޯމަކުން ބައްދަލުކޮށް އޭޝިއާގެ ޤައުމުތަކުގެ ފަތުރުވެރިކަން ދައްކުވައިދިނުމަށް ކުރިއަށްގެންދެވުނު ޙާއްސަ ވާޗުއަލް އިވެންޓެކެވެ.\nދިވެހިރާއްޖެ އަށް ހާއްސަކޮށްގެން އެއް ގަޑިއިރުގެ ލައިވް ޝެޝަނެއް މި އިވެންޓް މެދުވެރިކޮށް އިއްޔެ ގެނެސްދިނެވެ. މި ލައިވް އިވެންޓުގައި ދިވެހިރާއްޖޭގައި ފަތުރުވެރިންނަށް ތަޖުރިބާ ކުރެވެން ހުރި ފުރުޞަތުތަކުގެ ތެރެއިން ޔޯގާއާއި ދިވެހި ރަހަތައް ދައްކާލިއެވެ. މި ލައިވް ފެށިގެން ގޮސްފައިވަނީ ކޮކޯ ބޮޑުހިތީގެ ފަރާތުން ދައްކާލި ’އޯވަ ވޯޓާ‘ ޔޯގާގެ ހަރަކާތަކުންނެވެ.\n’ބަނބުކެޔޮ ބޮގަރައް‘ ރާއްޖެ އަށް ޙާއްސަ ކެއުން ތައްޔާރުކޮށްދީފައިވަނީ ޕެރަޑައިސް އައިލެންޑް ރިސޯޓް އެންޑް ސްޕާގެ މަޝްހޫރު ޝެފް އިޝްހާގެވެ. މިއީ މި އިވެންޓުގެ2ވަނަ ހަރަކާތެވެ.\nއެމްއެމްޕީއާރުސީގެ ފަރާތުންގެ ތައާރަފާކާ އެކު މި އިވެންޓް ފެށިގެން ގޮސްފައި ރާއްޖެ ގަޑިން ހެނދުނު 8:00ގައެވެ.\nޕާޓާ އިން ކުރިއަށް ގެންދިޔަ މި ލައިވް ފެސްޓިވަލްގައި ފަތުރުވެރިކަމާ ގުޅޭ ކަންކަން ދައްކުވައިދިނުމަށް ޙާއްސަ ޑިޖިޓަލް ޝޯރޫމްއެއް ގާއިމް ކުރިއެވެ. ދިވެހިރާއްޖޭގެ އެންމެ މަގްބޫލު ފަތުރުވެރިކަމުގެ ޚަބަރުތަކާއި ހިތްގައިމު ވީޑިއޯތައް މި ޝޯރޫމްގައި ދައްކުވާލިއެވެ.


ރައްޔިތުންގެ ޙައްޤުތައް ހިމާޔަތްކުރަން ހުވާކޮށްގެން ތިބީ ޓެގްޓީމެއް މަބުރޫކެއް ނޫން ، ރައީސުލް ޖުމްހޫރިއްޔާ ކޮބާ؟ – Dhen.mv\nރައްޔިތުންގެ ޙައްޤުތައް ހިމާޔަތްކުރަން ހުވާކޮށްގެން ތިބީ ޓެގްޓީމެއް މަބުރޫކެއް ނޫން ، ރައީސުލް ޖުމްހޫރިއްޔާ ކޮބާ؟\nMay 18, 2020 - 5:23 pm\nރާއްޖެއަށް ކޮވިޑް19 އައީ ފެނިގެންނެވެ. އެނގިގެންނެވެ. ރައްކާތެރި ވުމަށް ވަގުތު ދެމުންނެވެ. ރާއްޖެއަށް ކޮވިޑް19 އައީ ޗައިނާގެ ވޫހާން ސިޓީން އެބަލި ފެނުނު ދުވަހަކު ނޫނެވެ. އޭގެ ތިންމަހެއްހާ ދުވަސް ފަހުންނެވެ. މުޅިޔޫރަޕާއި އެމެރިކާއާއި މެދުއިރުމައްޗާއި އޯސޭނިއާއި އޭސިޔާގެ އެތައް ޤައުމެއް ނުރައްކަލުގެ ތެރެއަށް ވެއްޓުނުފަހުންނެވެ. އެތަންތާގެ ތަޖުރިބާއިން ފިލާވަޅު ލިބޭހާ ވަގުތު ދީގެންނެވެ.\nފިސާރި ރަނގަޅަށް ރާއްޖެ އޮތީ ކޮވިޑް19 އާއި ކުރިމަތިލުމަށް ތައްޔާރަށް ކަމަށް ސަރުކާރުން އައީ ބުނަމުންނެވެ. އެކަމަށްޓަކައި އެންމެންވެސް ތިބީ ވަރަށް އުފަލުންނެވެ. ގިނަގުނަ ކަންތައްތަކެއް ކުރަންވެސް ކުރިއެވެ. އިހަށް ނުވިރައްކަލެއް ފަހުން ނުވެވޭނެ ކަމަށް ބުނާތީ އަހަމެވެ. އެހެންކަމުން ކަމަކާ ޖެހޭ އިރު އަގުޅިނެތް ކަންނޭލަކަށް ވެދާނެޔެކޭ އެކަކުވެސް ހިތަކަށް ނާރައެވެ. ދޫމަޅި ލީތަކުންލެވި މިބަލީގައި ވާނެ ކަމަށް އުންމީދު ނުކުރާ ވަރު މިއަދު މިއޮތީވެފައެވެ. ބައްޔަށް އެކަށީގެންވާވަރަށް ޓެސްޓްކުރެވޭ ނަމަ މިއަދުގެ ހާލަތު ދައްކާނީ ކޮންފަދަ އަކުންކަމެއް ނޭނގެއެވެ.\nމިހާރު މިވާހަކަ ދެއްކުމުގެ ބޭނުމެއް ނެތޭވެސް ބަޔަކު ބުނެފާނެއެވެ. ވާނެ އެއްޗެއް މިއޮތީވެފައި ވިއްޔާއެވެ. މަތިމައްޗަށް ހަދާ ގޯސް ތަކުރާރު ވަންޏާ ބަޔަކު އެވާހަކަ ދައްކާނެއެވެ. ރައްޔިތުން ކުރިމައްޗަށް ނިކުމެ އުންމީދުކުރާވަރަށް ސާޖް ބޮޑުވަމުން ނުދާކަމަށް ބުނީމާ ކުރެވެނީ ނަފްރަތެވެ. އުންމީދުކުރެވެނީ ކިހާވަރެއް ވާންހެއްޔެވެ. ލަފާ ކުރުމާއި އުންމީދު ކުރުމާއި އޮޅުނީމާ އޮޅިފައި ނުއޮޅޭނީ ކޮން އެއްޗެއްހެއްޔެވެ. ފައްސިވެގެން ގެއްލިގެން ހޯދާ މީހާ ހަފްތާއެއްހާދުވަހު ވެންޓިލޭޓަރގައި އޮތްކަން ނޭނގުނީމާ ބޮޑުވަރެވެ.\nއިހަށް ކުރަން ޖެހޭ ކަންކަން ފަސްކޮށް ލަސްކުރުމުން މަސައްކަތާ ވަގުތާ ފައިސާ ބޭކާރުވެ އަދި ލިބޭ ނަތީޖާ ހިތިވުމުން ދެން ކީއްހޭ ކުރާނީ ބުނެ ފުއްދައެއް ނުލެވޭނެއެވެ. އެތައްސަތޭކަ މިލިޔަން ޑޮލަރ ހޭދަވެގެން ދާއިރު ރާއްޖޭގައި ހުރީ ބައްޔަށް ޓެސްޓް ކުރެވޭ އެންމެ ދެ މެޝިންކަން އެނގިތިބެ އިތުރު މެޝިން ހޯދާފައި ނެތުމަކީ ލިބުނު މުއްދަތާ ޚަރަދުކުރި ފައިސާއަށް ބަލާއިރު އުޒުރެއް ދެއްކޭނެ ކަމެއް ނޫނެވެ. ވެންޓިލޭޓަރާއި ޓެސްޓްކިޓްގެ ވާހަކައެއް ނުދައްކާނަމެވެ.\nމިހާރު ހަނދާން ހުރިކަމެއް ނޭނގެއެވެ. ރާއްޖެއިން ފައްސިވި ފުރަތަ މީހާ 15 މާރޗް 2020 ގައި ފެނުމާއެކު ރާއްޖޭގެ ބޯޑަރު ބަންދުކުރަން އެތައް ޑޮކްޓަރުން ގޮވާލިއެވެ. އެކަމަކު އޭރު ސަރުކާރުން ދިނީ ބީރުކަންފަތެވެ. ބަލިއޮތް ގައުމަކުން ރާއްޖެއައި ފަތުރުވެރިއެއްގެ ފަރާތުން ކޮވިޑް19 ފެނުމާއެކު، ރާއްޖެއަށް ބޭރު ގައުމުތަކުން މީހުން ނާދެވޭ ގޮތަށް ބަންދު ކުރުމަށް ގޮވާލިއެވެ. ގައުމުގެ އެތެރޭގައި ތިބި މީހުން ވެސް ގެއިން ނިކުތުން މަނާކޮށް މުޅި ގައުމު އެއްކޮށް ލޮކްޑައުން ކުރަން ގޮވާލިއެވެ،\nއައިޖީއެމްއެޗްގެ ޑޮކްޓަރު އަހުމަދު ފައިސަލް ކުރެއްވި ޓްވީޓެއްގައި ވިދާޅުވެފައިވަނީ އަމިއްލަ ގޯހަކުން ދަސްކޮށް ރަނގަޅު ކުރުމަށް ވުރެ، އެހެން މީހުން ހަދާ ގޯހުން ފިލާވަޅު ދަސްކޮށް ރަނގަޅު ފިޔަވަޅު އެޅުން ބުއްދިވެރި ކަމަށެވެ. އިޓަލީން މީހުން އައުން މަނާ ކުރެވުނުލެއް ލަސް ކަމަށާއި ބަލިމީހުން ގިނަ ވީމާ ފަރުވާ ދިނުމާއި ޓެސްޓުވެސް ނުކުރެވޭނެކަމަށާއި އެންމެން ބަންދަށް ދިޔުމަށް ފައިސަލް ވިދާޅުވިއެވެ.\nކުޑަކުދިންގެ ހާއްސަ ޑރ. އަބްދުﷲ ނިޔާފް ވިދާޅުވެފައިވަނީ ކީކޭކަން ހަނދާނަށް ގެނެސްދޭނަމެވެ. ދުނިޔޭގެ ގިނަ ގައުމުތަކުން ލޮކްޑައުނަށް ނުގޮސް މަޑުކުރީ ބޭރުން އައި މީހެއްގެ ގައިން އެހެން މީހުނަށް ބަލި ފެތުރިއްޖެކަން ކަށަވަރުވަންދެން ކަމަށެވެ. ހެކި ފެނުމުން ލޮކްޑައުންކުރާކަމަށާއި އެގައުމުތަކުން ވެސް ކުރިން ލޮކްޑައުން ކުރެވުނު ނަމައޭ ފަހުން ބުނާކަމަށެވެ. އެންނަމަވެސް ކުރިން ގައުމުތަކުން ހެދި ގޯސް އަނެއްކާއެހެން ގައުމުން ތަކުރާރު ކުރާ ތަން ފެންނަކަމަށް ޑރ.ނިޔާފް އެދުވަހު އަސަރާއެކު ވިދާޅުވިއެވެ.\nމިއަދު ކޮވިޑް19ގެ ބަލިމީހުންނަށް ފަރުވާކުރެއްވުމުގައި ފުރާނައިން ގުރުބާންވެ ވަޑައިގަންނަވާ އެއްމެ އިސް އެއް ޑޮކްޓަރު ކަމުގައިވާ ނޭވާލާ ނިޒާމުގެ ބަލިތަކަށް ހާއްސަ ޑޮކްޓަރު މުހައްމަދު އަލީ އެދުވަހު ވިދާޅުވީ ކީކޭ ކަމަށްތޯއެވެ. މިދުވަސް ފެންނާތީ އެދުވަހު އޭނާ ވިދާޅުވީ، ރާއްޖޭގެ އިގުތިސޯދަށް ނޭދެވޭ އަސަރު ކުރި ނަމަވެސް، ރާއްޖެ ލޮކްޑައުން ކުރަންޖެހޭ ކަމަށެވެ.\nޑޮކްޓަރުން ކަންބޮޑުވުން ފާޅުކުރީ މިހާލަތު އަތުވެދާނެތީއެވެ. ރާއްޖެއިން ކޮވިޑް19 ފެނުނު ދުވަހުއެވެ. 15 މާރޗް2020 ގައެވެ. ސަރުކާރަށް އޭރު އެއަޑެއް ނީވެއެވެ. ތަކުރާރުކޮށް ގޯހުގެ މައްޗަށް ގޯސް ހަދަމުން ދާއިރު އެންމެންނަކު އަބަދަކު ބަހެއް ނާހާނެއެވެ. ރައްޔިތުންގެ ޙައްޤުތައް ރައްކާތެރިކުރަން ހުވާކޮށްގެން ތިބީ ޓެގްޓީމެއް މަބުރޫކެއްނޫނެވެ. ރައީސުލް ޖުމްހޫރިއްޔާ ކޮބައިހެއްޔެވެ.


Income Support Allowance Ge Gothugai 221.1 Million Rufiya Dhookohffi - Vaguthu\nއިންކަމް ސަޕޯޓް އެލަވެންސްގެ ގޮތުގައި 221.1 މިލިއަން ރުފިޔާ ދޫކޮށްފި\nމިހާރު ފެތުރެމުން އަންނަ ނުރައްކާތެރި ވައިރަސް ކޮވިޑް-19 އާއި ގުޅިގެން ވަޒީފާ ގެއްލިފައި ތިބި ފަރާތްތަކުގެ ތެރެއިން 17،147 މީހަކަށް އިންކަމް ސަޕޯޓް އެލަވަންސް ދޫކޮށްފިއެވެ.\nފިނޭންސް މިނިސްޓްރީ އިން އާންމުކޮށްފައިވާ ތަފާސް ހިސާބުތަކުން ދައްކާ ގޮތުގައި ޑިސެމްބަރު 31 ވަނަ ދުވަހާއި ހަމައަށް 17،147 މީހުންނަށް 221.1 މިލިއަން ރުފިޔާ ވަނީ ދޫކޮށްފައެވެ.\nއަހަރެންނަށް މިއުޅެނީ އަދި ނުލިބިގެން... ކޮންބަޔަކަށްބާ ތިއުޅެނީ ދީގެން...\nވަކި ބަޔަކަށް ތަ ދެނީ އަނެއްކާ؟\nޖެނުއަރީ 4, 2021 20:13\nޖެނުއަރީ 4, 2021 21:05\nތީ ވަކިބަޔަކަށް ދިންވާހަކަ. އަހަރެމެން މިއުޅެނީ ތި ލާރިކޮޅު ނުލިބިގެން. އަނެއްކާ ވެންޓިލޭޓަރަށްވީގޮތްކަންނޭގެވާނީ\nޖެނުއަރީ 4, 2021 21:12\nމަށަކަށްވެސް ނުލިބޭ ...އަހަރެން ދަންނަ އެއްވެސް މީހަކަށް ލިބުނު ކަން އެނގިފައެއްވެސް ނެތް...ގާތް މީހުންނަށް ބަހާލަނީ ދޯ ބީ.އެމް.އެލް ގެ ފައިދާ ލޯންގެ ގޮތުގައި ބަހާލާގޮތަށް...ނިކަމެތި މީހާ ހުންނަން މިޖެހެނީ މަރުވަންދެން ގުލާނުކޮށްލަ ކޮށްލާ...މިއައްތަ ތަރައްގީ ކިޔަނީ...މަހަމަ ކޮސްވެއްޖެ..ވޯޓް ލާ ބައެއްގެ ހަރާން ކޯރު ކަމާހެދި..އަމިއްލަ ނަފްސަށް އޮޅުވާލުމުގަ ހިނިތުންވެލައިން\nޖެނުއަރީ 4, 2021 21:15\nކަލޭމެންގެ މަގުމަތީ ހަރަކާއްތައް ހިންގި އައުވާނުންނައް ދިނީ....\nޖެނުއަރީ 4, 2021 21:22\nއާމްދަނީއަށް ނުރަނގަޅު އަސަރުކޮށްފައިވާ ފަރާތްތަކަށް އިންކަމް ސަޕޯޓު އެލަވަންސް އަށް އެދި ހުށައެޅުމުގެ ފުރުޞަތު ދިނުމުން އެފަރާތްތައް ހުށައަޅައި ފިނޭންސް މިނިސްޓްރީގެ ލިޔެކިޔުންތަކުން 221.1 މިލިޔަން ދޫކުރިކަމަށް ހަދާ ދައުލަތުގެ މާލިއްޔަތުން އެބައި ނަގާ ދޭނެ ބަޔަކަށް ދިނަސް އެ ލިބެންވާ ފަރާތްތަކަކަށް ނުލިބޭނެ. ކޮވިޑް ޙާލަތުގައި ފުރަންޓް ލައިންގައި މަސައްކަތް ކުރި އެތައް ނަރުހެއް އެބަތިބި އެލަވަންސުން އެންމެ އެތިކޮޅެއްވެސް ނުލިބި. އިރުކޮޅަކުން ކުރިން ފޮނުވި މައުލޫމާތު އަނެއްކާވެސް އާފޯމެޓަކަށް ތައްޔާރުކޮށްފައި ފޮނުވަ ފޮނުވަ ތިބެނީ. އެކައުންޓަކަސް ޖަމާއެއްނުވޭ. މަސައްކަތް ކުރާ ހޮސްޕިޓަލުން ބުނަނީ ތިމަންނަމެންގެ ކަމެއް ނޫނޭ ފިނޭންސް މިނިސްޓްރީންނޭ ދޭނީ. ފިނޭންސް މިނިސްޓްރީން ޚަބަރުފަތުރަނީ ދީފިކަމަށް. އެކަމަކު ބޭންކު އެކައުންޓަކަށްވެސް ޖީބަކަށްވެސް ނުލިބޭ.\nޖެނުއަރީ 4, 2021 23:36\n211 އެމްޑީޕީ މީހުން ނަށް ، ކޮށްމެ މީހަކަ މިލިއަނެއް ދީފި ދޯ\nޖެނުއަރީ 5, 2021 10:52\nސަރުކާރުން އެބަޖެހޭ ރައްޔިތުންގެ ސުވާލުތަކަށް ޖަވާބުދޭން..... ވޯޓު ހޯދަންއައީމަ އަހަރެންވެސް ބުނާނީ އަދި ބުރަކަމުން ތިކަމާ ނޫޅެވިގެންނޭ މިއުޅެނީ.....


ފުލުހުންނާއި ހއ. ތަކަންދޫ ކައުންސިލް ގުޅިގެން ހިންގި ކަސްރަތު ޕްރޮގްރާމް ނިންމާލައިފި\nއަންގާރަ ،5 ޑިސެމްބަރ 2017 / 11:33\nހއ. އިހަވަންދޫ ޕޮލިސް ސްޓޭޝަނާއި ހއ. ތަކަންދޫ ކައުންސިލް ގުޅިގެން ހިންގި ކަސްރަތު ޕްރޮގްރާމް ނިންމާލައިފިއެވެ.\nމިދިޔަ ނޮވެމްބަރު މަހުގެ 1 ން 30 އަށް ހއ. ތަކަންދޫގައި ހިންގި މި ކަސްރަތު ޕްރޮގްރާމް ނިންމުމުގެ ގޮތުން ތަކަންދޫ ޕްރީ ސްކޫލުގައި ބޭއްވި ރަސްމިއްޔާތު ޝަރަފްވެރިކޮށްދެއްވައި ބައިވެރިންނަށް ހަނދާނީ ލިޔުން ބައްސަވާ ދެއްވީ ހއ. އަތޮޅު ކޮމާންޑަރު ޕޮލިސް ޗީފް ސްޓޭޝަން އިންސްޕެކްޓަރ އަޙްމަދު ނަސީމްއެވެ.\nތަކަންދޫގެ އަންހެން ކަނބަލުންނަށް އަމާޒުކޮށްގެން ހިންގި މި ކަސްރަތު ޕްރޮގްރާމުގައި ވަނީ ކަސްރަތު ކުރަންވީ ރަނގަޅު ގޮތްތައް ކިޔައިދީ، ދުޅަހެޔޮ ސިއްޙަތެއްގައި ހުރުމަށް ކަސްރަތު ކުރުމުގެ މުހިންމުކަމާއި ރަނގަޅު ކާނާއާ ބެހޭގޮތުން ބައިވެރިންނަށް މަޢުލޫމާތު ދީފައެވެ. އަދި ކަސްރަތު ޕްރޮގްރާމުގެ ތެރެއިން މޫދު ކަސްރަތު ކުލާސްތަކެއްވެސް ކުރިއަށް ގެންގޮސްފައިވެއެވެ.\nއެއް މަސްދުވަހުގެ މުއްދަތަށް ހިންގި މި ކަސްރަތު ޕްރޮގްރާމުގައި 21 ފަރާތަކުން ބައިވެރިވެފައިވާއިރު ކަސްރަތު ޕްރޮގްރާމް ކުރިއަށް ގެންގޮސްފައިވަނީ ހއ. ދިއްދޫގައި މަސައްކަތްކުރާ ފުލުހަކާއި ހއ. އިހަވަންދޫ ޕޮލިސް ސްޓޭޝަނުގައި މަސައްކަތްކުރާ ފުލުހުންނެވެ.


Ley Ganduvumuge Mahsala Dhimaavaathy Johnson And Johnson Vaccine Jehun Huhttaalan Govaalaifi - Vaguthu\nޖޯންސަން އެންޑް ޖޯންސަން ވެކްސިން ހުއްޓާލުމަށް ފުޑް އެންޑް ޑްރަގް އެޑްމިނިސްޓްރޭޝަން (އެފްޑީއޭ) އާއި ސެންޓަރ ފޯ ޑިސީސް ކޮންޓްރޯލް (ސީޑިީސީ) އިން ގޮވާލައިފިއެވެ.\nއެއް ޑޯޒުން ކޮވިޑް ވައިރަހުން ދިފާއު ކޮށްދޭ ކަމަށް ބުނާ މި ވެކްސިން ހުއްޓާލުމަށް ގޮވާލައިފައި ވަނީ އެމެރިކާގައި އެ ވެކްސިން ޖެހި ހަ މީހަކަށް ލޭ ގަނޑުވުމުގެ މައްސަލަ ދިމާވުމުންނެވެ.\nއެެމެރިކާގައި ހަތް މިލިއަން މީހުން މި ވެކްސިން ޖަހާފައި ވެއެވެ. މާނަ އަކީ ވެކްސިނުން ލޭ ގަނޑުވާ މައްސަލަ ދިމާވެފައިވަނީ އޭގެ ތެރެއިން 0.0001 އިންސައްތަ މީހުންނަށެވެ. އެ ގައުމުގައި ޖޯންސަން އެންޑް ޖޯންސަން ވެކްސިން ޖަހައިގެން ލޭ ގަނޑުވުމުގެ މައްސަލަ ދިމާވެފައިވަނީ 48-18 އަހަރާއި ދެމެދުގެ ހަ މީހަކަށެވެ.\nސީޑީސީ އިން ބުނެފައިވަނީ ވެކްސިން ޖެހުމަށް އިތުރު ނުވަ މިލިއަން ޑޯޒް ސްޓޭޓް ތަކަށް ފޮނުވިފައިވާ ކަމަށެވެ. ދެ އޮތޯރިޓީއިން ގުޅިގެން ނިންމި ނިންމުމުގައި ބުނެފައިވަނީ އެމީހުން އެދެނީ މި ވެކްސިން ޖެހުން ހުއްޓާލަން ކަމަށެވެ.\nވެކްސިނުގެ އިތުރު ތަހުލީލްތައް ކުރުމަށް ބުދަ ދުވަހު އެޑްވައިޒަރީ ކޮމިޓީ އޮފް އިމިއުނިޒޭޝަން ޕްރެކްޓިސް (އޭސީއައިޕީ) އާއި ބައްދަލު ކުރުމަށް ނިންމާފައެވެ.\nއެފްޑީއޭ އިން ވެކްސިނުގެ އިތުރު ތަހުގީގް ކުރިއަށް ގެންދާނެ ކަމަށް ރިޕޯޓުތައް ބުނެއެވެ. ތަހުގީގާއި ތަހުލީލް ތަކުގެ މަރުހަލާ ނިމެންދެން އެފްޑީއޭ އިން އެދެނީ ޖޯންސަން އެންޑް ޖޯންސަން ވެކްސިން ދިނުން މަޑު ޖައްސާލުމަށެވެ.\nއެމެރިކާގައި މިހާރުވެސް މިލިއަނެއްހައި މީހުން ދަނީ ވެކްސިން ޖަހަމުންނެވެ. ސީޑީސީގެ ތަފާސް ހިސާބުތަކުން ދައްކާގޮތުން އެމެރިކާގެ 19.4 އިންސައްތަ މީހުން ވަނީ ވެކްސިން ފުރިހަމަ ކޮށްފައެެވެ.


Islaami marukazu jagaha eh gothah beynun kuri kamah bune faadu kiun\nޕީޕީއެމްގެ ސިޔާސީ ހަރަކާތެއް ތިނަދޫ އިސްލާމީ މަރުކަޒުގައި ހިންގަނީ\n16 އޯގަސްޓު 2018 10 ކޮމެންޓް\nގދ ތިނަދޫގައި ގާއިމް ކޮށްފައިވާ އިސްލާމީ މަރުކަޒު ޕީޕީއެމްގެ ކެމްޕެއިން ޖަގަހައެއް ގޮތުގައި ބޭނުންކުރިކަމަށްބުނެ ގިނަ ބަޔަކު ފާޑުކިޔަން ފަށައިފިއެވެ.\nރައީސް އަބްދުﷲ ޔާމީންގެ ރަނިންމޭޓް ޑރ މުހައްމަދު ޝަހީމް އަލީ ސައީދު މިއަދު ތިނަދޫއަށް ކުރެއްވި ދަތުރުގައި އެރަށުގެ އިސްލާމީ މަރުކަޒުގެ ސިޑިމައްޗަށް ދެޖިންސްގެ މީހުން ގޮވައިގެން ވަޑައިގެން ފޮޓޯނަންގަވާ ޕީޕީއެމްގެ ކެމްޕެއިން ހަރަކާތްތައްވަނީ އެ ސަރަހައްދުގައި ހިންގާފައެވެ.\nތިނަދޫ އިސްލާމީ މަރުކަޒުގައި ސިޔާސީ ހަރަކާތް ހިންގުމުން އެކަމާއި ނުރުހި ސޯޝަލް މީޑިއާގައި ފާޑުކިޔަމުން ގެންދާއިރު ޑރ ޝަހީމަށްވެސް އަންނަނީ އެކަމާއި ގުޅިގެން ފާޑުކިއުންތައް އަމާޒު ވަމުންނެވެ.\nތިއުަލެނީ ހަމަ ހަޖަމު ނުކުރެވިގެން ތިފޮޓޯ ދޭހަކޮށް ދެނީ ރައީސް ޔާމީނަށް ތާއީދުކޮށް ވޯޓް ދޭން ޢަޒުމާއެކު ނިކުންނަންވީ އިސްލާމީ ޝިއާރު ފާޅުކޮށް މިދިވެހި އުންމަތް ދިވެހިވަންތަ މުސްލިމު ޤައުމެއްގެ ގޮތުގައި ބޭއްވުމަށްޓަކާ ހުޅަނގުގެ ނަސާރާ އިނ ދައްކާބިރުތަކަށް ޖެހިލުންވުމެއްނެތި ކެރުމާއި ހިތްވަރާއި އަޒުމާއި އެކު ހުންނެވި ހިތްވަރުގަދަ ވެރިޔަކަށް ވާތީ ކަން\nމިސްކިތްތަކަށް އަންހެނުން ހުއްދަވަނީ ވުޟޫ ކޮއްގެން، އެ ޙައިޟުގެ ނަޖިސް ލޭހުރެ އެރުން ހުއްދަ ތަނެއް ކަމަކަށް ބެލެވޭކަށް ނެތް،\nފާޑުކިޔަނީ ދީނުގެ ކަންކަން ރަނގަޅަށް އޮޅުންނުފިލާތީ.\nމިސްކިއްތަކުގައި މުސްލިމުން ކައިބޮއި ހަދައިގެން އުޅޭ . އެއީމައްސަލައެއް ނޫން.\nނަސީބެއް ދެޖިންސް އެއްޖަމާއްތެއްގަ ޝަހީމް އިމާމްވެހުރެ ނަމާދުނުކުރިން!\nތިޔަތާކު ނެގި ފޮޓޯތަކުން ފެންނަން ހުރި ހެކިތަކަށް ބަލާއިރު، ފިރިހެނުންނާއެކު ޝަހީމު ހުރިނަމަ މިސްކިތަކަށް ވީތީ، ތަންކޮޅެއް ލޮލަށް ފަސޭހަވީހެވެ. އެހެނެއްކަމަކު ޝަހީމަށް ހަމަ މިސްކިތުގައި ވެސް ތިޔަ އިނދެވެނީ ހުރިހާ އަންހެންވެރިންގެ މެދުގައެވެވެ. މިސްކިތުގެ ހުރުރުމަތް ވެސް ތިވަނީ ކެނޑިފައެވެ. ޢައުރަ ނިވާނުވާ އަންހެނުންނާއެކު މިސްކިތަށް ނާރާ ތި ފޮޓޮއަށް މިސްކިތް އަރާގޮތަށް މިސްކިތާ ދުރުގައި ތިބެ ވެސް ތި ފޮޓޯނެގިދާނެއެވެ.\nދުޢާ ކުރުމަށް މިސްކިތައްވަރެ އައުލާކަންބޮޑު ތަނެއް ނުވޭ، އެހެން ނޫންނަސް ދުޢާ ދަންނަވަނީ ﷲގެ ހަޒުރަތުގައި. އަންނިއަށް ދުޢާކުރާ ކަން އެގިފައެއްނުވޭ، އެހެނީ އެއީ އިންސާނަކަށް ވާތީއާ އަޅުގަނޑުމެން ދިވެހިންނަނީ ކަނލާގެވަންތަކަށް އެހެން އިންސާނުންނަށް ދީ އުޅޭ ބަޔަކަށް ނުވާތީ. ޙަބީބުވެސް ވިސްނާލީމާ މިކަން ކަން އެނގިލައްވާނެ. ވެދުމާ ސަލާމް\nޝަހީމު ދަތުރު މިކުރަނީ ހަމަ ހަލާލު ފައިސާއިންބާ؟\nއެމީހުންނުކުރާނެ ޤަވާއިދާއި ޚިލާފުކަމެއް... ފަރީވާނެ ހުރިހާކަމެއް..\nޢިސްލާމީމަރުކަޒުގައި ކޮންމެ ހުކުރުދުވަހު އަންނިއަށް ދުޢާކުރަނީ އޯ............\nމިހާރު ދެން ޝަހީމް އާއި ދޭތެރޭގަ ޝައްކުވާ ހިސާބައް ދިޔައީ ތާދޯ


India sarukaarun 2400 vile BCG vaccine hadhiyaakohfi | Jazeera\tއިންޑިއާ ސަރުކާރުން 2400 ވައިލް ބީސީޖީ ވެކްސިން ހަދިޔާކޮށްފި - Jazeera\nއިންޑިއާ ސަރުކާރުން 2400 ވައިލް ބީސީޖީ ވެކްސިން ހަދިޔާކޮށްފި\nމުޙައްމަދު އަފްޒަލް December 31, 2020 188 views0\nނުރައްކާތެރި ބައްޔެއްކަމަށްވާ ޓީބީ ބަލިން ދިފާއުވުމަށްޓަކައި ތުއްތުކުދިންނަށް ދެވޭ ބީ.ސީ.ޖީ ވެކްސިންގެ 2400 ވައިލް ދިވެހިރާއްޖެއަށް އިންޑިއާ ސަރުކާރުން ހަދިޔާކޮށްފިއެވެ.\nމިއީ ރާއްޖޭގެ ނެޝަނަލް އިމިއުނައިޒޭޝަން ޕްރޮގްރާމްއަށް ދިމާވެފައިވާ\nބީ.ސީ.ޖީ ވެކްސިންގެ ދަތިކަން ފޫބެއްދުމަށްޓަކައި، އިންޑިއާ ސަރުކާރުން ވެލައްވާފައިވާ އެހީއެކެވެ. މި ވެކްސިން ހޯދުމުގެ މަސައްކަތްކޮށްފައިވަނީ ރާއްޖޭގެ މިނިސްޓްރީ އޮފް ފޮރިން އެފެއާޒް އާއި، ދިއްލީ ގައި ހުންނަ ހައި ކޮމިޝަން، އަދި މުމްބާއިގައި ހުންނަވާ ދިވެހިރާއްޖޭގެ\nއޮނޮރަރީ ކޮންސުލް ގުޅިގެންނެވެ.\nބީ.ސީ.ޖީ ވެކްސިންގެ 2400 ވައިލްސް އިންޑިއާއިން ރާއްޖެއަށް ހަދިޔާކޮށްފައިވާއިރު، މީގެ ކުރިންވެސް އިންޑިއާއިން ވަނީ ތަފާތު ބަލިތަކުގެ ވެކްސިން ރާއްޖޭގެ އެދުމަށް ފޯރުކޮށްދީފައެވެ. އެގޮތުން، މި އަހަރުގެ ޖަނަވަރީ މަހުގެ ތެރޭގައި ދިވެހިރާއްޖެއަށް\nމީސްލްސް – ރުބެއްލާ ވެކްސިންގެ 30،000 ޑޯޒް ފޯރުކޮށްދީފައިވެއެވެ.\nމީގެއިތުރުންވެސް، ރާއްޖޭގެ ސިއްހީ ދާއިރާ ހަރުދަނާކުރުމަށް އިންޑިއާއިން ވަނީ ގިނަ އެހީތަކެއް ވެލައްވާފައެވެ. އެގޮތުން ކޮވިޑް-19ގެ ހާލަތާއި ގުޅިގެން، މި އަހަރުގެ މާރޗު މަހުގެ ތެރޭގައި ކޮޮވިޑް-19 އާއި ދެކޮޅަށް ކުރެވޭ މަސައްކަތުގައި އެހީތެރިވުމަށް ޑޮކްޓަރުންނާއި\nސްޕެޝަލިސްޓުންގެ ހާއްސަ ޓީމެއް ރާއްޖެއަށް ފޮނުވާފައިވެއެވެ. އަދި އޭޕްރިލް މަހު 5.5 ޓަނުގެ ބޭހުގެ ކޮންސައިންމެންޓްއެއް ގެނެސްދެވި، 6.2 ޓަނުގެ ބޭހުގެ\nޝިޕްމެންޓެއް އިންޑިއާގެ4ޝަހަރަކުން ވަނީ އިންޑިއަން އެއާ ފޯސް މެދުވެރިކޮށް ގެނެސްދެއްވާފައެވެ.\nކޮވިޑް-19ގެ ސަބަބުން ގިނަ ގައުމްތަކުގެ ބޯޑަރުތައް ބަންދުކޮށް ސިއްހީ ފަރުވާއަށް އެހެން ގައުމްތަކަށް ދިޔުން ހުއްޓުމަކަށް އައިސްފައިވާ މި ދަނޑިވަޅުގައި ދިވެހިންނަށް ބޭސްފަރުވާ ކުރުމަށް އިންޑިއާއަށް ދަތުރުކުރެވޭނެ މަގުވެސް އެ ގައުމުން ވަނީ ފަހިކޮށްދީފައެވެ.\nއިންޑިއަން ހައި ކޮމިޝަނުން މިއަދު މައުލޫމާތު ދީފައިވާ ގޮތުގައި، އެ ގައުމުން އަބަދުވެސް މަސައްކަތް ކުރާނީ ނެއިބަހުޑް ފަސްޓް ޕޮލިސީގެ ދަށުންނެވެ. އެގޮތުން، ފޯރުކޮށްދިނުމަށް ނިންމާފައިވާ ބީ.ސީ.ޖީ ވެކްސިންގެ 2400 ވައިލް މިއަދުގެ ވަގުތެއްގައި ދިވެހިރާއްޖެއަށް އަންނާނެއެވެ.


ސަމަކާރަ ލޭބަލްގެ ފަރުމާއެއް ކަނޑައެޅުމަށް އާންމުންގެ ވޯޓަކަށް! – މިނިސްޓްރީ އޮފް އެންވަޔަރަންމަންޓް، ކްލައިމެޓް ޗޭންޖް އެންޑް ޓެކްނޮލޮޖީ ސަމަކާރަ ލޭބަލްގެ ފަރުމާއެއް ކަނޑައެޅުމަށް އާންމުންގެ ވޯޓަކަށް! – މިނިސްޓްރީ އޮފް އެންވަޔަރަންމަންޓް، ކްލައިމެޓް ޗޭންޖް އެންޑް ޓެކްނޮލޮޖީ\nސަމަކާރަ ލޭބަލްގެ ފަރުމާއެއް ކަނޑައެޅުމަށް އާންމުންގެ ވޯޓަކަށް!\n11 ފެބްރުއަރީ 2019 ޙިއްސާކުރެއްވުމަށް\nރާއްޖެއަށް ތައާރަފް ކުރުމަށް މަސައްކަތްކުރާ އެނަރޖީ އެފިޝަންސީ ލޭބަލްގެ ނަމޫނާއަށް އާންމުންގެ ޚިޔާލު ހޯދުމަށް މިއަދު ހުޅުވާލައިފިއެވެ. މިނިސްޓްރީ އޮފް އެންވަޔަރަންމަންޓުގެ ދަށުން ހިނގަމުން އަންނަ ސްޓްރެންގތެނިންގ ލޯ ކާބަން އެނަރޖީ އައިލެންޑް ސްޓްރެޓެޖީސް ޕްރޮޖެކްޓުގެ އެހީތެރިކަމާއި އެކު ތައްޔާރު ކުރާ އެނަރޖީ އެފިޝަންސީ ލޭބަލް ޕްރޮގްރާމަކީ މޯލްޑިވްސް އެނަރޖީ އޮތޯރިޓީގެ ބެލުމުގެ ދަށުން ކުރިއަށްގެންދާނެ ލޭބަލް ޕްރޮގްރާމެކެވެ.\nބާޒާރުގައި ވިއްކަން ބަހައްޓާފައި ހުންނަ ކަރަންޓު އާލާތްތަކުގައި ހަރުކުރާ މި ލޭބަލަކީ ކަރަންޓު މަދުންބޭނުންކުރާ އާލާތްތައް ދެނެގަތުމަށް ކަސްޓަމަރުންނަށް ފަސޭހަކުރުމަށާއި އެފަދަ އާލާތްތަކުން ކަރަންޓު ބޭނުންކުރާ މިންވަރާއި ގުޅޭ ސައްހަ މަޢުލޫމާތު އަންގައިދިނުމުގެ މަޤްސަދުގައި ހަރުކުރާ ލޭބަލެކެވެ.\nދިރިއުޅުން ފަސޭހަކުރުމަށްޓަކައި ބޭނުންކުރާ ތަފާތު ބާވަތުގެ ކަރަންޓު އާލާތްތަކުގެ ސަބަބުން ދިރިއުޅުމުގެ ޚަރަދުތައް ބޮޑުވެގެންދިއުމަކީ ގިނަބަޔަކަށް އެކަމުގެ ސަބަބުން ތަކުލީފުތަކެއް ކުރިމަތިވާކަމަކެވެ. އިސްރާފުވާ ފައިސާއާއި ބޭކަރުގޮތުގައި އަންދާ ތެލުގެ ސަބަބުން ތިމާވެއްޓަށްލިބޭ ގެއްލުމަކީވެސް އިޔާދަ ނުކުރެވޭނެ ޤެއްލުންތަކެކެވެ. އެހެންކަމުން ހަކަތަ ސަމަކާރަ އާލާތްތައް ބޭނުންކުރާ ވަރު އިތުރުކޮށް ކަރަންޓަށް ކުރާ ކުޑަކުރެވޭނެއެވެ.


ޗައިނާގެ ޒިންޖިއާގެ މުސްލިމުން މިރަމަޟާންމަހުހައްޔަރުކޮށް، އިސްލާމްދީން ދޫކޮށްލުމަށް މަޖުބޫރުކުރަނީ!\nޗައިނާގެ ޒިންޖިއާގެ މުސްލިމުން މިބަރަކާތްތެރި އެމީހުންގެ އާއިލާއާއި ދުރުކޮށް އިންޓާރންމެންޓް ކޭމްޕެއްގައި ހައްޔަރުކޮށް، އިސްލާމްދީން ދޫކޮށްލުމަށް މަޖުބޫރުކުރަންމިރަމަޟާން މަހު އެޤައުމުގެ ސަރުކާރުން ފަށައިފިއެވެ.\nބައެއް ރިޕޯޓުތަކުން ބުނާ ގޮތުގައި ވަރަށް ކުރިންސުރެވެސްއެތައް މިލިއަން މުސްލިމުންނެއް ވަނީ އެކޭމްޕުތަކުގައި ހައްޔަރު ކޮށްފައެވެ.\nއެމެރިކާގެ އުއީގޫރް އެކްޓިވިސްޓެއް ކަމުގައިވާ އައިދީން އަންވަރް، އޭނާގެ ރިސާރޗް ރިޕޯޓުގައި ބުނެފައިވަނީ ޗައިނާގެ އުއީގޫރްގެ އެތައް ހާސް މުސްލިމުންނަކާއި ތުރުކީގެ މުސްލިމުންތަކެއް މިހާރު އެކޭމްޕަށް ގެންގޮސް ހައްޔަރު ކޮށްފައިވާ ކަމަށާއި އިސްލާމްދީން ދޫކޮށްލުމަށް އެމީހުންނަށް މަޖުބޫރު ކުރަމުންދާ ކަމަށެވެ.\n"މުސްލިމުންނަށް އެމީހުން މަޖުބޫރުކުރަމުންދަނީ އިސްލާމްދީން ދޫކޮށް އެތީސްޓުންނަށް ވާން. ގޮޅިއެއްގެ ތެރެއަށް އެއެންމެންލާފައި، އެތައް ގަޑިއިރެއް ވަންދެން 'އެއްވެސް ދީނެއް ނުވޭ' އޭ ބުނެ އަޑުއުފުލުމަށާއި 'ޗައިނާގެ ރައީސް ޝީ ޖިންޕިންގ އަށް އެންމެން ސަޖިދަ' ކުރާށޭ ބުނެ އަޑުއުފުލުމަށް ވެސް އެމީހުންނަށް ދަނީ މަޖުބޫރު ކުރުވަމުން. އޭގެތެރެއިން އެކަކު ވެސް އެކަމާއި ދެކޮޅު ހަދައިފިނަމަ، ބާރުގެ ބޭނުންކޮށް އެމީހާކާއިމެދު ހަރުކަށި ފިޔަވަޅު އަޅާ" އައިދީން ގެ ރިޕޯޓުގައި ބުނެފައިވެއެވެ.\nއޭނާގެ ރިޕޯޓިގައި ބުނެފައިވަނީ މިކޭމްޕަކީ 2017 ވަނަ އަހަރުން ފެށިގެން ހަދާފައިވާ ކޭމްޕެއް ކަމަށާއި އިސްލާމްދީނުގެ އެއްވެސް އަޅުކަމެއް ކޮށްފިނަމަ، އެއީ ނަމާދު ކުރުން ވިޔަސް، ޤުރްއާން ކިޔެވުން ވިޔަސް އަދި ރޯދަ ހިފުން ކަމުގައި ވިޔަސް، އެކޭމްޕަށް ގެންގޮސްލާ ކަމަށެވެ.\nމިކޭމްޕުތަކުގައިދޭ އަދަބުތަކާއި ބެހޭގޮތުން އެމެރިކާގެ ސަރުކާރު އޮފިޝަލެއް ކަމުގައިވާ ސްކޮޓް ބަސްބައީ ބުނީ ޗައިނާގެ އެކޭމްޕުގައި މިހާރު ވެސް 800،000 އެއްހާ މީހުން ތިބިކަމާއި އެއަދަދު އިތުރުވުން ގާތް ކަމަށެވެ. އެތަނުގައި ހައްޔަރު ކޮށްފައި ތިބޭ މީހުންގެ ތެރެއިން އަމުރަށް ނުކިޔަމަންތެރިވާ މީހުންގެ ނިޔަފައްޗާއި ދަތްތައް އުފުރާލާ، އެމީހުން ބަންދު ކޮށްފައި ތިބޭ ގޮޅީ ތެރެއަށް ހަރުފަ ލުން ފަދަ ކަންކަން ވެސް ކުރާ ކަމަށެވެ. އަދި ބައެއް މީހުން މަރުވަންދެން އެމީހުން ގައިގާ ތަޅާ ކަމަށާއި އަނެއް ބައި މީހުން ހޫނު ފެނަށްލާ ކަމަށް ވެސް ސްކޮޓް ބުނެފައިވެއެވެ.


ސަރުކާރާ ދެކޮޅަށް އިދިކޮޅު ޕާޓީތަކުން ކުރި މުޒާހަރާއެއްގައި ޖުމްހޫރީ މައިދާނަށް ވެންނެވި މައްސަލައިގައި އެމްޑީޕީގެ ޕާލަމެންޓްރީ ގްރޫޕްގެ ލީޑަރު އިބްރާހިމް މުހައްމަދު ސޯލިހް (އިބޫ)ގެ މައްޗަށް ދައުވާ ނުކުރަން ނިންމައި މައްސަލަ ފައިލްކޮށްފި އެވެ.\nކޯލިޝަން ސަރުކާރުގެ ކަރުދާހެއް އެކުލަވާލައިފި: އިބޫ\nއިދިކޮޅު އެއް ކެންޑިޑޭޓު ނެރެގެން މި އަހަރުގެ ރިޔާސީ އިންތިޚާބު ކާމިޔާބުކޮށް، ކޯލިޝަން ސަރުކާރެއް ހިންގާނެ ގޮތުގެ ކަރުދާހެއް އެކުލަވާލާފައިވާ ކަމަށް އެމްޑީޕީގެ ޕާލަމެންޓްރީ ގްރޫޕްގެ ލީޑަރު އިބްރާހިމް މުހައްމަދު ސޯލިހް (އިބޫ) ރޭ ވިދާޅުވެއްޖެ އެވެ.\nއިދިކޮޅު އެމްޑީޕީގެ ރިޔާސީ ޓިކެޓް އެންމެ ހައްގީ، އެ ޕާޓީގެ ޕާލަމެންޓްރީ ގްރޫޕްގެ ލީޑަރު އިބްރާހިމް މުހައްމަދު ސޯލިހް (އިބޫ) އަށް ކަމަށާއި އެކަމަކު އޭނާ އަށް ރައީސް އަބްދުﷲ ޔާމީން...\nސިޔާސީ މަސައްކަތުގެ ތެރެއިން ޖަލުގެ ކުޑަގޮޅިއަށް ލިއަސް ހިތްވަރު ބައްޔެއް ނުކުރެވޭނެ ކަމަށާއި ރާއްޖެ ހަމަ މަގަށް އަޅުވަން ކުރާ މަސައްކަތުގައި ސާބިތުވެ ހުންނަވާނެ ކަމަށް އެމްޑީޕީގެ...\nއިބޫގެ މައްސަލައެއް އަދި ނުލިބޭ: ޕީޖީ އޮފީސް\nއެމްޑީޕީގެ ޕާލިމެންޓްރީ ގްރޫޕްގެ ލީޑަރު އިބްރާހިމް މުހައްމަދު ސޯލިހް (އިބޫ) ގެ މައްޗަށް ދައުވާ ކޮށްދިނުމަށް އެދި ޕްރޮސެކިއުޓާ ޖެނެރަލްގެ އޮފީހަށް ފުލުހުން އަދި ނުފޮނުވާ ކަމަށް އެ އޮފީހުން މިއަދު ބުނެފި އެވެ.\nއިބޫ 12 ދުވަސް ފަހުން ދޫކޮށްލައިފި\nއިދިކޮޅު ހަރަކާތުން މާޗު 16 ގައި ބޭއްވި މުޒާހަރާގައި ޖުމްހޫރީ މައިދާންގެ ތެރެއިން ހައްޔަރުކުރި އެމްޑީޕީ އެމްޑީޕީގެ ޕާލިމަންޓް ގްރޫޕްގެ ލީޑަރު ހިންނަވަރު ދާއިރާގެ މެމްބަރު...\nމި އަހަރު އޮންނަ ރިޔާސީ އިންތިޚާބުގައި ވާދަކޮށް ރައީސް އަބްދުﷲ ޔާމީން ބަލި ކުރުމަށްޓަކައި އިދިކޮޅު ޕާޓީތަކުން އަނެއްކާ ވެސް ކޯލިޝަން ކެންޑިޑޭޓެއް ކަނޑައެޅުމާ ބެހޭ ގޮތުން...\nއެމްޑީޕީގެ ޕާލަމެންޓްރީ ގްރޫޕްގެ ލީޑަރު، ހިންނަވަރު ދާއިރާގެ މެމްބަރު އިބްރާހިމް މުހައްމަދު ސޯލިހް (އިބޫ) ނުވަ ދުވަހަށް ދޫނިދޫގައި ބަންދު ކުރީ، އެއީ ވެސް މުޖުތަމައަށް ނުރައްކާތެރި ބޭފުޅެއް ކަމަށް ފުލުހުން ދެކޭތީ ކަމަށް ވަކީލް ނާޒިމް އަބްދުއްސައްތާރު މިއަދު ވިދާޅުވެއްޖެ އެވެ.\nއެމްޑީޕީ ޕާލަމެންޓްރީ ގްރޫޕްގެ ލީޑަރު، ހިންނަވަރު ދާއިރާގެ މެމްބަރު އިބްރާހިމް މުހައްމަދު ސޯލިހު (އިބޫ) ދޫނިދޫގައި ބަހައްޓާފައި ހުރީ އަވިދޭ ގޮޅިއެއްގައި ކަމަށް އެމްޑީޕީން ރޭ ބުނެފި...\nMarch 17, 2018 34\nއިބޫ ހައްޔަރުކޮށް ދޫނިދުއަށް\nއިދިކޮޅު ކޯލިޝަންގެ އިސް އެއް ލީޑަރު، އެމްޑީޕީ ޕާލަމެންޓްރީ ގްރޫޕްގެ ލީޑަރު އަދި ހިންނަވަރު ދާއިރާގެ މެމްބަރު އިބްރާހިމް މުހައްމަދު ސޯލިހް (އިބޫ) ރޭ ހައްޔަރުކޮށްފި އެވެ.\nFebruary 03, 2018 44\nސިޔާސީ އެކި ކުށްތަކުގައި ޖަލު ހުކުމުގައި ތިބި މީހުންނާއި ހައްޔަރުކޮށްފައި ތިބި މީހުން ދޫކޮށްލަން ސުޕްރީމް ކޯޓުން ރޭ ނެރުނު އަމުރު ތަންފީޒު ކުރުމަށް ބޭރުގެ އެހީތެރިކަމަށް އެމްޑީޕީގެ ޕާލަމެންޓްރީ ގްރޫޕްގެ ލީޑަރު އަދި ހިންނަވަރު ދާއިރާގެ މެމްބަރު އިބްރާހިމް މުހައްމަދު ސޯލިހު (އިބޫ) އެދިވަޑައިގެންފި އެވެ.\nމި އަހަރުގެ ރިޔާސީ އިންތިޚާބުގެ ކުރިން ވެސް ރައީސް އަބްދުﷲ ޔާމީންގެ ވެރިކަން ބަދަލުކުރަން ބޭނުންފުޅުވާކަން ދޭހަވާ ގޮތަށް، ކުރީގެ ރައީސް މައުމޫން އަބްދުލްގައްޔޫމް ރޭ ވާހަކަފުޅު...\nސަރުކާރު ވައްޓާލަން އުޅޭ ކޮންމެ ބަޔަކާ މެދު ވެސް ގާނޫނީ ފިޔަވަޅު އަޅާނެ ކަމަށް ވިދާޅުވެ، ޑިފެންސް މިނިސްޓަރު އާދަމް ޝަރީފް، ކުރީގެ ރައީސް މައުމޫން އަބްދުލް ގައްޔޫމާއި އެމްޑީޕީގެ...


ތ. ވިލުފުށީ ކައުންސިލްގެ ރައީސް\nމަޙްމޫދު ނާޢިލް (ކެތީނާ)\nތ. ވިލުފުށީ ކައުންސިލްގެ އަންހެނުންނަށް ޚާއްޞަކޮށްފައިވާ ދެ ގޮނޑި\nއާމިނަތު މަޒާޔާ މުޚުތާރު (މިލޫ)\nތ. ވިލުފުށީ ކައުންސިލްގެ މެންބަރު\nޙުސައިން ޢަބްދުއްސަލާމް އާދަމް


India Ge Bodu Faadhiree Eh Ge Machah Maruge Bodu Massala Eh - Vaguthu\nއިންޑިޔާގެ ބޮޑު ފާދިރީއެއްގެ މައްޗަށް މަރުގެ ބޮޑު މައްސަލައެއް\n2002 ވަނަ އަހަރު ނޫސްވެރިއެއް މަރާލި ކަން އިންޑިޔާގެ ދެރާ ސަޗާ ސައުދާގެ ފާދިރީއެއް ކަމަށްވާ ގުރުމީތު ރާމް ރަހީމް ސިންގުގެ މައްޗަށް ސާބިތު ވެއްޖެއެވެ.\nއިންޑިޔާގެ ނޫހެއް ކަމަށްވާ "ޓައިމްސް އޮފް އިންޑިޔާ" ގައި ރިޕޯޓްކޮށްފައިވަނީ ނޫސްވެރިޔާގެ މަރުގެ މައްސަލާގައި ރާމް ރަހީމްގެ މައްޗަށް މި މަހު 17 ވަނަ ދުވަހު ހުކުމް ކުރުމަށް ވަނީ ތާވަލްކޮށްފައިވާކަމަށެވެ. ދެހާސް ސަތާރަ ވަނަ އަހަރު ފައްޅިއަށް ވަން ދެ އަންހެނުން ރޭޕު ކުރި މައްސަލާގައި މިހާރުވެސް ޖަލުގައި އިން ރާމް ރަހީމް ގެ މައްޗަށް މީގެ ކުރިން ވަނީ 20 އަހަރުގެ ޖަލު ހުކުމެއް އިއްވާފައެވެ.\nނޫސްވެރިޔާ މަރާލައިފަ ވަނީ 2002 ވަނަ އަަހަރު އޭނާ ރާމް ރަހީމް ހިންގަމުންދާ ވިޔާނުދާ ކަންކަމުގެ ވާހަކަތައް ނޫހެއްގައި ޕަބްލިޝް ކުރުމުންނެވެ. ނޫސްވެރިއެއްކަމަށްވާ ރާމް ޗަންދްރަ ޗަތުރަޕަތީ މަރާލައިފައިވަނީ އޭނާ ގަޔަށް ބަޑި ޖަހައިގެންނެވެ.\nމި މައްސަލާގައި ކަލެއް ކަމަށް ދައުވާކުރާ އަދި އޭނާއަށް ތަބާވާ 50 މިލިއަން މީހުން އިންޑިއާގައި ދިރިއުޅޭ ސިންގުގެ އިތުރުން ތިން މީހަކު ވަނީ ހައްޔަރު ކޮށްފައެވެ.\nމީގެ ކުރިން ރޭޕް މައްސަލާގައި ފުލުހުން މިފާދިރީ ހައްޔަރުކޮށް ކޯޓްއަށް ހާޒިރު ކުރުމުން، މިފާދިރީ މީހާވަނީ ދޫކޮށްލާފައެވެ. ފުލުހުން މިމީހާ ހައްޔަރުގައި ބަހައްޓައިގެން މައްސަލަ ކުރިޔަށް ގެންދިއުމަށް އެދުނު ނަމަވެސް ކޯޓުން އެކަމަށްވަނީ އިންކާރު ކޮށްފައެވެ.\nމަރުގެ މައްސަލާގައި ރާމް ރަހީމްގެ މައްޗަށް އުފުލާފައިވާ މައްސަލަތަކުގެ ކޯޓުގެ އަޑުއެހުން ނިމުނު ތަނާ ހެން އިތުރު 50 އަންހެނުން ވަނީ އޭނާ ޖިންސީ ފުރައްސާރަ ކޮށްފައިވާކަމަށް ބުނެ މައްސަލަ ހުށައަޅާފައެވެ.\nއިންޑިއާގެ 8 ލައްކަ ޑޮކްޓަރުން މުޒާހަރާ އަށް ނިކުމެއްޖެ\nސިކުނޑިއަށް ޖެހޭ ބައްޔެއްގެ ސަބަބުން އިންޑިޔާގައި ހަލުވި ކަމާއެކު ކުޑަ ކުދިން މަރުވަނީ


ޔޫރޯ 2020: މުބާރާތް ހުޅުވުމުގެ ރަސްމިއްޔާތު އިޓަލީގައި\nޔޫރޯގެ ހުޅުވުމުގެ ރަސްމިއްޔާތު ރާއްޖެޓީވީ މެދުވެރިކޮށް ފެނިގެންދާނެ\nރަސްމިއްޔާތު ފަށާނީ ހުކުރު ދުވަހުގެރޭ ރާއްޖެ ގަޑިން 23:00 ގައި\n9 ޖޫން 2021 | ބުދަ 23:39\nއިޓަލީގެ ރޯމުގެ އޮލިމްޕިކް ސްޓޭޑިއަމުގައި ބަހައްޓާފައި ހުރި ޔޫރޯ ޓްރޮފީ\nޔޫރަޕުގެ ގައުމުތަކުގެ މެދުގައި ބާއްވާ އެންމެ ޝަރަފުވެރި ފުޓްބޯޅަ މުބާރާތް ކަމަށްވާ ޔުއެފާ ޔޫރޯ 2020 ފަސް އަހަރަށްފަހު އަންނަ ހުކުރު ދުވަހުގެރޭ ފަށާއިރު، މި މުބާރާތުގެ ފުރަތަމަ މެޗު ކުޅޭނީ އިޓަލީގެ ރޯމުގެ އޮލިމްޕިކް ސްޓޭޑިއަމުގައެވެ.\nކުލަގަދަ ރަސްމިއްޔާތަކާއެކު މި އަހަރުގެ މުބާރާތް ފެށުމަށް ހަމަޖެހިފައިވާއިރު، މިއީ އެތައް ގޮތަކުންވެސް ހާއްސަވާ މުބާރާތެކެވެ. މުބާރާތުގެ ހުޅުވުމުގެ ރަސްމިއްޔާތު ގިނަ ބަޔަކު އަބަދުވެސް ބަލާއިރު، މި އަހަރުގެ ހުޅުވުމުގެ ރަސްމިއްޔާތުގައިވެސް ތަފާތު ހަރަކާތްތައް ކުރިއަށްގެންދިޔުމަށް ވަނީ ނިންމާފައެވެ.\nހުޅުވުމުގެ ރަސްމިއްޔާތު ކުރިއަށްދާނީ ކިހިނެއް؟\nއެހެން އަހަރުތަކަކޭވެސް އެއްފަދައިން މިއަހަރުގެ ޔޫރޯ ހުޅުވުމުގެ ރަސްމިއްޔާތު ކުލަގަދަ ގޮތެއްގައި ފާހަގަކުރާނެއެވެ. އެގޮތުން މުބާރާތް ހުޅުވާ މެޗު ކުޅޭ ސްޓޭޑިއަމް ކަމަށްވާ އިޓަލީގެ ރޯމުގެ އޮލިމްޕިކް ސްޓޭޑިއަމުގައި މިއުޒިކުގެ ހަރަކާތްތަކަކާއި، އިޓަލީގެ ސަގާފަތް ދައްކުވައިދޭ ހަރަކާތްތައް ބޭއްވުމަށް ވަނީ ނިންމާފައެވެ. އަދި މި ރަސްމިއްޔާތުގައި މަޝްހޫރު ފަންނާނުންގެ ހުނަރު ދައްކާލާނެއެވެ.\nޖުމްލަ 70،000 މީހުންނަށް ވަދެވޭ އިޓަލީގެ އޮލިމްޕިކް ސްޓޭޑިއަމަކީ ފުޓްބޯޅައިގެ މަންޒިލެކެވެ. އިޓަލީގެ ކުޅިވަރާއި ބެހޭ ވުޒާރާއިން މިހާރު މެޗު ބަލަން ދަނޑުގެ ކެޕޭސިޓީގެ 24 އިންސައްތަ މީހުންނަށް ވަނުމަށް ހުއްދަދޭން ވަނީ ނިންމާފައެވެ.\nހަރަކާތްތައް ކުރިއަށްދާނީ ވާޗުއަލްކޮށް!\nޔޫރޯ ހުޅުވުމުގެ ރަސްމިއްޔާތު ހުށަހަޅާނީ މާޓިން ގަރިސް، ބޯނޯ އަދި ދި އެޑްޖްއެވެ. މި ރަސްމިއްޔާތުގެ ހަރަކާތްތައް ވާޗުއަލްކޮށް ކުރިއަށްގެންދިޔުމަށް ވަނީ ނިންމާފައެވެ. ޔުއެފާއިން ބުނީ ވާޗުއަލްކޮށް ހަރަކާތްތައް ކުރިއަށްގެންދަން ނިންމީ ދަނޑަށް މަދު އަދަދެއްގެ މީހުންނަށް ވަދެވޭނެތީ ކަމަށާއި، އެކަމަކު ވާޗުއަލްކޮށް ހަރަކާތްތައް ކުރިއަށްގެންދާއިރު، ކުޅިބެލުންތެރިން ގަޔާވާ ހަރަކާތްތަކެއް ފެނިގެންދާނެ ކަމަށެވެ.\nޔުއެފާއިން ޔޫރޯ 2020 ގެ ރަސްމީ ލަވަ މިހާރު ލޯންޗުކޮށްފައިވާއިރު، މި ލަވަ ކިޔާފައިވަނީ މާޓިން ގަރިސް، ބޯނޯ އަދި ދި އެޑްޖްއެވެ.\nހުޅުވުމުގެ ރަސްމިއްޔާތު ފަށާނީ ކޮންއިރަކު؟\nޔޫރޯ 2020 ގެ ހުޅުވުމުގެ ރަސްމިއްޔާތު ފަށާނީ އިޓަލީ އަދި ތުރުކީ ބައްދަލުކުރާ މެޗުގެ އެއްގަޑިއިރު ކުރިން، ހުކުރު ދުވަހުގެރޭ ރާއްޖެ ގަޑިން 23:00 ގައެވެ.\nހުޅުވުމުގެ ރަސްމިއްޔާތު ބަލާނީ ކިހިނެއް؟\nޔޫރޯ 2020 ގެ ލޯކަލް އެކްސްކްލޫސިވް ބްރޯޑްކާސްޓިން ރައިޓްސް ރާއްޖެޓީވީން ނަގާފައިވުމާއެކު، މި އަހަރުގެ މުބާރާތް ހުޅުވުމުގެ ރަސްމިއްޔާތު ދިވެހި ރައްޔިތުންނާއި ހަމައަށް ރާއްޖެޓީވީ މެދުވެރިކޮށް ފެނިގެންދާނެއެވެ.\nޔުއެފާ ޔޫރޯ ޔޫރޯ 2020\n10 ޖޫން 2021 | ބުރާސްފަތި 01:42\nއެމް.ޑީ.ޕީ ވެރިކަމަށް އައިސް ސަރުކާރު ޓީ.ވީ މިއޮތީ ދެވަނަ ދަރަޖައަށް ވައްޓާޅާފަ.


Ooredoo virtual dhuvumugai baiverivumah hulhuvaalaifi - AO News\nއުރީދޫ މޯލްޑިވްސްއިން އުރީދޫ އަތޮޅު ދުވުން 2021 އިއުލާނުކޮށް ބައިވެރިން ރެޖިސްޓަރވުމުގެ ފުރުސަތު އޮންލައިން ޕޯޓަލް: އަތޮޅު ދުވުން ރެޖިސްޓަރ ލިންކް މެދުވެރިކޮށް މިއަދު ހުޅުވާލައިފިއެވެ.\nރާއްޖޭގައި ބޭއްވުނު ފުރަތަމަ ނޭޝަންވައިޑް ވަރޗުއަލް ރަން “އުރީދޫ އަތޮޅު ދުވުން” ފުރަތަމަ ފެށިގެންދިޔައީ 2020ވަނަ އަހަރު އެކުންފުނީގެ އަހަރީ ދުވަސް ފާހަގަ ކުރުމުގެ ގޮތުން، ރާއްޖެ އާއި ރާއްޖެއިން ބޭރުގެ އެކި ހިސާބުތަކުން ފަސްހާހައްވެރެ ގިނަ ބައިވެރިންނާއެކުއެވެ. މި އަހަރު އެކުންފުނީގެ 16ވަނަ އަހަރީ ދުވަހުގެ މުނާސަބަތާއި ގުޅިގެން ކުރިއަށް ގެންދާ ހާއްސަ ހަރަކާތްތަކުގެ ތެރެގައި އިތުރު ފުރިހަމަކަމާއެކު މި ވަރޗުއަލް ރަން ބާއްވަން ހަމަޖެހިފައިވަނީ މިރަންއަށް ލިބިފައިވާ ބޮޑު ތަރުހީބާއެކު ދުރުގައި ތިއްބެވި ކަސްޓަމަރުންނަށްވެސް ބައިވެރިވެވޭނެ އިވެންޓެއްކަމުގައިވުމާއިއެކު އެވެ.\nމިއަހަރުގެ ރަންގައި5ކިލޯމީޓަރުގެ އިތުރުން، އަލަށް ތައާރަފް ކުރެވުނު 10 ކިލޯމީޓަރ ގެ ކެޓެގަރީއަށް ރެޖިސްޓަރވުމުގެ ފުރުސަތުވެސްވަނީ މިހާރު ހުޅުވާލާފައެވެ. ދެ ކެޓެގަރީގައި ބައިވެރިވުމަށް ބޭނުންފުޅުވާ ދުވުންތެރިން ދެކެޓެގަރީއަށް ވަކިން 27 ޖުލައި 2021 ދުވަހުގެ ހަވީރު 6ގެ ކުރިން ރެޖިސްޓަރވެ މުޅިއަކު 15 ކިލޯމީޓަރު ފުރިހަމަކުރަންޖެހެއެވެ. މި ދުވުމަކީ، އެކަނިވިޔަސް އަދި އާއިލާއާއި ރައްޓެހިންނާއެކުގައިވެސް، ގައިދުރުކަމާއިއެކު ބައިވެރިވެ މަޖާ ވަގުތުކޮޅެއް ހޭދަކޮށްލެވޭނެ އިވެންޓެކެވެ.5އަހަރުން މަތީގެ ހުރިހާ ފަރާތްތަކަށްވެސް ބައިވެރިވެވޭ މި ދުވުމުގައި ބައިވެރިވާ ފަރާތްތަށް، 1 އޯގަސްޓް އާއި7އޯގަސްޓް އާއި ދެމެދުގެ ކޮންމެ ވަގުތެއްގައިވެސް ދުވުން ފުރިހަމަކުރެވޭނެއެވެ.\n“އަތޮޅު ދުވުން އަޅުގަނޑުމެން ފުރަތަމަ ބާއްވާފައިވަނީ އުރީދޫގެ އަހަރީދުވަހާ ގުޅިގެން މިދިޔަ އަހަރު. ވަރޗުއަލް ރަންއެއްގޮތުގައި މި ރަން އަޅުގަނޑުމެން ފަރުމާކޮށްފައިމިވަނީ ޕެންޑެމިކްއާއެކު އެންމެން އެއްތަންވެގެން އުޅެވެން ނެތުމުގެ ސަބަބުން. އަތޮޅު ރަންގެ މައިގަނޑު މަޤްސަދަކީ ކުޅިވަރު މެދުވެރިކޮށް އެކުވެރިކަމާއި އެއްބައިވަންތަކަމުގެ ރޫހު ދައްކައިދިނުން. އެއް އިވެންޓެއްގައި އެކި ކަންކޮޅުތަކުން ބައިވެރިވުމުގެ ފުރުސަތު ހުޅުވާލުމުން މިދުވުމަށް ވަރަށް ހޫނު ތަރުހީބެއްލިބިގެންދިޔަ. އެހެންކަމުން މި އަހަރު އުރީދޫގެ 16 ވަނަ އަހަރީ ދުވަހާ ގުޅިގެން މި ފުރުސަތު އަޅުގަނޑުމެން މި ހުޅުވާލަނީ އަޅުގަނޑުމެންގެ ކަސްޓަމަރުންނާއެކު އުފާވެރި ވަގުތުކޮޅެއް ހޭދަކޮށްލުމުގެ އުއްމީދުގައި.” ޗީފް ކޮމަރޝަލް އޮފިސަރ، ހުސެން ނިޔާޒް ވިދާޅުވިއެވެ.\nރެޖިސްޓްރޭޝަން ފުރިހަމަ ކުރުމުން ޑިޖިޓަލް ބިބް އަދި ކޮންފަރމޭޝަން މެސެޖެއް ލިބިވަޑައިގަންނަވާނެއެވެ. ރެޖިސްޓަރކުރައްވާފައިވާ ދުވުންތެރިން، އެބޭފުޅެއްގެ ދުވުން ސްޓްރާވާ އެޕް، ގާމިން ކަނެކްޓް، ރަންޓާސްޓިކް، ނައިކް ރަން ކްލަބް ނުވަތަ ރަންކީޕަރ އެޕްލިކޭޝަން މެދުވެރިކޮށް ޓްރެކްކޮށް، ނިންމާފައިވާ ރަން ރޫޓްގެ ސްކްރީންޝޮޓް، ކޮންފަރމޭޝަން މެސެޖާއިއެކު ލިބުނު ލިންކަށް އަޕްލޯޑް ކުރުމުން ޑިޖިޓަލް މެޑަލެއް ލިބިވަޑައިގަންނަވާނެއެވެ. ފިސިކަލް މެޑަލް ބޭނުންވާ ފަރާތްތަކަށް ކުޑަ އަގަކާއެކު މޫލީ މެދުވެރިކޮށް އަޕްގްރޭޑްކޮށްލުމުން ރާއްޖޭގެ ކޮންމެ ހިސާބެއްގައި ހުރިނަމަވެސް ހިލޭ ޑެލިވަރ ކޮށްލަދޭނެއެވެ.\nމުޅި ރާއްޖެއާއި ރާއްޖެއިން ބޭރުންވެސް ބައިވެރިވުމަށް ހުޅުވާލެވިފައިވާ މި ދުވުމަށް ޝައުގުވެރިވާ އެންމެހާ ފަރާތްތަކުން ބައިވެރިވުމަށް އުރީދޫއިން މަރުހަބާކިޔައެވެ. މި ވަރޗުއަލް ދުވުމުގެ އިތުރު މަޢުލޫމާތު އުރީދޫ ވެބްސައިޓުން އަދި އުރީދޫ މޯލްޑިވްސްގެ ސޯޝަލް މީޑިއާ ޕޭޖްތަކުން ލިބިގެން ދާނެއެވެ.\nއުރީދޫއުރީދޫ ވާޗުއަލް ދުވުން


5 Aharuge Lofan Kuhjjeh Radio Adu Ahaigen Quran Hithudhas Koffi - Vaguthu\nފަސް އަހަރުގެ ލޯފަން ކުއްޖަކު ރޭޑިއޯ އަޑުއަހައިގެން ޤުރުއާން އެކީ ހިތުދަސްކޮށްފިއެވެ.\nހުސައިން މުޙައްމަދު ތާރިޤް ނަމަކަށް ކިޔާ މި ކުއްޖާ އަކީ ޖިއްދާއަށް އުފަން އުފެދުމުގައިވެސް ލޮލުގެ ފެނުމުން މަޙްރޫމްވެފައިވާ ކުއްޖެކެވެ.\nހުސައިންނާއި ބެހޭ ގޮތުން އޭނާގެ ބައްޕަ ބުނެފައިވަނީ ހުސައިން ވަރަށް ތުއްތު އިރު ރޭޑިއޯއެއް ގެނައީ ހުސެންނަށް ޓީވީ ނުފެންނާތީ ކަމަށާއި އެ ރޭޑިއޯ އަބަދުވެސް ޓިއުނުކޮށްފައި ހުންނާނީ ޤްރްޢާން އަންނަ ސްޓޭޝަންއަކަށް ކަމަށެވެ.\n"ޤުރުއާނަށް ލޯބިޖައްސުވާ ޤުރުއާން އަޑުއެހުމަށް އާދަ ކުރުމަށް އެ ސްޓޭޝަންއަށް ޓިއުނުކޮށްފައި ހުންނާނީ. ހުސައިން ރެޑިއޯ އަޑުއަހައިގެން ޤުރުއާން ހިތުދަސްކުރާކަން އެނގުނީ އާއިލާގެ ދިރިއުޅުން މަދީނާއަށް ބަދަލުވުމަށް ފަހު މަސްޖިދުލް ނަަބަވީއަށް ޒިޔާރަތް ކުރި ފަހަރެއްގައި ސޫރަތުލް ބަގަރާއެކީ ހިތުން ކިޔައިދިނުމުން. އެވަގުތު ލިބުނީ ކުއްލި ސިހުމެއް." ހުސައިންގެ ބައްޕަ ބުނެފައިވެއެވެ.\nހުސައިންގެ ބައްޕަ ބުނީ ހުސައިނަށް ޤްރްޢާން ހިތުދަސްކޮށްދިނުމުގެ ޝައުގުވެރިކަން އުފެދުނީ އޭނާ ހިތުން ކިޔައިދިން ބަގަރާ ސޫރަތުގެ ސަބަބުން ކަމަށެވެ. ތަޖުވީދުގެ ހަމަތަކަށް އަހުލުވެރިކުރުމަށް މަސްޖިދުލް ނަބަވީގައި ލޯފަން ކުދިންނަށް ޤުރުއާން ހިތުދަސްކޮށްދިނުމުގެ ކުލާސްތަކުގައިވެސް ހުސައިން ބައިވެރިކުރަން ފެށި ކަމުގައި އޭނާގެ ބައްޕަ ބުނިއެވެ.\nހުސައިންގެ ބައްޕަ ބުނީ އޭނާގެ ދަރިފުޅުގެ މި ކާމިޔާބީގެ ސަބަބުން ކުރެވެމުން އައި ފިކުރު އެކީ ގޮސްފައިވާ ކަމަށެވެ. އެނާ އިތުރަށް ބުނީ ހުސައިންނަށް ލޮލުގެ ފެނުމުން މަޙްރުމް ވީ ނަމަވެސް ﷲ އޭނާ އަށް އެދެއްވި ވަރުގަދަ ހަނދާނާއި އަޑުއެހުމުގެ ތޫނުފިލިކަމުގެ ސަބަބުން އެކަލާންގެ އަށް ހަމްދުކޮށް ވަރަށް ބޮޑަށް ޝުކުރުވެރިވާ ކަމަށެވެ.\nފެބުރުއަރީ 25, 2020 13:50\nފެބުރުއަރީ 25, 2020 13:55\nﷲ ހަމްދުކު ރަން\nފެބުރުއަރީ 25, 2020 14:18\nޢަހަރެން ރާއްޖެ ތެރޭގައި ހުރި އިރު ދިމާވިކަމަކީ ޥަރަށްގިނައިން އަހަރެންގެ8މަހުގެ ދަރިއަށް މިންޝާވީގެ ގްރުއާން ރޯލު ޖަހައިދެން އެކަމަކު ކިޔަވައެއް ނުދެން ކިވައިދޭކަށް މަސައްކަތެއްވެސް ނުކުރަން އެކަމަކު އެއްދުވަހަކު ހަމަ އަމިއްލަޔަށް އުގުގައި އިދެފަ ސޫރަތުލްމަސަދު ގެ ބައެއް ކިޔެވީ އޭގެ ފަހުން ވަރަށް ބުރަކޮން މަސައްކަތް ކުރިން ގްރުއާން ހެޔޮކޮން ކިޔަން ދަސްކޮށްދެވޭތޯ އަސްލު ކީރިތި ގްރުއާނަކީ ފަތަހަ ކުރުމުގެ ބާރަކާ އިންސާނުންގެ މައްޗަށް ބާރުފޯރުމުގެ ވަރުގަދަ ޖާޒުބިއްޔަތެއް ލިބިގެންވާ ފޮތެއް އެފޮތް މަތިވެރިކުރާމީހަކު ﷲ މަތިވެރި ކުރައްވާ ދެއްވަވާ އެއީ ކުޑަކުދިންނަށް ލިބިގެންވާ ނަސްރު ދެނިވި ބާރެއް\nފެބުރުއަރީ 25, 2020 15:21\nޢޭ ކާކުތަ ޖޭ ވަނީ ޖޭ ވާކަށް ނުވާނެ ލާދީނީ މީހުންދޯ ގުރުއާނުގެ ވާހަކަ ދައްކާތީ ހިތައް ތަދުވީތަ\nފެބުރުއަރީ 25, 2020 15:42\nޢަހަރެންގެ ދަރިޔަކީ ކުޑައިރު އޯޓިސްޓިކު ކުއްޖެއް އޭނަ އަށް ޝިފާލިބި މޮޅު ކުއްޖަކަށްވީ ކިރިތި ގުރުއާން ގިނަގިނައިން ކިޔެވުމުގެ ސަބަބުން އޭނަ ޕްރައިމަރީގައި އުޅުނު އިރު ދަންވަރު ނުނިދުނީމަ ގުރުއާން ކިޔާވާނީ އެކަމުގެ ސަބަބުން ﷲ އޭނަޔަށް ދަރުމަވަންތަވެ ވޮޑިގެން ރަހުމަތް ލެއްވި ގްރުއާނަކީ ޝިފާއެއް ނޫރެއް ކުޑަކުދިންގެ ބެލެނި ވެރިންނަށް އަޅުގަނޑު ބުނަން އޮތީ ކީރިތި ގުރްއާނަށް އަހުލު ވެރި ކުރުވާށެވެ އޭރުން ތިބާ ދެކެން ބޭނުންވާ ތިބާ އުންމީދު ކުރާ ހެޔޮލަފާ ދަރިފުޅު ތިބާޔަށް މާތްﷲގެ ރަހްމަތުން ފެނިގެންދާނެޔޭ\nއޭޕްރީލް 16, 2020 19:40


Dhagandey huree form gai: Sampathu | Mihaaru\nދަގަނޑޭ ހުރީ ފޯމުގައި: ސަމްޕަތު\n02 އެޕްރީލް 2018 - 11:40 22 comments\nއަލީ އަޝްފާގް (ދަގަނޑޭ)ގެ "ވިސްނުމުގެ" މައްސަލައެއް އުޅޭ ކަމަށް ގައުމީ ފުޓްބޯޅަ ޓީމުގެ ކޯޗު ޕީޓާ ސެގާޓް ބުނި ނަމަވެސް އޭނާގެ ފަރާތުން އެފަދަ އެއްވެސް ކަމެއް ނުފެންނަ ކަމަށާއި އޭނާ ހުރީ ހުރިހާ ގޮތަކުން ވެސް ފޯމުގައި ކަމަށް ނިއު ރޭޑިއަންޓުގެ އެސިސްޓަންޓް ކޯޗު އަޝްރަފް ލުތުފީ (ސަމްޕަތު) ބުނެފި އެވެ.\nގައުމީ ކޯޗު ވަނީ ނޫސްވެރިންގެ ބައްދަލުވުމަކަށް ހާޒިރުނުވުމުން ކަމަށް ބުނެ އޭޝިއަން ކަޕް ކޮލިފައިންގައި މިދިޔަ ހަފުތާގައި ބޫޓާނާ ދެކޮޅަށް ރާއްޖެ ކުޅުނު މެޗުގެ ސްކޮޑުން ދަގަނޑޭ ބޭރުކޮށްފަ އެވެ. އިންޓަނޭޝަނަލް ބްރޭކަށް ފަހު ކްލަބް ފުޓްބޯޅަ މިރޭ އަލުން ފަށާއިރު ދަގަނޑޭގެ ނިއު އިން އެސްޓީއޯ މާލޭ ލީގުގައި މިރޭ ނުކުންނާނީ ޔުނައިޓެޑް ވިކްޓަރީއާ ދެކޮޅަށެވެ.\n"ގައުމީ ޓީމުގެ ކޯޗު ބުނެފައި ކަންނޭގެ އިނީ ދަގޭގެ މެންޓަލް މައްސަލައެއް އުޅޭ ވާހަކަ. އެއީކީ އަޅުގަނޑަށް އެހާ ގަބޫލުކުރެވޭ ވާހަކައެއް ނޫން. އަޝްފާގް ހަމަ ބަރާބަރަށް ހުރީ. އަޝްފާގް ހިއްސާނުކޮށް (ވެސް) އިނދެފާނެ ކަންނޭގެ. އަޅުގަނޑަށް ނޭގޭ. އޭތި ބޮޑަށް އެނގޭނީ އަޝްފާގަށް. އެކަމަކު އޭނާގެ ކުޅުމާ ޕާފޯމްނަށް އެއްޗެހިން ޕްރެކްޓިސްތަކުގައި ހަމަ ބަރާރަބަށް ހުރިހާ ކަމެއް ދަނީ. މާދަމާރޭ (މިރޭ) މެޗުގައި އެތަން ދައްކަން ވެސް ބޭނުންވާނެ ކަންނޭގެ" ސަމްޕަތު ބުންޏެވެ.\nދަގަނޑޭއާ އެއްކޮށް ގައުމީ ޓީމަށް ކުޅެފައިވާ ސަމްޕަތު ބުނީ ދަގަނޑޭގެ ފަރާތުން ރަނގަޅު ކުޅުމެއް މިރޭ ފެންނާނެ ކަމަށް އުއްމީދުކުރާ ކަމަށާއި އޭނާ ހުރީ ރަނގަޅު ފޯމެއްގައި ކަމަށެވެ.\n"ނިއު ރޭޑިއަންޓުގެ އެއްވެސް މީހަކު ނުބުނާނެ ކަންނޭގެ އަޝްފާގާ ދިމާލަށް މެންޓަލީ މައްސަލައެއް އުޅޭ ކަމަށް. އެޔަށް ވުރެ މާ ބަރާބަރަށް ޓީމް މޯޓިވޭޓްކޮށް އެތާ ހަމަ ހުރިހާ ކުދިންނާ އެކު ވަރަށް ރަނގަޅަށް ކެޕްޓަނެއްގެ ޒިންމާ ނަގައިގެ އަޝްފާގް އުޅެނީ،" ސަމްޕަތު ބުންޏެވެ.\nޔުނައިޓެޑް ވިކްޓަރީގެ ކޯޗު މުހައްމަދު ނަޒީހު ވެސް ވަނީ ގައުމީ ކޯޗު ދެއްކި ވާހަކަތަކަށް އިޝާރާތްކޮށް ދަގަނޑޭގެ ދިފާއުގައި ވާހަކަދައްކައިފަ އެވެ. ނަޒީހު ބުނީ އޭނާ ކުއްލިއަކަށް ފަސް ނަމެއް ހަނދާންކޮށްލާއިރު އަންނަ ފަސް ނަމުގެ ތެރޭގައި ދަގަނޑޭ ހިމެނޭނެ ކަމަށާއި އެވަރުގެ ކުޅުންތެރިޔަކަށް އިހުތިރާމްކުޑަކޮށް ވާހަކަދައްކާއިރު އެކަމަށް ފުޓްބޯޅައިގެ މީހުން ބަސް ބުނަން ޖެހޭ ކަމަށެވެ.\n"މި އަންނަނީ މުހައްމަދު ތަކުރުފާނު، ރައީސް މައުމޫން، (ރައީސް) ޔާމީން، (ރައީސް) ނަޝީދު، ދަގަނޑޭ. އަންނައިރު އޭނާގެ ބޮލަށް އެބަޖެހޭ ބޭސްކުރަން. މިއީ މައްސަލައެއްނޫންތޯ؟ ބޮލަށް ބޭސްކުރަން ޖެހޭވަރުގެ އޯޑިނަރީ ޕްލެޔަރަކަށް އޭނާ ހަދައިފި. އެހެންވީމާ މިހިރަ ކަހަލަ ބައިވަރުކަންތައްތަކެއް މިގައުމުގައި ހިނގަމުންދާ ދަނޑިވަޅެއްގައި އަޅުގަނޑުމެން ފުޓްބޯޅައިގެ މީހުން އެބަޖެހޭ ތެދުވެ ކޮންމެވެސް ވަރަކަށް މިއަށް ބަސް ބުނަން،" ނަޒީހު ބުންޏެވެ.\nނަޒީހު ވަނީ ދަގަނޑޭގެ ކެރިއަރުގެ އެންމެ ހާއްސަ މެޗުގައި އޭނާއާ އެއްކޮށް ގައުމީ ޓީމަށް ކުޅެފަ އެވެ. އެގޮތުން ދަގަނޑޭ ގައުމީ ޓީމަށް ކުޅެދިން ރަސްމީ ފުރަތަމަ މެޗުގައި 2003 ވަނަ އަހަރުގެ ޑިސެމްބަރު މަހު މާލޭގައި މޮންގޯލިއާ ކޮޅަށް ރާއްޖެ 12 ލަނޑު ޖަހައި އަދި އޭގެ ތެރެއިން ދަގަނޑޭ ހަތަރު ލަނޑު ޖެހިއިރު ނަޒީހު ފަހު ހާފުގައި އަރައި ލަނޑެއް ވެސް ޖެހި އެވެ.\nމިރޭގެ މެޗާ ބެހޭގޮތުން ނަޒީހު ބުނީ ނިއު އަކީ ޔަގީނުން ވެސް ހުރިހާ ގޮތަކުން ވެސް މި ވަގުތު ރާއްޖޭގައި އޮތް އެންމެ ވަރުގަދަ އަދި ފެންވަރު ރަނގަޅު ފުޓްބޯޅައެއް ޓީމު ކަމަށާއި މެޗު ފަސޭހަނުވާނެ ކަމަށެވެ.\n"ބަލިކުރަން އުނދަގޫ ވާނެ އެކަމަކު ނުވާ ނުވާވަރެއް ނޫން. ރަނގަޅު ދުވަހެއްގައި ރަނގަޅު ނަތީޖާއެއް ނެރެވިދާނެ (އަޅުގަނޑުމެންނަށް ވެސް)،" ނަޒީހު ބުންޏެވެ.\nފުރަތަމަ ދެ މެޗުން މޮޅުވެ ރަނގަޅު ފޯމެއްގައި އޮތް ޔުނައިޓެޑް ވިކްޓަރީ ވަނީ އެންމެ ފަހުން ކުޅުނު މެޗުން ކްލަބް ގްރީންސްޓްރީޓްސް އަތުން 5-0 އިން ބަލިވެފަ އެވެ. ނަޒީހު ބުނީ އެ މެޗުގެ ބޮޑުބައި ރަނގަޅަށް ކުޅެ ފުރުސަތު ހޯދީ އޭނާގެ ޓީމުން ކަމަށާއި އެ މެޗުން ބަލިވީ އޭނާގެ އަމިއްލަ އެދުމުގެ ސަބަބުން ކަމަށެވެ.\nނިއު ވަނީ އެންމެ ފަހުން ކުޅުނު މެޗުގައި ކްލަބް އީގަލްސްއާ 2-2 އިން އެއްވަރުވެފަ އެވެ. މިއީ މިދިޔަ އަހަރުގެ އުރީދޫ ދިވެހި ޕްރިމިއާ ލީގުގެ ފުރަތަމަ މެޗަށް ފަހު ނިއު އަށް މޮޅުނުވެވުނު ފުރަތަމަ ފަހަރެވެ.\nނަޒީހު ބުނީ އެ މެޗުގައި ނިއު އިން ކުޅުނީ ޕްލޭމޭކަރު ކަންޑޭލާ ނެތި ކަމަށާއި އޭނާ މި މެޗުގައި ހުރުމަކީ ޔުނައިޓެޑް ވިކްޓަރީ އަށް ކުރިމަތިވާނެ ނުރައްކަލެއް ކަމަށެވެ. އަނެއްކޮޅުން ޔުނައިޓެޑް ވިކްޓަރީގެ ބިދޭސީ ދެ ކުޅުންތެރިންނަށް ނުކުޅެވުމުގެ ކަންބޮޑުވުން އޮތް ކަމަށް އޭނާ ބުންޏެވެ.\n"ކޮންމެ ގޮތެއް ވިޔަސް އީގަލްސް އިން ފަހު ހާފުގައި ނިއު ރޭޑިއަންޓާ އެއްކޮށް އެ ކުޅުނު ބޯޅައެއް ނުކުޅޭނަން (އަޅުގަނޑުމެން). ފަހަތަށް ޖެހިގެން 11 މީހުން ޑިފެންސްކޮށްގެން އެކަމެއް ނުކުރާނަން. ބެލެންސް ފުޓްބޯޅައެއް ކުޅޭނީ،" ނަޒީހު ބުންޏެވެ.\nނިއުގެ އެސިސްޓަންޓް ކޯޗު ސަމްޕަތު ބުނީ އީގަލްސް މެޗުގެ ނަތީޖާގެ އަސަރެއް މި މެޗުގައި ނުކުރާނެ ކަމަށާއި ކަންޑޭލާ އެނބުރި އައުމަކީ ލިބިފައިވާ ބޮޑު ހިތްހަމަޖެހުމެއް ކަމަށެވެ. މިދިޔަ އަހަރު ވެސް ރަނގަޅު ފޯމެއްގައި އޮވެފައި ގައުމީ ޓީމުގެ ބްރޭކަށް ފަހު ޓީމުގެ ކުޅުމަށް އަސަރުކުރި ކަމަށް ސަމްޕަތު ބުންޏެވެ. އެކަމަށް މި ފަހަރު ވަރަށް ސަމާލުވާނެކަން އޭނާ ފާހަގަކުރި އެވެ.\n"ގައުމީ ޓީމަށް ގޮސް އަންނައިރުގައި ކުޑަ ބަދަލެއް އައިސް އިންނަނީ. އަލުން (ޓީމް) ކޮމްބައިންކޮށްލަން ޖެހޭނީ. މެޗަކަށް ފަހު ރަނގަޅުވާނީ. އެކަމަކު މި ފަހަރު އޭތި އެހެން ވިޔަކަށް ނުދޭނެ. ކޯޗު ވިސްނާފައި އިންނާނީ (އެކަން) ތަޖުރިބާކުރެވިފައި އިނީމާ،" ސަމްޕަތު ބުންޏެވެ.\nއިތުރު ލިޔުންތައް ނިއުރޭޑިއަންޓް ސ.ކ ޔުނައިޓެޑް ވިކްޓަރީ އަލީ އަޝްފާގު (ދަގަނޑޭ)\nނިއުއާ އެކު ހޯދި މޮޅު ގައުމީ ކޯޗަށް ހަދިޔާކޮށްފި


ޑައިރީ….. 03 ( ތިންވަނަބައި ) – Esfiya\nވިރާޝާ ގޮސް ގޭގެ މައި ދޮރާށި ހުޅުވާލިއެވެ. އެވަގުތު އޭނާއަށް ލިބުނީ އަޖައިބެއްކަހަލަ ހައިރާންކަމެކެވެ. ކުރިމަތީގައި އިސް އޮބައިލައިގެން ހުރީ ސަމާހެވެ.\n” ކީއްކުރަން މިގެއަށް ތިއައީ! މާލެއިން ވަންނާނެ ތަނެއް ނުލިބުނީތަ؟ މިހާ ފަތިހަކާ ތިއައީ!! ” ވިރާޝާގެ ރުޅިހުރީ އިންތިހާއަށް އަރާފައެވެ.\n” ނޫން! ތިހެންނުބުނޭ! އަހަރެން ވިރާދެކެ ވަރަށް ލޯބިވޭ! އެހެންވެ ވިރާ ދެކިލަން އާދެވުނީ! ” ސަމާހުގެ އަޑު މަޑެވެ.\n” ލޯތްބޭ! ކަލޭ ލަދެއްނުގަނޭތަ؟ ލޯތްބަކީ ކޮންއެއްޗެއްކަން ކަލެއަށް އެނގޭތަ؟ އެހެންނަމަކާ ތިފާޑަކަށް ނޫޅޭނެ! ތީފައިސާދެކެ ލޯބިވާމީހެއް! މުދާވެރިކަން. ދުނިޔޭގެ ގަދަރާ އިތްޒަތްދެކެ ކަލޭ ލޯބިވަނީ! ” ވިރާޝާ ހިތުހުރިވަރު ހަދާލިއެވެ.\n” ހެޔޮނުވާނެ! ތިޔަފަދަ ބޮޑުއިލްޒާމެއް އަހަރެންގެ ބޮލަށް ނުފައްތާ! އަހަރެން ދުވަހަކުވެސް ވައްކަމެއް ނުކުރަން. ނުވެސް ކުރާނަން! ” ސަމާހުގެ އަޑުގައި އަސަރު އެކުލެވިފައިވެއެވެ.\n” ވައްކަމެއް ނުކުރަމޭ!…. ލޮލުންެދެކެ އަތުން ހިފީމާވެސް ތިއުޅެނީ ދޮގުހަދަންދޯ؟ ތިކަހަލަމީހުން ދެންނުކުރާނީ ކޮންކަމެއް. ބަލައަހަރެމެންގެ އަތުންނޭ އެފައިސާތަކާ، ރަންތައްނެގީ ކަލޭގެ ކޮޓަރިން. ކަލޭގެ އަލަމާރިން! ކަލޭގެ ކުރިމަތީގަ! ” ވިރާޝާގެ އަޑުއައީ ފަހަރަކަށްވުރެ ފަހަރެއްބާރުވަމުންނެވެ.\nސަމާހު އިތުރަށް އެއްވެސް އެއްޗެކޭ ނުބުނެއެވެ. އެއްޗެއްބުނާނެ ހިތްވަރެއް އޭނާއަކަށް ނުލިބުނެވެ. އޭނާގެ އަޑު ބެދިއްޖެއެވެ. ހާދަ ދެރައެވެ. ވިރާ މުޅިން ބަދަލުވެއްޖެއެވެ. އޭނާވެސް އެކަންޤަބޫލު ކުރީއެވެ. އެކަމަކު ވިރާއެކަން ޤަބޫލުކުރާނެކަމަކަށް ސަމާހު ހީވެސްނުކުރެއެވެ. ސަމާހުގެ ހިތައް ތަދުވަމުން ދިޔައެވެ. ވިރާ އެކަން ގަބޫލު ކުރުމުންނެވެ.\n” ކޮބާ! ހުއްޓުނީތަ؟ ކީއްވެތަ އެއްޗެކޭ ނުބުނީ ބަސްހުސްވީދޯ؟ އާނ .. ތިކަހަލަ ފިރިހެނުން އުޅޭނީ އަބަދުވެސް ތިފާޑަށް. އަދިވެސް އަހަރެންގެ ފަރާތުން ނުވާކަމެއް އޮތީދޯ؟ ” ވިރާޝާ މަލާމާތުގެ ރާގަކަށް ފަތިވަރު އަމުނާލިއެވެ. އޭނާ ހުރީ ރުޅިއައިސްގެންގޮސް ރަތްވެފައެވެ.\n” އަހަރެން ސަމާހު ދެކެވީލޯބި ކޮބާ؟ އަހަރެން ހާދަ ލޯތްބެއްވީމޭ ސަމާހު ދެކެ.. އެކަމަކު ސަމާހުއަށް އަހަރެއްގެ ލޯތްބަށްވުރެ މުހިންމުވީ ފައިސާއާއި މުދާ!! ” ވިރާޝާގެ އަޑު ހިމޭންވާން ފެށިއެވެ. އޭނާހުރީ ފާޑަކަށް މޮޔަވެފައެވެ. ބައެއްފަހަރު ރުޅިގަދަވެއެވެ. އަނެއްބައިފަހަރު ރޯންފަށައެވެ. އޭނާއަށް ކިޔޭ ނުކިޔޭ އެއްޗެއްވެސް ނޭންގޭ ކަހަލައެވެ.\n” ހެޔޮނުވާނެ! އާދޭސް ކޮށްފައިބުނަން. އަހަރެންދައްކާވާހަކަ ގަބޫލުކުރޭ ވިރާ!!! ” ސަމާހުގެ ލޮލުން އެއްވެސް ހިފެހެއްޓުމެއްނެތި ކަރުނަތައް އޮހިގަތެވެ. އަދި އިޚުތިޔާރަކާ ނުލާ އޭނާއަށް ރޮވެން ފެށިއެވެ. އެވަގުތު ބޭއިޚުތިޔާރުގައި އޭނާއަށް ވިރާޝާގައިގައި އޮޅުލައި ގަނެވުނެވެ.\n” އަމައްޔާތް! މަންމާ…! މަންމާ…! ” ވިރާޝާ ހަޅޭއްލަވައި ގަތެވެ.\nއެވަގުތު ވީނުވީއެއްނޭންގި އެތަނަށް ވިރާޝާގެ މަންމަ އަތުވެއްޖެއެވެ. އޭނާ ހުރީ ނިދާ ހެދުމުގައެވެ. ހެދުން ބަދަލުވެސް ކޮށްނުލާ ޚަދީޖާ ބޭަރަށް ނިކުމެގެން އައީ ވަރަށް ހަލުވިކޮށެވެ. އޭނާގެ ފަހަތުން ވިރާގެ ބައްޕަ މުޙައްމަދު މަނިކުވެސް އައެވެ. މުޙައްމަދުމަނިކަށް އެމަންޒަރު ފެނިފައި އޭނާގެ ލޭ ހޫނުވީ އިންތިހާއަށެވެ. ……….( ނުނިމޭ )\nTags: އެކްސް ވާހަކަ ލޯބި ސަނޫން ޑައިރީ\nކޮންމެވެސް ނުބަޔެއް އެބައުޅޭ ދޯ؟؟ ރީތި މިބައިވެސް\nމިވާހަކަ އެހެން ސައިޓެއްގަވެސް އިނދޭތާ\nސަޅި… އެހެން މީހަކުކޮއްފަ ސަމާހް ބޮލެގައެޅުވީތާ…ދޯ\nމި ޕާޓް ވަރަށް ރީތި…….ވެއިޓިން ފޯނެކްސްޓް….\nމިވާހަކަ އެހެން ސައިޓެއްގްވެސް އިނދޭތަ ޕްލީސް ބުނެދީބަލަ\nkuri wahaka mabodah\nhaadha lwbinney ….\nލޯބި March 2, 2016\nހާސިލް ވުމަށް އެދި ހިތް ރޮނީ 7\nލޯބި September 6, 2018\nދީނީ ލޯބި February 24, 2018\nބިރުވެރި އެހެނިހެން މަޖާ ލޯބި December 12, 2020


Emme zuvaaneh ge vaahaka: Beybey 20 rufiyaa dhee! | Mihaaru\nޚިޔާލު / ޒުވާނުން\nއިމާރާތެއްގެ މަތިން ޒުވާނަކު ވެއްޓި މަރުވި ތަނެއްގައި ފުލުހުން ހަރަކާތްތެރިވަނީ: މަސްތުވާތަކެތީގެ ސަބަބުން އެތައް ޒުވާނެއްގެ ކުރިމަގު ވަނީ ބަނަވެފައި\n07 ފެބުރުއަރީ 2019 - 09:29\n"މި އުޅެނީ ހުޅުމާލެއަށް ދާން 20ރ ނުލިބިގެން. ބޭބޭ 20ރ ދީ ބަލަ،" އާދޭހުގެ ރާގެއްގައި އޭނާ ބުންޏެވެ.\nވޮލެޓް ނެގި އިރު އޭގައި އޮތީ، ކަން ދިމާކުރި ގޮތުން، އެންމެ 10ރ އެވެ. "މި ވަގުތު އޮތް ވަރޭ" ބުނެފައި ދިއްކޮށްލުމުން އޭގައި ހިފި އެވެ.\nހާލުގައި ޖެހިފައި ހުރި މީހަކަށް އެވަރުގެ އެހީއެއް ދޭން ބޭނުންނުވާނެ ދިވެއްސަކު ވަރަށް މަދުވާނެ އެވެ. އެކަމަކު "20ރ، 10ރ" ނުވަތަ ދެވެން އޮތް އެއްޗެއް (މިދިއަ ބުދަދުވަހު ކަސްޓަމްސް ސަރަހައްދުން ދިމާވި އެކަހަލަ ޒުވާނަކު ބޭނުންވީ އެންމެ 25 ލާރި އެވެ!) ދޭށޭ ބުނެ އާދޭސްކުރާ ޒުވާނުން މިހާރު ގިނަ އެވެ. އެއީ ކޮން ކަހަލަ މައްސަލަތަކެއްގައި އުޅޭ ބައެއްކަން، މާލޭގެ މާހައުލު ދަންނަ މީހަކަށް ވިއްޔާ އެނގޭނެ އެވެ.\nއާއެނކެވެ. މަސްތުވާތަކެތީގެ ސަބަބުން ހަލާކުވެފައިވާ ޖީލުގެ މެމްބަރުންނެވެ. އެމީހުން ލަދެއް ނުގަނެ އެވެ. އެފަދަ އިހުސާސެއް ކުރެވޭ ވަރަށް ވުރެ ހާލު ދެރަ އެވެ.\nދިހަ ރުފިޔާ ދިނުމުން އެ ޒުވާނާ ނުގޮސް އިހަށް މަޑުކޮށްލީ އެވެ. އެހެންކަމުން އަޅުގަނޑުގެ ހިތަށްއެރި ވާހަކަ އޭނާއަށް ހިއްސާކުރަން ބޭނުންވި އެވެ.\n"ބޭބެ ހަމަ އަސްލު ވެސް ލަދުގަނޭ، އެއީ ތި ކަހަލަ ޒުވާނަކު، އެ އޮތް ހުޅުމާލެއަށް ދާން 20ރ ނުލިބިގެން މީހުން ކައިރީ އާދޭސްކުރާތީ،" އަޅުގަނޑު ބުނީމެވެ.\n"މި އުޅެނީ ވަޒީފާއެއް ނުލިބިގެން...." އޭނާ ބުންޏެވެ. އެކަމަކު އެއީ އަޅުގަނޑު ގަބޫލުކުރާ ވާހަކައެއް ނޫނެވެ.\n"ތި ދައްކަނީ ރަނގަޅު ވާހަކައެއް ނޫން. ވަޒީފާ އެބަ ހުރި، މަސައްކަތް ކުރަން ނުކެރެނީ،" އަޅުގަނޑު ބުނީމެވެ.\nއެ ވާހަކައަށް ޖަވާބެއް ނުދީ އޭނާ އަށް ހުރެވުނީ އެވެ. އެކަމަކު އިރުކޮޅެއް ފަހުން އޭނާ ފެށީ ރަށުން ވަޒީފާ ނުލިބިގެން މާލެ އައި ވާހަކަ އާއި މާލޭގައި އުޅޭނެ ތަނެއް ވެސް ނެތް ވާހަކަ އެވެ.\n"ތިއީ އަނެއްކާ އަނެއް މައްސަލަ. ރަށްރަށުގައި އެ އުޅެނީ އެތައް ޒުވާނުންނެއް މަސައްކަތްކޮށްގެން. ވަޒީފާއެއް ނެތިއްޔާ އަމިއްލައަށް ވެސް މަސައްކަތްކުރޭ. ދެން ބުނެބަލަ މާލޭގައި އުޅެންޏާ ކުރަން ޖެހޭ މަސައްކަތް ބުރައެއް ނުވާނެތަ؟ މި ތަނުގައި ހުރިހާ ކަމެއް އެހާ އަގުބޮޑު. މިތާކު ނޫޅެވޭނެ ހެސްކިޔާފައި މަސައްކަތް ނުކޮށެއް،" އަޅުގަނޑު ބުނީމެވެ.\n"މި އުޅޭ ބަންގާޅީންނާ ހެދި މިހެން ވަނީ،" ކުއްލިއަކަށް އޭނާގެ ރާޑަރަށް ބަންގްލަދޭޝް މީހުން އެރި އެވެ.\n"ކާކު ގަބޫލުކުރާނެ ވާހަކައެއް ތި ދައްކަނީ މިހާރު؟ ބަލަ ބަންގްލަދޭޝް މީހުންނޭ ހޭވައްޓާފައި މަސައްކަތެއް އެ ކުރަނީ. އެންމެ ރަނގަޅު، ލޯކަލް މާރުކޭޓުން ގޮޅިއެއް ނަގައިގެން ދިވެއްސަކު އިނިއްޔާ ދިވެހިން އުފަލެއް ނުވާނެތަ؟ އެކަމަކު ކިހިނެއް ދިވެހިން ހަދަނީ؟ ގޮޅި ނަގާފައި 5،000 ރުފިޔާ އަށް ބަންގްލަދޭޝް މީހާއަށް ކުއްޔަށް ދެނީ. ދިވެހި މީހާއަށް އެވަރު ފުދޭ. އެކަމަކު ބަންގްލަދޭޝް މީހާ ބޭނުންވަނީ ކިހާ ވަރެއް، 20 ހާސް، 30 ހާސް، 40 ހާސް ރުފިޔާ. ދޮގެއްތަ؟" އަޅުގަނޑު އޭނާއަށް ސުވާލު ދޫކޮށްލީމެވެ.\n"ރަނގަޅު ވާހަކައެއް ތި ބުނީ،" އޭނާ އެއްބަސްވި އެވެ. އަދި ހަމަ އެ ނޭވާގައި "ބޭބޭ! ދެން ވަޒީފާއެއް ހޯދައިދޭންވީނު!" ޒުވާނާ ބުންޏެވެ.\nއެކަމަކު ވަޒީފާއެއްގެ ވާހަކަ އޭނާ ދައްކަނީ އެއްޗެކޭ ކިޔަންވެގެންކަން އަޅުގަނޑަށް އެނގެ އެވެ. އޭނާ ހުރި ގޮތާއި އަމިއްލަ ސާފުތާހިރުކަމަށް އެއްވެސް ސަމާލުކަމެއް ދީފައި ނުވުމުން، އެއީ ފަރުވާ ބޭނުންވާ ޒުވާނެއްކަން އެނގެ އެވެ. އެކަމަކު އަޅުގަނޑު ދައްކާ ވާހަކަ އޭނާއަށް ރަނގަޅަށް ފަހުމްވެ އެވެ. އެހެންކަމުން އެންމެ ފަހަރަކު ނަސޭހަތެއް ދީގެން އޭނާއަށް ވެސް، އަޅުގަނޑަށް ވެސް ލިބޭނެ ގެއްލުމެއް ނެތެވެ. އެހެންކަމުން އަޅުގަނޑު އަަނެއްކާވެސް ވާހަކަ ފެށީމެވެ.\n"ހަމަ ރަނގަޅަށް ވެސް ބޭބެ މި ހުރީ ވަރަށް ދެރަވެ، ލަދުގަނެފައި. ފުރަތަމަ ކަމަކީ ތި އުމުރުގެ ޒުވާނަކު ތިހެން ސަލާން ޖަހަން އުޅޭތީ. ތިއީއެއް ނޫން އުޅެން ޖެހޭނެ ގޮތަކީ. އެއްކަލަ، ތި ކިޔާ ބަންގާޅު މީހާ އެހެރެ މުއްސަނދި ވަނީ މި ގައުމުގައި މަސައްކަތްކޮށްގެން. އެ މީހުންގެ އެބަ އޮތޭ ހުވަފެނެއް. ކޮއްކޮމެންގެ ނެތީ އެ ހުވަފެން. ފުރަތަމަ މުސާރަ ފަށަންވީ ދަށުން. ދެން ތިމާ ކަނޑައަޅަންވީ މިވެނި އަހަރެއްގައި ތިމަންނަ ހުންނާނީ މި ފެންވަރުގައޭ. މިވެނި އުމުރެއްގައި ތިމަންނަ ފަށާނަމޭ އަމިއްލަ މަސައްކަތެއް. ތިމަންނަ މީހަކާ އިނދެގެން، ކުދިން ހޯދާނަމޭ، އާއިލާ ބަލަހައްޓާނަމޭ. އުފަލުގައޭ އުޅޭނީ. އެކަމަކު އެހެންނެއް ނޫން ވަނީކީ. ބައްޕަ އާއި މަންމަ ކާންދިނީމާ ނިމުނީ. ބޭނުންވާ އެއްޗެއް ނުގަނެވުނަސް ވަރިހަމަ. ދެން އުޅެންވީ ރައްޓެއްސެއްގެ އެހީގައި ކޮފީ ބޮމުން،" މި ހުރިހާ ވާހަކައެއް އަޑުއަހަން، ހަމަ އެއްވެސް އެއްޗެކޭ ނުބުނެ، ޒުވާނާ ހުއްޓެވެ.\n"ބޭބެ ދޭ ނަސޭހަތަކީ މިއީ. ބޭބެ ވަޒީފާއަކަށް ނުކުތީ 19 އަހަރުގައި. އެ ދުވަހުން ފެށިގެން މިއަދު ވެސް މި ހުރީ ވަޒީފާގައި. މަސައްކަތް ކުރާކަށް ފޫސެއްނުވޭ. ބުރަވެގެން މިކަމެއް ނުވާނެއޭ ކިޔާފައި ގެޔަކަށް ނުދަން. ނުނިދާ ވެސް އުޅެން ޖެހޭ. ބޭބެމެން ވަޒީފާއަށް ނުކުތް އިރަށް ވުރެ މިހާރު ކުރެވެން ހުރި މަސައްކަތްތައް ވެސް ގިނަ. ފުރުސަތު ވެސް ބޮޑު. ގިނަ ލާރި ވެސް ލިބޭނެ. ދެން ކޮން ކަމަކާ ފަސްޖެހެންވީ؟ ވަޒީފާ ލިބޭނެ ހޯދަން އުޅެންޏާ. އެކަމަކު ފުރަތަމަ ޖެހޭނީ ތިމާ ރަނގަޅުވާން. ތިމާގެ އެބަ އޮންނަން ޖެހޭ އުއްމީދެއް."\nއެހާ ހިސާބަށް ވާހަކަ ދިޔަ ތަނުން އަޅުގަނޑުގެ ރައްޓެހިން އެތަނަށް އަތުވެއްޖެ އެވެ. އެފަދަ އެންމެ ޒުވާނަކަށް ވެސް ނަސޭހަތެއް ދެވިއްޖެ ކަމުގެ އިހުސާސާ އެކު، ރައްޓެހިންނާ އެކު އަޅުގަނޑު ހިނގައިގަތީ އެވެ.\nޒުވާނާ އެ ހުރި ގޮތަށް ހުރީ އެވެ. އަޅުގަނޑާ މެދު އޭނާ ވިސްނަނީ ކަމެއް، އަޅުގަނޑު ދެއްކި ވާހަކައާ މެދު ވިސްނަނީ ކަމެއް، ނުވަތަ އޭނާގެ އަމިއްލަ ނަފުސާ މެދު ވިސްނައި، އިސްލާހުވާންވީ ވަގުތު ޖެހުނީ ކަމެއް، ނުވަތަ ދޮގެއް ހަދާފައި އިތުރު ބައެއްގެ އަތުން ލާރި އަތުލަން ހިޔާލު ކުރަނީ ކަމެއް، އަޅުގަނޑަކަށް ނޭނގެ އެވެ. އަޅުގަނޑަށް ވިސްނޭހާ ވެސް އެއްޗަކީ އެއީ މަސްތުވާތަކެތީގެ ތެރެއަށް ގެއްލުނު ޖީލުގެ އެކަކު ކަމެވެ. ހިތާމަހުއްޓެވެ!\nމަސްތުވާތަކެތި ޒުވާނުން ވަޒީފާ ކޮލަމް\n46 ކޮމެންޓް, 322 ރިއެކްޝަންސް\nވ ފުރިހަމަ ލިޔުންކޮޅެއް.ރ\nމިހާރު ތިޔަބުނާ ޒުވާނުންނާ ހެދި މަގުމަތީ މަޑު ކޮށް ނުލެވޭނެ ވިހި ރުފިޔާ ކިޔަަވަރުން، މި ކުޑަ ކުޑަ ޤައުމުގެ ތިކަހަލަ ކިތެންމެ ބަތްޔެއް ވެސް އެބަހުރި، ވާނީވެސް އެހެންތާ މާލެއަށް 2400 މިލިއަން މާލެ ފިޔަވާ ހުރިހާ ރަށަކަށް 900 މިލިއަން.\nމިހާރު އަތުލާނީ ތިވަރެއްނޫން. މިހާރު ވަކިން ނުވިއްކާ ސިގިރޭޓެއްވެސް. އަސްލު މައްސަލައަކީ ސަރުކާރު. ހަމައެކަނި މާލެއަށް ފޯކަސްކޮށްގެން ވެރިކަން ހިންގާތީ. ޔޫރަޕިއަން ސްޓައިލަށް ވެރިކަން ހިންގަން އުޅެނީ ލަންޑަންބޯއިސް ބަޓް ހަޑިހާވަނީ.\nއޭނާ، ބޭބޭ ދުރަށް ދިޔުމުން އުޅުނީ ކިހިނެއްތޯ ބަލަން އިރުކޮޅަކު މަޑުކޮށްލިނަމަ.... އެކަމަކު ނަސޭހަތަށް ސަތޭކަ.\nކިތެންމެ ވަރަކަށް ނަސޭހަތް ދިނަސް ރަނގަޅުވަނީ އެމީހަކު އަމިއްލައަށް ރަނގަޅު ވާން ބެނުމިއްޔާ. މަގޭ ވާހަކައަކީ މަށެއް ޕާޓޭއަކަށް ނަސޭހަތެއް ނުދޭނަން.\nވަޒީފާ ދޯ... އަހަރެން ޑިގްރީ ނިންމީ ވަރަށް އުންމީދު ކޮއްގެން... އެތައް ފައިސާ އެއް ލޯނައް ނަގައިގެން.. ކިޔަވާ ނިމިގެން އަހަރަކައް ވުރެ ގިނަދުވަސްވީ ވަޒީފާ އެއް ނުލިބި... އޯލެވެލް ފެންވަރުގެ ވަޒީފާ އަކައް ލައިފިއްޔާ އޯވަ ކޮލިފައިޑް.. ޑިގްރީ ފެންވަރުގެ ވަޒީފާ އަކައް ލައިފިއްޔާ2އަހަރުގެ ތަޖްރިބާ... ވަޒީފާ އެއް ލިބުނީމަ ދޯ ތަޖޮރިބާ ލިބޭނީ... ވަޒީފާ އައް ލެވުނު އަދަދުވެސް ނޭގެ.. މުޅިން މާޔޫސް.\nފޮޓޯޝޮޕުން ޑްގްރީނަގައިގެން އައިސް ކަށީގެ ޑޮކްޓަރެއްގެ ވަޒީފާއަށް ކުރިމަތިލިޔަސް ވަޒީފާ ދޭކަށް ނުޖެހޭ. މި މީހުންނަށް ހީވަނީ ޑްގްރީއަކީ ލައްކައެކޭ. ޑްgރީނަގައިގެން އައިސް ވަޒީފާ ދިނީމަ ސިޓީއެއް އެޑްރެސް ކޮއްލަން ނޭގޭ ދެން ކީއްކުރާ ޑްގްރީއެއް\nމި މަހު 2ވަނަ ދުވަހު އޭޑީކޭގެ ކުޑަކުދިން ވޯޑުތަކަށް ވެސް ، ތިކަހަލަ ޒުވާނަކު ވަދެ، ވޯޑުގަ ތިބި މީހުން އަތުން ލާރި ހޯދި. ވަރަށް ބަލިމީހަކަށް އެއްޗެއް ގަންނަން ހަމަ އެންމެ 25ރުފިޔާ ބޭނުންގެން... ވޯޑުތަކުގަ ތިބި މީހުން ސުވާލު ކުރީމާ، އެވޯޑުގެ ކޮންމެސް ނަންބަރެއް ބުނަނީ....\nރިސޯޓް ވަޒީފާއަށް މިހާރު ގެންނަނީ ބޭރު މީހުން، އަދި އިންޑިޔާ ލަންކާ، ތައިލެންޑް އަދި ބަންގްލަދޭޝް އައިސް ހިސޯރު ކޮށްފި، މިހާރު މިއީ އިންޑިޔާ ސީސަން އެއް، ދިވެހިން ވަނީ ބާކީ، ބާކީ ވަނީ ހައްޤު ހޯދަން އުޅުނީމަ، ޓިޕްސް ކާލާނީ ބޮޑެތިމީހުން..\nދިވެހިން ހަރުނުލާތީ ވާގޮތް\nކޯއްޗެއް؟ މިތާ މަސައްކަތް ކުރަނީ އުފަލުގަ އުޅެން އުފަލުގައުޅެނީ މަސައްކަތްކުރަން 2000 ނޫނީ 3000 ރުފިޔާ އެއީކޯއްޗެއް\nމިހަަރު ރިސޮޓުތަކުން ވަޒިފަދެނި އިންޑިޔަާ މީހުންނަ.\nތީ ކަނޑައެޅިގެން ދޮގެއް. ވާގޮތަކީ ޓްރެއިނީ ރޫމްބޯއީއަކަށް ދާ ދިވެހި ޒުވާނާ ވެސް ދެމަސް ނުވަނީސް ބޭނުންވަނީ އެގްޒެކިއުޓިވް ހައުސްކީޕާރު ކަމުގެ މަގާމު. މިހާރުގެ ގެ ގިނަ ދިވެހި ޒުވާނުންގެ ނުހުރޭ އެއްވެސް ވަރެއްގެ ކެތްތެރިކަމެއް. އަދި އެހާ ރުންކުރުވާނެ. ވަޒީފާތަކުގަ އުޅޭއިރު ހުރިހާކަމެއް ދާނީ ތިމާ އެދޭގޮތަށް ނޫންކަން އެބަޖެހޭ ދަންނަން.


"Girls to code- Kulhudhuffushi" program fashaifi | ThePress\n"ގާލްސްޓު ކޯޑު - ކުޅުއްދުފުށި" ޕްރޮގްރާމް ފަށައިފި\n01 September 2021, 17:11\nގާލްސް ޓު ކޯޑިން ކުޅުދުއްފުށި ޕްރޮގްރާމް އިފްތިތާހް ކުރުމަށް ބޭއްވި ވާޗުއަލް މީޓީން\nއަންހެން ކުދިން ޓެކްނޮލޮޖީގެ ދާއިރާއަށް ޝައުގުވެރި ކުރުމަށްޓަކައި ދިރާގާއި ވިމެން އިން ޓެކް މޯލްޑިވްސް ގެ ފަރާތުން އަންހެން ކުދިންނަށް ހާއްސަކޮށްގެން ކޯޑިން ދަސްކޮށް ދިނުމަށް ހިންގާ ސިލްސިލާ ޕްރޮގްރާމް "ގާލްސްޓު ކޯޑު - ކުޅުދުއްފުށި" ޕްރޮގްރާމް ފަށައިފިއެވެ.\nމި ޕްރޮގްރާމްގެ ފެށުމުގެ ރަސްމިއްޔާތު ވަނީ ބާއްވާފައި ވަނީ ރޭ ވާޗުއަލް ކޮށެވެ. މި އިވެންޓުގައި ދިރާގާއި ވިމެން އިން ޓެކް މޯލްޑިވެސްގެ އިތުރުން މި ޕްރޮގުރާމްގެ ބައިވެރިން ބައިވެރިވެފައި ވެއެވެ.\nދިރާގުން ބުނީ، މި ޕރޮގްރާމް ކުރިއަށް ގެންދަން ހަމަޖެހިފައި ވަނީ އޮންލައިންކޮށް2މަސް ދުވަހުގެ މުއްދަތަށް ކަމަށެވެ. މި ޕްރޮގްރާމްގައި ކުދިންނަށް އެޗްޓީއެމްއެލް، ސީއެސްއެސް އަދި ޖާވާ ސްކްރިޕްޓް ބޭނުންކޮށްގެން ވެބްސައިޓް ފަރުމާކޮށް ޑިވެލޮޕްކުރަން ދަސްކޮށްދޭނެއެވެ. މިޕްރޮގްރާމްގެ ތެރެއިން ހިންގޭ ވޯކްޝޮޕްތަކުގައި ޕްރޮޖެކްޓް މެނޭޖް ކުރުމާއި އަދި ވެބް ޑިވެލޮޕްމެންޓާ ގުޅޭ ގޮތުން މައުލޫމާތު ހިއްސާކުރުމަށް މެންޓާސްގެ ގޮތުގައި މިދާއިރާގެ ފަންނީ މީހުން ބައިވެރިވާނެ ކަމަށް ދިރާގުން ބުނެއެވެ\nޕްރޮގްރާމް ފެށުމުގެ ރަސްމިއްޔާތުގައި ބައިވަރިންނަށް މުހާތަބް ކުރައްވަމުން، ދިރާގުގެ ޑިރެކްޓާ ކޯޕަރޭޓް ސާވިސަސް އާތިފާ އަލީ ވިދާޅުވީ އަންހެންކުދީން ޓެކްނޮލޮޖީ ދާއިރާގައި ބާރުވެރިކުރުމަށް ހިތްވަރު ދިނުމަކީ ދިރާގުގެ ސީއެސްއާރް ޕްރޮގްރާމް ގައި ހާއްސަ އަހައްމިޔަތުކަމެއް ދޭ ދާއިރާއެއް ކަމަށެވެ. ގާލްސް ޓު ކޯޑް3ވަނަ ސީރީސް ފެށިގެން ދާއިރު, ކޮންމެ އަހަރަކު ވެސް މި ޕްރޮގްރާމަށް ލިބޭ ތަރުހީބު އިތުރުވަމުން ދާ ކަމަށާއި، މީގެން ދޭހަވަނީ މި ދާއިރާއަށް އަންހެން ކުދިންގެ ޝައުގުވެރިކަން ވެސް އިތުރުވަމުން ދާ ކަމަށެވެ. މިއީ ދިރާގުން ހާއްސަކޮށް ފާހަގަކޮށް އުފާ ކުރާކަމެއް ކަަމަށް އާތިފާ ވިދާޅުވިއެވެ.\nމި ޕްރޮގްރާމް ކުޅުދުއްފުށީގައި ބޭއްވުމަށް ކުޅުދުއްފުށިން ލިބުނު ތަރުހީބާއި އަދި އެކި ފަރާތްތަކުން ދިން އެއްބާރުލުމަށް ވިމެން އިން ޓެކް މޯލްޑިވްސް އިން ޝުކުރު އަޑަ ކުރިއެވެ. ވިމެން އިން ޓެކް މޯލްޑިވްސްގެ ރައީސާ ހިންދު އަލީ ވިދާޅުވީ ކޯޑިން ފަދަ ޓެކް ހުނަރަކީ ކުރިއަށް އޮތް ދުވަސްތަކުގައި ދުނިޔެ ކުރިއަރާ ސްޕީޑްގައި އަހަރުމެން ވެސް ފައިހަމަ ކުރުމަށް ބޭނުންވާ މުހިއްމު ހުނަރެއް ކަމަށެވެ. ގާލްސް ޓު ކޯޑް ޕްރޮގްރާމަކީ ކޯޑިން ދަސްކުރުމަށް އެޅޭ ބިންގަލެއް ކަމަށާއި ވިމެން އިން ޓެކް ގެ އުންމީދަކީ ޕްރޮގްރާމްގެ ބައިވެރިން މިކަމަށް އޮތް ޝައުގުވެރިކަން ދަމަހައްޓާ އަދި ދަސްކުރުމުގައި ދެމި ތިބުން ކަމަށް ހިންދު ވިދާޅުވިއެވެ. އަދި ދަސްކުރާ ހުނަރުތައް އާންމު ދިރިއުޅުމުގައި ވެސް އެޕްލައި ކުރުން މުހިއްމު ކަމަށް ވެސް އޭނާ ވިދާޅުވިއެވެ.\n"ގަރލްސް ޓު ކޯޑް ކުޅުދުއްފުއްޓަކީ މި ސީރީސްގެ3ވަނަ ޕްރޮގްރާމްއެވެ. ފުރަތަމަ ޕްރޮގްރާމް ކުރިއަށް ގެންގޮސްފައި ވަނީ 2019 ވަނަ އަހަރު ޏ. ފުވައްމުލަކު ގައެވެ. އަދި ދެވަނަ ޕްރޮގްރާމް ހިންގާފައި ވަނީ 2021 ވަނަ އަހަރު ގދ. ތިނަދޫގައެވެ.\nކުޅުދުއްފުށި ވިޔަފާރި ދިރާގު


Ibu akee beyru baegge mandhoobeh noon: Maariyaa | Mihaaru\nކޯލިޝަންގެ ކެންޑިޑޭޓް އިބްރާހިމް މުހައްމަދު ސޯލިހު (އިބޫ)ގެ ތަރުޖަމާން މާރިޔާ އަހުމަދު ދީދީ ވާހަކަ ދައްކަވަނީ-- ފޮޓޯ:މިހާރު\nނަސްވާ ހަސަން, މިހާރު\nސޯލްޓް ކެފޭގައި ބޭއްވި ނޫސްވެރިންގެ ބައްދަލުވުމެއްގައި ވާދަވެރި ކެންޑިޑޭޓްގެ ތަރުޖަމާން މާރިޔާ ވިދާޅުވީ އިބްރާހިމް ސޯލިހަކީ ރައްޔިތުންގެ މަޖިލީހުގެ ހިންނަވަރު ދާއިރާގެ މެންބަރެއްގެ ގޮތުގައި 25 އަހަރު ހުންނެވި ބޭފުޅެއް ކަމަށެވެ. އެގޮތުން ރައްޔިތުންގެ ވޯޓް ލިބިގެން ފަސް ދައުރު ރައްޔިތުންގެ މަޖިލީހުގެ މެންބަރަކަށް ހޮވުނު ބޭފުޅަކާ މެދު އެހެން ވިދާޅުވުމުން ސިއްސައިގެންދާ ކަމަށް މާރިޔާ ވިދާޅުވި އެވެ.\n"ޑރ ޝަހީމް އަދި މިހާ ހިސާބަށް ރައްޔިތުން ކުރިމައްޗަށް ނިކުމެވަޑައިގަންނަވައި ވޯޓެއް ލިބިގެން، ތަނެއްގަ އިށީނދެވަޑައިގެންނެވި ތަނެއް އަޅުގަނޑުމެންނެއް ނުދެކެން. އެހެންވީމަ، ޑރ ޝަހީމް ކޮން ގޮތަކުންބާއޭ މި ވިދާޅުވަނީ އިބްރާހިމް ސޯލިހު އެއީ ބޭރުގެ ފަރާތްތަކެއްގެ މަންދޫބެއްގެ ގޮތުގަ. އެއީ އަޅުގަނޑުމެން ސިއްސައިގެން ދާ ކަމެއް އެހެން އެ ބޭފުޅާ ވިދާޅުވާތީ،" މާރިޔާ ވިދާޅުވި އެވެ.\nއިބޫ ވެގެންދާނީ ރައްޔިތުންގެ މަންދޫބަކަށް ކަމަށާއި ރާއްޖެ ދެކެން ބޭނުންވާ ގޮތަކީ އެއީ ކަމަށް މާރިޔާ ވިދާޅުވި އެވެ.\nއޭގެ އިތުރުން މާރިޔާ ވިދާޅުވީ ސިވިލް ސާވިސްގެ ވަޒީފާ އިން ރިޓަޔާ ކުރާ އުމުރު 74 އަހަރަށް މަތި ކުރުމާ އެކު، ޕެންޝަނަށް ދޭ ފައިސާގެ މިންވަރު އިތުރުކުރުމަށް ދައްކާ ވާހަކަތަކާ މެދު ކަންބޮޑުވާ ކަމަށެވެ. އެގޮތުން މީހުން ދިރިއުޅޭނެ ކަމަށް ލަފާކުރެވޭ އުމުރަކީ 77 އަހަރު ކަމަށް ވާއިރު، ޕެންޝަން ލިބިގެން އެ މީހަކަށް ހަމަޖެހިލައިގެން ދުނިޔޭގައި އުޅެވޭނެ ކަމަށް ބެލެވެނީ އެންމެ ތިން އަހަރު ކަމަށް މާރިޔާ ވިދާޅުވި އެވެ.\nއޭނާ ވިދާޅުވީ މި ސަރުކާރުން އެއްޗެއް ދޭ ވާހަކަ ދެކެވިއްޖެ ނަމަ ރައްޔިތުން އަތުން އެ އަށް ވުރެ ބޮޑު އެއްޗެއް އަތުލާ ކަމަށެވެ. އަދި ޕީޕީއެމްގެ ނައިބު ލީޑަރު ވަނީ ރައްޔިތުންގެ އާމްދަނީ ބޮޑުކުރުމުގެ ވާހަކަތައް ދައްކަވާފައިވާ ކަމަށާއި އާމްދަނީ ބޮޑު ކުރަނީ ޕެންޝަން ލިބޭ އުމުރު މަތިކޮށްގެންތޯ ސުވާލު އުފެދޭ ކަމަށެވެ. އެހެންކަމުން ރައީސް ޔާމީން މި ކަންތައް ރައްޔިތުންނަށް ސާފު ކޮށްދޭންޖެހޭ ކަމަށް މާރިޔާ ވިދާޅުވި އެވެ.\n"ޕީޕީއެމްގެ ނައިބު ލީޑަރު ވިދާޅުވެއްޖެ، 74 އަހަރަށް ޕެންޝަންގެ އުމުރު މައްޗަށް ޖައްސާލީމަ ރާއްޖޭގެ ލިބޭ އާމްދަނީ ބޮޑުވެގެންދާނޭ. އެއީ ސުވާލު އުފެދޭ ކަމަކީ، މިހާރު 65 އަހަރުގެ ބޭފުޅުންނަށް އެދޭ ޕެންޝަން ކަނޑާލަން ވިސްނަވަނީތޯ؟ ނުވަތަ ޕެންޝަނަށް އެ ލިބޭ ފައިސާ ކަނޑާލައްވައިގެންތޯ އާމްދަނީ މަތި ކުރައްވަނީ. ރައީސް ޔާމީން ވަރަށް ސާފުކޮށް މިކަން ރައްޔިތުންނަށް އޮޅުން ފިލުވައިދޭން ޖެހޭ،" މާރިޔާ ވިދާޅުވި އެވެ.\nއޭނާ ވިދާޅުވީ ރައީސް ޔާމީންގެ މެނިޕެސްޓޯ ވަރަށް އަވަހަށް ނެރޭނެ ކަމަށް ޕީޕީއެމުން ބުނާ ކަމަށާއި ނަމަވެސް އެމްޑީޕީން ޕީޕީއެމްގެ މެނިފެސްޓޯ ކޮޕީ ކުރާ ކަމަށް ވެސް ޕީޕީއެމުން ބުނާ ކަމަށެވެ. އެހެންކަމުން ޕީޕީއެމުން އެ ދައްކާ ވާހަކަތައް ދިމާނުވާ ކަމަށް ވެސް މާރިޔާ ވިދާޅުވި އެވެ.\nއޭގެ އިތުރުން މާރިޔާ ވިދާޅުވީ ގުޅިފައިވާ ޕާޓީތަކުގެ މެނިފެސްޓޯ ވަރަށް އަވަހަށް ނެރޭނެ ކަމަށެވެ. އަދި ރައީސް ޔާމީން ކުރިން ވެފައިވާ ވައުދުތައް ނުފުއްދައި އައު މެނިފެސްޓޯއެއް ނެރުމަކީ ރައްޔިތުން ގަބޫލު ކުރާނެ ކަމެއް ނޫން ކަމަށް ވެސް މާރިޔާ ވިދާޅުވި އެވެ.\nމާރިޔާ ވިދާޅުވީ މި މަސް ނިމޭހާ ތާނގައި ގުޅިފައިވާ ޕާޓީތަކުގެ ބޮޑު ޖަލްސާއެއް ބޭއްވުމަށް ރާވަމުންދާ ކަމަށެވެ. އަދި ޖަލްސާގެ ކަންކަން ހަމަޖެހުމުން އެކަން ރައްޔިތުންނާ ހަމަ އަށް އިއުލާން ކުރާނެ ކަމަށެވެ.\nއެމްޑީޕީ ރައީސް އިބްރާހިމް މުހައްމަދު ސޯލިހް މާރިޔާ އަހުމަދު ދީދީ، ޑިފެންސް މިނިސްޓަރު\nތިހަމަ އެއް ގަބީލާއެއްގެ ބައެއްގެ ވާހަކަ ތހިދައްކަނީ. އިނގިރޭސިންނާ، އީޔޫއާ، އެމެރިކާއާ، އިންޑިއާއާ، ނަޝީދުއާ، އިބޫއާ.\nތެދެއް. އެއީ އަންނި ކުޅެން ގެންގުޅޭ ޕަޕެޓެއް\nފަރަންޖީންގެ އެޖެއްޓެއް އިބޫއަކީ މާރި އޮޅުވާނުޅާ ހަމަ ޔަގީން އެއީ ކާފަރުއްގެ ހިތް ރުއްސަން އުޅޭ ނަސީދުގެ ޅިޔަނު އަލަގަހަކުން ކެޔޮނިރެއް ނުފަޅާނެ މީ ވަރައްވާހަކަ.....\nޗައިނާގެ އެޖެންޓަކައް ނުވެއްޖެއްޔާރަގަޅު\nއިބޫއަށް ޖަޒީރާ ރައީސް ގެ ލަގަބު ނުލިބުނީ ކީއްވެ. އެއީ ރޫހާނީ ލީޑަރަށް ޚާއްސަ މަގާމެއްތަ؟ މަހީކުރީ އެއީ އެމްޑީޕީ ރިޔާސީ ކެނޑިޑޭޓަށް ކިޔާ އުޅުނު ނަމެއް ކަމަށް.\nމާރިއާ ތިހެން ވިދާޅުވީމާ އަޅުގަނޑަށް ޔަގީން ވެއްޖެ އިބޫ ފަހަތުގަ ހުރީ ނަޝީދު ކަން.\nމާރިޔާމެން ކިތަންމެވަރަކަށް އަނގަފުޅާކޮށްފައި ތިކަހަލަ ވާހަކަތައް ދެއްކިޔަސް އަހަރެމެން ޤަބޫލެއް ނުކުރާނަން ސަބަބަކަށްވަނީ އަހަރެމެން ވަރަށް ބުރަމަސައްކަތުން މައުމޫނު ބަދަލުކޮށް ނަޝީދަށް ވެރިކަން ހަވާލުކުރީމަ އޭނާއުޅުނީކީ ދިވެހިންނަށް ވެރިކަން ކޮށްދޭކަށެއް ނޫންކަމާއި ދޮންމީހުނާއި އިންޑިޔާ އަދި މިނޫނަސް ކުދިޤައުމު ތަކަށް ނުފޫޒްފޯރުވަން މަސައްކަތްކުރަމުންދާ ފަރާތްތަކުން ބޭނުންވާ ގޮތައްކަން ހަމަހޭގައި ތިބިބަޔަކައްވިއްޔާ އެނގޭވަރަށް ނަޝީދު ބަހާއި އަމަލުން ދައްކަދިން... އަދި މިހާރުވެސް މާރިޔާމެން ތިއުޅެނީ ހަމަ އެ ނަޝީދު ބުނާގޮތަށް ވެރިކަން ކުރުމަށާއި އަދި ލިބުނުކަމަށްބުނާ ނޫންނަމަ ދޭންބޭނުންވާވަރަށް ގެއްލުން ދިވެހިންނަށް ނުދެވުނީމާ އޭގެ ބަދަލުހިފަންކަން ނަޝީދުގެ މިހާރުގެ ބަހާއި އަމަލުން ސާބިތުކޮށްދެމުން ނޫންތޯ ނަޝީދު އެދަނީ ! އަހަރެންނަށް އެނގެނީ މިރާއްޖޭގައި އުޅެނީ އައި އެސް އާއި އަލްގައިދާގެ މެމްބަރުންނޭ ކިޔަމުން ދިވެހިންދެކެ ލޯބިވާ މީހަކު ނޫޅޭނެ.. ވަރަށްސާފް.. ވިސްނާލުން އެދެން..\nބޭރުބައެކަށްނުވާނެތާ އެއީ މޑޕ ގެ ހުރިހާކަމެ އިންތިޒާމުކޮށް ފަންޑުކޮށް ރާވާ ހިންގާމީހުން.. އެމީހުންނަ ހަމައެކަނި ނުކުރެވޭ ކަމަކީ ވޯޓުލުން އެކަންވެސް ހަމަޖެހޭނެ މޑޕ ވެރިކަމަށް އައީމަ.. އެހެންވީމަ މާރިޔާގެ ވާހަކަ ދޮގުކުރާކަށްނެތިން.. ވީމާ އިބޫއަކަށް އަމިއްލަ ވިސްނުމުގަ އެއްކަމެވެސްނުކުރެވޭނެ.. އެކަމުގެ ހެއްކަކީ މިހާރު ތިކިޔަނީ އިބޫއަކީ 5އަހަރަށް އަންނަވެރިއެކޭ.. 5އަހަރުގެ ވެރިކަމުގަ އެއްވެސް މަރުހަލާއެއްގަ ނުކިޔާނެ އިންތިގާލީގެ އެއްވެސް ވާހަކައެއް. ގާނޫނުހަދާމީހުންނަ ގާނޫނު ނޭގޭކަންއިގެނީ.. އޮޅުވާނުލާ ރައްޔިތުމީހާވެސް މިއަދު ގެންގުޅެނީ ސްމާޓްފޯނެ.. އިންޓަނެޓްހުރޭ.. މާރީމެން ކަޅުހުކުރު ފާހަގަކުރަން ދައުވަތުއަރުވަން..\nއިބޫ އޭ ނުކިޔަ ބަލަ\nދެން ކިޔަން ވީ ޕަޕެޓޭތަ.


Commonwealth Youth Council ah kurimathi lumuge furusathu hulhuvaalaifi - AO News\nކޮމަންވެލްތު ޔޫތު ކައުންސިލަށް ކުރިމަތިލުމުގެ ފުރުސަތު ހުޅުވާލައިފި\nކޮމަންވެލްތު ޔޫތު ކައުންސިލުގެ ލޯގޯ އިން ޕޯސްޓަރެއް - ފޮޓޯ: ޔޫތު އޮޕޯޗުނިޓީސް\nކޮމަންވެލްތު ޔޫތު ކައުންސިލަށް ކުރިމަތިލުމުގެ ފުރުސަތު ހުޅުވާލައިފި އެވެ.\nޔޫތު މިނިސްޓްރީން މިއަދު ކުރި އިއުލާނެއްގައި ބުނެފައި ވަނީ ކޮމަންވެލްތުގެ ހުރިހާ ޤައުމެއް ހިމެނޭގޮތަށް އެކުލަވާލެވޭ ކޮމަންވެލްތު ޔޫތު ކައުންސިލަށް ކުރިމަތިލުމުގެ ފުރުސަތު ރާއްޖެއަށް ލިބިފައިވާ ކަމަށެވެ.\nޔޫތު ކައުންސިލަށް ކުރިމަތިލުމަށް ހުޅުވާލާފައިވާ ދާއިރާތަކަކީ:\nވައިސް – ޗެއަރޕާސަން (އިންކްލޫޝަން އެންޑް އެންގޭޖްމަންޓް)\nވައިސް – ޗެއަރޕާސަން (ޕާޓްނާޝިޕްސް އެންޑް ރިސޯސަސް)\nވައިސް – ޗެއަރޕާސަން (ޕޮލިސީ އެންޑް އެޑްވޮކެސީ)\nރެޕްރެޒެންޓޭޓިވް – ސްޕެޝަލް އިންޓްރެސްޓް ގްރޫޕްސް (އެނީ ރީޖަން)\nއެ ކައުންސިލަށް ކުރިމަތިލާ ފަރާތްތަކުގެ ކިބައިގައި ފުރިހަމަވާންޖެހޭ ޝަރުތުތަކުގެ ތެރޭގައި ޒުވާނުންގެ ތަރައްޤީއާއި ކުރިއެރުމަށް މަސައްކަތްކުރާ ޖަމިއްޔާއެއްގައި މަދުވެގެން ތިން އަހަރު އުޅެ ތަޖުރިބާ ލިބިފައިވުން ނުވަތަ ޤައުމީ ޒުވާނުންގެ ޤައުމީ މަޖިލީހުގައި މަދުވެގެން ތިން އަހަރު އުޅެ ތަޖުރިބާ ލިބިފައިވުން އަދި އުމުރުން 15 އަހަރާއި 27 އަހަރާދެމެދުގެ ފަރާތަކަށްވުން ހިމެނެއެވެ.\nޔޫތު މިނިސްޓްރީން ބުނީ އެ ދާއިރާތަކަށް ކުރިމަތިލުމަށް ޝައުގުވެރިވެލައްވާ ފަރާތްތަކުން އައިޑީ ކާޑު ކޮޕީ، ސީ.ވީ އަދި ތަޢުލީމީ ސެޓިފިކެޓްތަކުގެ ކޮޕީތައް 10 މާރިޗު 2020ވާ އަންގާރަ ދުވަހުގެ 14:00ގެ ކުރިން މާފަންނު އިޖުތިމާއީ މަރުކަޒު (ސޯޝަލް ސެންޓަރ) އަށް ހުށަހަޅަން ޖެހޭނެ ކަމަށެވެ. އަދި އީމެއިލް މެދުވެރިކޮށްނަމަ އީމެއިލް ފޮނުވާނީ [email protected] އަށެވެ.\nކޮމަންވެލްތު ޔޫތު ކައުންސިލަށް ހޮވޭ ފަރާތްތަކުން 2020 ޖޫން 20ން 23އަށް ރުވާންޑާގެ ވެރިރަށް ކިގާލީގައި ބޭއްވުމަށް ހަމަޖެހިފައިވާ “ކޮމަންވެލްތު ޔޫތު ފޯރަމް (ސީ.ވައި.ސީ)ގައި ބައިވެރިވުމުގެ ފުރުސަތު ލިބިގެން ދާނެއެވެ. އަދި ކޮމަންވެލްތު ޔޫތު ކައުންސިލްގެ އިންތިހާބުވެސް އެ ފޯރަމްގައި ކުރިއަށްދާނެ ކަމަށް ޔޫތު މިނިސްޓްރީގެ އިއުލާނުގައި ބުނެފައި ވެއެވެ.\nކޮމަންވެލްތްމިނިސްޓްރީ އޮފް ޔޫތް، ސްޕޯރޓްސް އެންޑް ކޮމިއުނިޓީ އެމްޕަވާރމެންޓްޒުވާނުންޔޫތު މިނިސްޓްރީ


Climate strike ge bodu ehvun buraasfathi dhuvah ! - vNews.mv\nކްލައިމެޓް ސްޓްރައިކްގެ ބޮޑު އެއްވުން ބުރާސްފަތި ދުވަހު!\nޙައްވާ މިންހާ 25 September 2019, 15:20\n"ސޭވް މޯލްޑިވްސް" އަކީ މީގެ ތިން އަހަރު ކުރިން ފެށިގެން އައި ހަރަކާތެކެވެ. މިޢި ތަރައްގީގެ ނަމުގައި ފަޅުތަކާއި، ފަރުތައް ހިއްކާ ހަލާކު ކުރަމުންދާއިރު އެތަން ބަލަން ކެތް ނުވި ދިވެހިންތަކެއް ވެގެން އުފެއްދި ޖަމިއްޔާއެކެވެ. ޖަމިއްޔާއެއް އުފައްދަން ހިޔާލު ކުރީ، ކުޅުދުއްފުށީ ކުޅި ހިއްކައި، އެއާޕޯޓު އަޅަން ނިންމި ހިސާބުންނެވެ. ޢާޑީ އެފަދަ އެތައް ކުޅިތަކަކާއި ގުދުރަތީ އެތައް ތަނެއް ހިމާޔަތް ކުރުމަށް މަސައްކަތްތަކެއް ކުރަންޖެހޭކަން ވިސްނި، މުޅި ރާއްޖެ ހިމާޔަތް ކުރުމަށް "ސޭވް މޯލްޑިވްސް" ނިކުތީ އެވެ.\nސޭވް މޯލްޑިވްސްއިން މިހާތަނަށްވެސް ގިނަ މަސައްކަތްތަކެއް ކޮށްފައި ވާއިރު، ގިނަ ބައެއްގެ އެއްބާރުލުން އެ ޖަމިއްޔާގެ ހަރަކާތްތަކަށް އަންނަނީ ލިބެމުންނެވެ. އަދި ދެ ޖިންސުގެ އެކި އުމުރުފުރައިގެ ރައްޔިތުން އަންނަނީ މިހަރަކާތްތަކުގައި ބައިވެރިވަމުންނެވެ. މިހަރަކާތްތަކުގައި މައިގަނޑު ގޮތެއްގައި އޮންނަނީ ކަންބޮޑުވުންތައް ތިމާވެށްޓާއި މެދު ޖަމިއްޔާގެ ކަންބޮޑުވުންތައް ހިއްސާ ކުރުމެވެ. ވީނިއުސް އާއި ވާހަކަދައްކަމުން ސޭވް މޯލްޑިވްސްގެ މެމްބަރެއް ކަމުގައިވާ އަހުމަދު މުހައްމަދު (ފޯމީ) ވަނީ މިފަދަ ބައެއް ކަންބޮޑުވުންތައް ހިއްސާ ކޮށްފަ އެވެ.\n"ރާއްޖެއަކީ ފްލެޓް ގައުމެއް. ކަނޑުގެ ލޮނުގަނޑު އުސްވިަޔސް އެންމެ ފުރަތަމަ އަސަރު ކުރާނީ ރާއްޖެ ފަދަ ތިރި ގައުމުތަކަށް. ހަތަރު، ފަސް އަހަރުވެއްޖެ އޭއޯއެސްއައިއެެސް ގައިވެސް ޗެއާ ކުރާތާ. އެންމެ ގިނަ ފަންޑުވެސް ލިބެނީ މިފަދަ ކުދި ގައުމުތަކަށް. އެކަމަކު އެފަންޑުތައް ދާ ތަނެއް، ކުރާ ކަމެއް ނޭންގެ." އަހުމަދު މުހައްމަދު ބުންޏެވެ.


ނޫސް ބަޔާން: މ. އެންދެރިމާގެއިން ޒުވާނަކަށް ދިން ލާއިންސާނީ ހަމަލާ ކުށްވެރިކުރުން – Maldivian Democratic Party\nނޫސް ބަޔާން: މ. އެންދެރިމާގެއިން ޒުވާނަކަށް ދިން ލާއިންސާނީ ހަމަލާ ކުށްވެރިކުރުން\nޤާނޫނު އަސާސީން ދިވެހި ކޮންމެ ރައްޔިތަކަށްމެ ލިބިދީފައިވާ ޚިޔާލުފާޅުކުރުމާއި، އެއްވެއުޅުމުގެ މިނިވަންކަމުގެ ޙައްޤު ލިބިގަނެ، 20 އޮކްޓޯބަރު 2011 ވީ ބުރާސްފަތި ދުވަހު ކުރި މުޒާހަރާއަށް ފަހު، އުމުރުން އެންމެ 17 އަހަރުގެ، ކިޔަވާކުއްޖެއް ކަމަށްވާ ގދ.ތިނަދޫ ސެމީ، ހުސައިން ޙަސަން އަށް މ.އެންދެރިމާގެ އިން ދިން ލާއިންސާނީ، އަނިޔާވެރި ހަމަލަ މި ޕާޓީން އެންމެ ހަރުކަށި ޢިބާރާތުން ކުށްވެރިކުރަމެވެ.\nއެންދެރިމާގެ އިން ލަކުޑިބުރިއަކުން ޖަހައި، އެ ޒުވާނާގެ ބޯ ފަޅާލައި، އެ ހަމަލާގެ ސަބަބުން އިތުރު ސީރިއަސް ޒަޚަމްތަކެއް ލިބި، ބޮލުގެތެރެއަށް ލޭފޭދިފައި ހުރުމުގެ ސަބަބުން އެ ޒުވާނާގެ ސިކުނޑީގެ އެއްފަޅި އެންމެ ފުރިހަމައަށް މަސައްކަތްކޮށްފައިނުވާ އިރު، ކުރީގެ ބައެއް ހަނދާންތައް ވެސް ނެތިފައިވާ ކަން ހިތާމަޔާއެކު ފާހަގަކުރާ ހިނދު، މި ރަހުމްކުޑަ ހަމަލާގައި އަނިޔާވި، ހުސައިން ޙަސަން އަށް އަވަސް ޝިފާއަކަށް އެދެމެވެ.\nއަދި މި ދަށުދަރަޖައިގެ ލާ އިންސާނީ ޢަމަލުގައި ބައިވެރިވި ފަރާތްތައް، އިންޞާފުގެ ކުރިމައްޗަށް ގެނައުމަށް ދަޢުލަތުގެ ކަމާބެހޭ އެންމެހާ ފަރާތްތަކަށް ދިވެހިރައްޔިތުންގެ ޑިމޮކްރެޓިކް ޕާޓީ (އެމްޑީޕީ)ން އިލްތިމާސްކުރަމެވެ. އަދި މިފަދަ ތަޙްޤީޤްތައް ހިނގަމުންދާ ގޮތް އެމްޑީޕީން ވަރަށް ގާތުން ބަލަމުންދާ ކަމަށާއި، މި ކަމުގައި ޤާނޫނީ ގޮތުން އަޅަންޖެހޭ ހުރިހާ ފިޔަވަޅެއް އެމްޑީޕީން އަޅާނޭ ކަމުގެ ޔަގީންކަން މި ހަމަލާގައި އަނިޔާވި ޒުވާނާގެ ޢާއިލާއަށާއި، މި ޕާޓީގެ މެންބަރުންނަށް ދެމެވެ.\nއެމްޑީޕީން ދެކޭ ގޮތުގައި، ހުސައިން ހަސަނަށް އެދިންފަދަ ޑިމޮކްރަސީ އާއި ބީރައްޓެހި، އަނިޔާވެރި ހަމަލާތައް ދިނުމަކީ ޅަފަތުގެ ދުވަސްތައް ގުނަމުންދާ ރާއްޖޭގެ ޑިމޮކްރަސީގެ ކުރިމަރާލުމަށް އިދިކޮޅު ފަރާތްތަކުން ހިންގި ނާތަހުޒީބު ފިނޑި ޢަމަލެކެވެ. އަދި، ވެރިކަމަށް ފެންބޮވައިގެންފައިވާ، އާއިލާއަކުން، މިފަދަ ހަމަލާތައް ކިތަންމެ ވަރަކަށް ހިންގަމުން ގެންދިޔަ ނަމަވެސް ރާއްޖޭގައި،3ބާރު ވަކިކުރެވިފައިވާ ފުރިހަމަ ޑިމޮކްރަސީ އެއް ފައްކާކުރުމަށް، ޑިމޮކްރަސީގެ އާރުކާޓީން ކަމަށްވާ އެމްޑީޕީގެ ލޮބުވެތި މެންބަރުން ކުރަމުންދާ ބުރަ މަސައްކަތަށް ކުޑަވެސް މަޑުޖެހުމެއް ނާންނާނެއެވެ.\nއެމްޑީޕީން އަބަދުވެސް ވަކާލާތުކުރަމުން މިދަނީ ގިނަ ޕާޓީ އެކުލެވޭ ސިޔާސީ ނިޒާމެއްގެ ތެރެއިން، އެއް ޕާޓީން އަނެއް ޕާޓީއަށް ސިޔާސީ ޙަރަކާތްތައް ހިންގުމުގެ ފުރުޞަތު ދިނުމަކީ މި ނިޒާމުގެ އެއް އަސާސް ކަމަށް މިޕާޓީން ދެކެމެވެ. އަދި އެމްޑީޕީއަކީ އަބަދުވެސް ފުރިހަމަ ޑިމޮކްރަސީގެ ނަމޫނާ ދައްކަމުން ގެންދާ ޕާޓީ އަކަށް ވީ ހިނދު،3ބާރު ވަކިކުރެވިފައިވާ ފުރިހަމަ ޑިމޮކްރަސީ އެއް ގާއިމްކުރުމަށާއި، ރާއްޖޭގައި އަދުލު އިންސާފް ގާއިމްކުރުމަށް އެމްޑީޕީން ވެފައިވާ ވަޢުދު ފުއްދުމަށް، މި ޕާޓީގެ މެންބަރުން ކުރަމުންދާ މަސައްކަތުގައި ސާބިތުކަމާއެކު ދެމިތިބުމަށް، މި ޕާޓީގެ ޗެއަރޕާސަން (ރީކޯ) މޫސާ މަނިކު އިލްތިމާސްކުރައްވައެވެ.


މަންދު ކޮލެޖުން އަންނަ ޖެނުއަރީ މަހު ފަށާކޯސްތަކަށް ފުރުސަތު ހުޅުވާލައިފިMikal News\nމަންދު ކޮލެޖުގެ ދަރިވަރުންތަކެއް\nމަންދު ކޮލެޖުން އަންނަ ޖެނުއަރީ މަހު ފަށާކޯސްތަކަށް ފުރުސަތު ހުޅުވާލައިފި\n1 ނޮވެމްބަރ 2015, 20:14 |\n2016 ވަނަ އަހަރުގެ ޖެނުއަރީ މަހު މަންދު ކޮލެޖްއިން ފަށާ ކޯސްތަކަށް ވަނުމުގެ ފުރުސަތު މިހާރު ހުޅުވާލައިފައިވާ ކަމަށް މަންދު ކޮލެޖުއިން ވިދާޅުވެއްޖެއެވެ.\nމަންދު ކޮލެޖު އިން ވިދާޅުވީ 2016 ވަނަ އަހަރުގެ ޖެނުއަރީ މަހު އިންޓޭކްގެ އެންމެ ޚާއްސަކަމެއްގެ ގޮތުގައި ފާހަގަ ކުރެވިގެންދާނީ ފައުންޑޭޝަން އަދި ޑިޕްލޮމާ ފެންވަރުގެ ކޯސްތައް ވަރަށް ހާއްސަ އަގުތަކެއްގައި ފޯރުކޮށްދެވިގެންދާނެކަމަށެވެ. މިގޮތުން، މި ކޯސްތަކުން 4000 އާއި 13,000 އާ ދެމެދުގެ ޑިސްކައުންޓެއް ލިބޭ ގޮތަށް ހަމަޖެހިފައިވާ ކަމަށެވެ.\n” މި އިންޓޭކްގައި ރާއްޖޭގެ އަސްދަނޑިން ބޭރަށް ނުކުމެ ދުނިޔޭގެ ނަން މަޝްހޫރު ޔުނިވަރސިޓީތަކާއި ގުޅިގެން މަތީ ތަޢުލީމުގެ އިތުރު ފުރުސަތުތަކަކަށް މަގު ވަނީ ތަނަވަސްވެފައި، މިގޮތުން މަންދު ކޮލެޖުގެ ފައުންޑޭޝަން ފޯރ ޑިގްރީ ސްޓަޑީސް ނިންމާ ދަރިވަރުންނަށް އިނގިރޭސިވިލާތާއި މެލޭޝިއާގެ ނަން މަޝްހޫރު ޔުނިވަރސިޓީތަކުން3އަހަރު ދުވަހުން ޑިގްރީ ފުރިހަމަކުރެވޭނެ، އަދި މަންދު ކޮލެޖުގެ ޑިޕްލޮމާ އިން ބިޒްނަސް ނިންމާ ދަރިވަރުންނަށް މެލޭޝިއާ އަދި އިނގިރޭސިވިލާތުގެ ޔުނިވަރސިޓީތަކުން6އަހަރު ދުވަހުން ޑިގްރީ ނިންމުމުގެ ފުރުސަތު ލިބިގެންދާނެ” މަންދު ކޮލެޖު އިން ވިދާޅުވިއެވެ.\nއެކޮލެޖުން އިތުރަށް ވިދާޅުވީ މި ޔުނިވަރސިޓީތަކުގެ ތެރޭގައި ކާޑިޕް މެޓްރޮޕޮލިޓަން ޔުނިވަރސިޓީ، ޔުނިވަރސިޓީ އޮފް ކެމްބްރިޖް، ޔުނިވަރސިޓީ އޮފް ލަންޑަން، ޔުނިވަރސިޓީ އޮފް ލިވަރޕޫލް، ޔުނިވަރސިޓީ އޮފް ނޮތަމްބްރިއާ، އޮކްސްފޯޑް ބްރޫކްސް ޔުނިވަރސިޓީ، ބަރމިންގްހަމް ސިޓީ ޔުނިވަރސިޓީ، ޔުނިވަރސިޓީ އޮފް އީސްޓް އެންގްލިއާ ފަދަ ނަން މަޝްހޫރު އިނގިރޭސިވިލާތުގެ އެތަށް ޔުނިވަރސިޓީތަކެއްގެ އިތުރުން މެލޭޝިއާގެ ބްރިކްފީލްޑްސް އޭޝިއާ ކޮލެޖް އަދި ވެސްޓް މިންސްޓަރ އިންޓަނޭޝަނަލް ކޮލެޖް ހިމެނޭ ކަމަށެވެ.\n” ހަމަމިއާއެކު، މަންދު ކޮލެޖުންވަނީ ހިލޭ ހިންގުމަށް ހަމަޖެހިފައިވާ ސެޓްފިކެޓް ލެވެލް ތިނެއްގެ ތިން ކޯހަކަށް ފޯމް ހުށަހެޅުމުގެ ފުރުސަތުވެސް މިހާރު ވަނީ ހުޅުވާލެވިފައި، މީގެ ތެރޭގައި ބިޒްނަސް މެނޭޖްމަންޓް، އިންފޮމޭޝަން ޓެކްނޮލޮޖީ އަދި ޓުއަރިޒަމް އެންޑް ހޮސްޕިޓަލިޓީ ހިމެނޭނެ” މަންދު ކޮލެޖު އިން ވިދާޅުވިއެވެ.\nމަންދު ކޮލެޖުން ހުޅުވާލި ހުރިހާ ކޯސް ތަކަކީ މޯލްޑިވްސް ކޮލިފިކޭޝަން އޮތޯރިޓީ އެކްރެޑިޓް ކޮށްފައިވާ ކޯސްތަކެކެވެ. ޖެނުއަރީ 2016 ގައި ފެށުމަށް ހަމަޖެހިފައިވާ ކޯސްތަކަށް ފޯމް ހުށަހެޅުމުގެ ސުންގަޑިއަކީ 03 ޖެނުއަރީ 2016 ވަނަ ދުވަހުގެ ކުރިންނެވެ. ޑިސްކައުންޓް ކޯސްތަކަށް ފޯމް ހުށަހެޅުމުގެ ސުންގަޑިއަކީ 01 ޑިސެމްބަރު 2015ގެ ކުރިންނެވެ.


Villingiyyah neyruvi bali meeha faruvaa ah Male gennanee | Jazeera\tވިލިނގިއްޔަށް ނޭރުވި ބަލި މީހާ ފަރުވާއަށް މާލެ ގެންނަނީ - Jazeera\nވިލިނގިއްޔަށް ނޭރުވި ބަލި މީހާ ފަރުވާއަށް މާލެ ގެންނަނީ\nނާޒިމް ހަސަން August 31, 2020 93 views0\nގއ. ވިލިނގިލީގައި ގާއިމްކޮށްފައިވާ ކޮވިޑް ފެސިލިޓީއަށް ގެންދިޔުމުން އެ ރަށުގެ ރައްޔިތުން މަނާ ކުރުމުން ކޮވިޑަށް ޕޮޒިޓިވްވެފައިވާ ބަލި މީހާ މާލެ ގެންނަން ނިންމައިފިއެވެ.\nވިލިނގިލީ ކޮވިޑް ފެސިލިޓީއަށް ގެންދިޔައީ ތިނަދޫއިން ކޮވިޑަށް ޕޮޒިޓިވްވި މީހާއެވެ. ގދ. އާއި ގއ. އަށް ކޮވިޑް ފެސިލިޓީ ގާއިމްކޮށްފައިވަނީ ވިލިނގިލީގައެވެ. އެމީހާ ރަށަށް ގެނެސް ފަރުވާ ދިނުމުގެ ތައްޔާރީތައް ވެސް އެ ފެސިލިޓީގައި ވަނީ ވެފައެވެ. ނަމަވެސް މީހާ ރަށަށް ނޭރުވުމުން އަނބުރާ ތިނަދޫ މިހާރު ވަނީ ގެންގޮސްފައެވެ. އެމީހާ ވިލިނގިލީ ފަޅު ތެރޭގައި ލޯންޗުގައި ތިން ގަޑިއިރެއްހާއިރު މަޑުކުރިއެވެ.\nއެނގިފައިވާ ގޮތުގައި ބަލި މީހާއަކީ މީގެކުރިން ބޮޑު އޮޕަރޭޝަނެއް ކޮށްފައިވާ މީހެކެވެ. އެހެންވެ އެމީހާއަށް ފަރުވާ ދޭން ވަނީ ޖެހިފައެވެ. ފަރުވާ ދެވެން އޮތް ގޮތަކީ މާލެ ގެނެސްގެން ކަމަށްވާތީ މޯލްޑިވިއަންގެ ފްލައިޓެއްގައި އެމީހާ މާލެ ގެނައުމުގެ މަސައްކަތް މިހާރު ދަނީ ކުރަމުންނެވެ.\nމިކަމާ ކަންބޮޑުވުން ފާޅު ކުރައްވައި ވިލިނގިލީގެ ކޮވިޑް ފެސިލިޓީ އެހެން ރަށަކަށް ބަދަލުކުރުމަށް ހުވަދޫގެ ބައެއް މަޖިލިސް މެންބަރުން ވަނީ ގޮވާލައްވާފައެވެ.\nމަޑެވެލި ދާއިރާގެ މެންބަރު ހެސައިން ފިރުޝާން ވިދާޅުވީ ބަލި މީހާ ތިން ގަޑިއިރު ވަންދެން ފަޅު ތެރޭގައި އޮންނަން ޖެހުނުއިރު ފުލުހުންނަށް މިކަމުގައި ފިޔަވަޅެއް ނޭޅުމުން ކަންބޮޑުވާ ކަމަށެވެ. މުޒާހަރާ ކުރަން ތިބި މީހުން ބޮޑި އަޅުވައިގެން ހައްޔަރުކޮށްގެން ވިޔަސް ބަލި މީހާއަށް އެ ދޭން ޖެހޭ ފަރުވާ ދޭން ޖެހޭނެ ކަމަށެވެ. މީހެއްގެ ސިއްހީ ހިދުމަތަށް ހުރަސް ނޭޅޭނެކަން އޭނާ ފާހަގަކުރެއްވިއެވެ.\nހުވަދޫ ރައްޔިތުންގެ ނަމުގައި ވިލިނގިލީގައި ހުރި ކޮވިޑް ފެސިލިޓީ އެހެން ރަށަކަށް ބަދަލު ކުރުމަށް ފިރުޝާން ގޮވާލެއްވިއެވެ.\n"ރައްޔިތުން ތިބީ ހިތްހަމަނުޖެހިފައި ދެރަވެފައި ވަރަށް ދެރަ ކަމެއް، ހިނގައިދިޔަ ގޮތެއް ބަލައި ހުރަސް އެޅި މީހުންނަށް ހަރުކަށި އަދަބު ދޭން ގޮވާލަން،" ފިރުޝާން ވިދާޅުވިއެވެ.\nތިނަދޫ އުތުރު ދާއިރާގެ މެންބަރު އަބްދުﷲ ސަނީފު ވިދާޅުވީ ވިލިނގިލީގައި ފެސިލިޓީ ހެދުމުގެ ސަބަބުން މުޅި ހުވަދޫ ރައްޔިތުންނަށް ކޮވިޑް ފެސިލިޓީއިން މަހުރޫމްވެގެން ދިޔައީ ކަމަށެވެ. އެހެންކަމުން އެ ފެސިލިޓީ ތިނަދޫ ނުވަތަ އެހެން ރަށަކަށް ނަމަވެސް ބަދަލު ކުރަން އެބަޖެހޭ ކަމަށެވެ.\n"ސަރުކާރުގެ ބާރާއި ނުފޫޒު ނުފޯރާ ތަނެއްގައި ދައުލަތުގެ އެއްވެސް އިދާރާއެއް ބެހެއްޓިގެން ނުވާނެ، މިހާރުން މިހާރަށް ބަދަލުކޮށް އެހެން ތަނެއްގައި ހިދުމަތް ދިނުމަށް ފަށަން ގޮވާލަން،" ސަނީފް ވިދާޅުވިއެވެ.


Ithuru vote lumeh nubeyvveyne: Abbadhi | Mihaaru\nއިރާގުގެ ބޮޑުވަޒީރު ހައިދަރުލް އައްބާދީ.\n13 ޖޫން 2018 - 12:06\nމިދިޔަ މަހުގެ 12 ވަނަ ދުވަހު އިރާގުގައި ބޭއްވި އާންމު އިންތިޚާބުގެ ވޯޓުލުން ކެންސަލް ކޮށް އިތުރަށް ވޯޓުލުން ނުބާއްވާނެ ކަމަށް އިރާގުގެ ބޮޑުވަޒީރު ހައިދަރުލް އައްބާދީ ވިދާޅުވެއްޖެ އެވެ.\nއާންމު އިންތިޚާބުގެ ވޯޓުލުން އަލުން ބޭއްވުމަށް އިދިކޮޅު ފަރާތްތަކުން ސަރުކާރަށް ކުރިމަތިކުރާ ފިއްތުންތަކަށް ޖަވާބު ދެއްވަމުން އައްބާދީ ވިދާޅުވީ ހަމަނުޖެހުން އުފައްދަން ފުރުސަތެއް ނުދޭނެ ކަމަށާއި ހަމަނުޖެހުން އުފައްދާ ފަރާތްތަކަށް ގާނޫނީ ގޮތުން ހަރުކަށި ފިޔަވަޅު އަޅާނެ ކަމަށެވެ.\nއިންތިހާބުގެ ވޯޓުލުން އަލުން ބޭއްވުމަށް އިދިކޮޅު ފަރާތްތަކުން ގޮވަމުން ދަނީ، އިންތިހާބުގައި ނެގި ވޯޓުތައް ރައްކާކޮށްފައި ހުރި ގުދަނެއްގައި މިދިޔަ އާދީއްތަ ދުވަހު ބަޔަކު ރޯކޮށްލައި ވޯޓު ކަރުދާސްތައް އަންދާލާފައި ވާތީ އެވެ. ނަމަވެސް އެ ގުދަނުގައި ރޯކޮށްލީ، އިންތިޚާބުގެ ރަސްމީ ނަތީޖާ އިއުލާންކުރުމުގެ ކުރިން ކަމަށް ވާތީ، އިދިކޮޅު ފަރާތްތަކުން ބުނަމުން ދަނީ އަލުން އިންތިހާބު ބާއްވަން ޖެހޭނެ ކަމަށެވެ.\nވޯޓު ކަރުދާސްތައް ހުރި ގުދަނުގައި ހުޅު ޖެހުމުގެ ތުހުމަތުގައި ހޯމް މިނިސްޓްރީން މިހާރު ވަނީ ހަތަރު މީހަކު ހޯދުމަށް އިއުލާން ކޮށްފަ އެވެ. އޭގެ ތެރޭގައި ހިމެނެނީ ހަތަރު ފުލުހަކާއި އިންތިހާބާ ބެހޭ އިދާރާގެ މުވައްޒަފެކެވެ.\nއައްބާދީ ވިދާޅުވީ އިންތިހާބެއް ކެންސަލް ކޮށް އަލުން ވޯޓުލުން ބޭއްވުމުގެ ބާރު ސަރުކާރަށް ނޯންނަ ކަމަށާއި އެކަން ކުރެވޭނީ ސުޕްރީމް ފެޑެރަލް ކޯޓުން ކަމަށެވެ. އެހެންކަމުން އެ ކޯޓުން އިންތިހާބު ބާތިލު ނުކުރާހާ ހިނދަކު، އިންތިހާބު ކާމިޔާބު ކުރި ފަރާތްތަކަށް އައު ސަރުކާރެއް އެކުލަވައިލުމުގެ ހައްގު ލިބިގެންވާ ކަމަށް އޭނާ ވިދާޅުވި އެވެ.\nމިފަހަރުގެ އިންތިހާބުގައި ބޮޑު ކާމިޔާބެއް ހޯދާފައިވަނީ ޝީއީންގެ ހަރުކަށި ބޭފުޅެއްގެ ގޮތުގައި މަޝްހޫރުވެފައިވާ މުގްތަދާ އައް ސަދްރުގެ ކޯލިޝަނެވެ. އެހެންކަމުން އައު ސަރުކާރެއް އެކުލަވައިލުމުގެ ދައުވަތު އެ ކޯލިޝަނަށް މިހާރު ވަނީ ދީފަ އެވެ.